
APIE AUTORIŲ 


Edas Makbeinas (Ed McBain) - vieno žymiausių 
nūdienės Amerikos romanistų Iveno Hanterio (Evan 
Hunter) pseudonimas. Ivenas Hanteris savo ruožtu - taip 
patliteratūrinis pseudonimas, po kuriuo Slypi italų kilmės 
amerikietis Salvatorė A. Lombinas. Gimęs Niujorke 1926 
m., vaikystę jis praleido Bronkse, tuo metu knibždėte 
knibždančiame imigrantų su jų įvairiakalbe šnekta - 
aplinka neabejotinai spalvinga ir dažnai, švelniai tariant, 
ne iš ramiųjų, - ši nyškiaspakį foną vėliau mes maty- 
sime žymiojoje Edo Makbeino “87-0 policijos skyriaus" 
serijoje. Veiksmas vyksta tariamai "išgalvotame" mieste, 
- o tai autorius skrupulingai pabrėžia kiekvienoje '87-0 
policijos skyriaus" knygoje, - ir čia nesunku atspėti JAV 
didmiestį Niujorką, tą "miestą - pabaisą", kurio dan- 
gaus mėlynėje įsirėžusius pastatų siluetus bei gatves - 
kloakas su pūvančiomis atliekomis aprašo Makbeinas ir 
apie kurį vienas pagrindinių knygų herojų, detektyvas 
Stivas Karela, sako: "Miestas... Tik pažiūrėk į jį. Kokia 
prakeikta pabaisa... Bet aš ją myliu." 

Tačiau kol kas būsimasis rašytojas - dar tiktai 
Salvatorė Lombinas; atlikęs tarmybą Jungtinių Valstijų 
kariniame jūrų laivyne ir su pagyrimu baigęs Hanterio 
koledžą, jis ieško savęs, bandydamas jėgas įvairiausiose 
srityse: dėsto vakarinėje mokykloje, prekiauja omarais, 
dirba literatūros agentu. O laisvalaikiu kuria apsakymus 
beiromanus. 1952 m. išeinapirmasis jo "rimtas" romanas 
Iveno Hanterio pseudonimu. (I. Hanterio kūryba mūsų 
skaitytojui, deja, nėra pažįstama; jo knygų vertimų į 
lietuvių kalbą neturime.) Po ketverių metų, penkiasdešimt 
šeštaisiais, kaip Edas Makbeinas, jis išleidžia savo 
pirmąjį detektyvinį romaną: “Žmogus, kuris nekentė 
policininkų" ('Cop Hater'“), tuo metu sukėlusį tikrą 

ažiotažą JAV ir tarp leidėjų, ir tarp skaitytojų. Beje, šlovės 
našta autoriui nebuvo naujiena: literatūros kritikai tei- 
giamai vertino gerai žinomą, galima sakyti, žymų Iveną 
Hanterį, išgarsėjusį savo bestseleriu ' Mokyklinės džiung- 
lės" (“The Blackboard Jungle“), pagal jį sukurtas ir 
plačiai nuskambėjęs to paties pavadinimo kino filmas. 

Ir štai nuo to laiko 87-0 policijos skyriaus detek- 
tyvų brigada keliauja iš knygos į knygą, - autorius sukūrė 
jų per keturiasdešimt. Atskirose knygose jis vis iš naujo 
primena skaitytojui būdingiausius savo mylimų herojų 
išorės ar charakterio bruožus, jų asmeninio gyvenimo 
bei nutikimų darbe peripetijas. O pats E. Makbeinas savo 
nedidelės apimties detektyvinius romanus linkęs traktuoti 
kaip atskirus vienos didelės knygos skyrius - knygos, 
kurios pagrindinė tema - Nusikaltimas ir Bausmė. 

87-0 policijos skyriaus detektyvai ryškiai skiriasi 
nuo tų savo tėvynainių seklių - supermenų, kurių taip 
gausu amerikiečių kriminalinių romanų puslapiuose, ir 
nenaudėlių policininkų, šaltakraujiškai nutaikiusių žvil- 
gantį plieno vamzdį į savo aukas: užguitus juodaodžius, 
bedarbius ir pan. Tai patys paprasčiausi žmonės su savo 
silpnybėmis irydomis, kartais truputį juokingi, kartais ne 
visai dori, bet apskritai dažniausiai žadinantys nuošir- 
džią simpatiją. Ir aplinka, kurioje rutuliojasi veiksmas - 
anaiptol ne naktiniai klubai ar kazino Ramiojo vandenyno 
pakrantėje, kur smokinguoti milijonieriai bei briliantais 
apsikarsčiusios didžiakrūtės blondinės kairėn dešinėn 
žarsto pluoštus banknotų, o tokia kasdieniška, įprasta, 
dažnai net gūdi - kažkokie pradvisę daugiabučių namų 
koridoriai, prišnerkštos dykvietės, paprasčiausi butai ar 
kasdieniškos gatvės su savo krautuvėlėmis ir nedideliais 
bariukais, į kuriuos užšoki išmesti taurelės pakeliui į 
namus po ilgos darbo dienos. 

Kažin ar ne čia ir slypi didžiojo Makbeino 
detektyvinių romanų populiarumo priežastis? Tas Mies- 
tas. Miestas ir Miesto Žmonės. Jie visada čia, visada 
greta. Miestas rašytojo knygose - toks pat lygiateisis 


6 


veikėjas, kaip ir jo sukurti personažai, ir jauti, koks 
artimas ir mielas jis paties autoriaus širdžiai, - mielas nė 
kiek ne mažiau negu antro laipsnio detektyvui Stivui 
Karelai, tam paties rašytojoir, regis, skaitytojų pamėgtam 
amerikietiško kriminalinio romano herojui. 


Vertėja 


Miestas, aprašytas šios knygos puslapiuose, 
egzistuoja tiktai autoriaus vaizduotėje. 
Žmonės, vieto: - visa tai išgalvota. 

Vien policijos darbus ir tyrimo metodai tikri. 


PIRMAS SKYRIUS 


Nuo kranto upės, juosiančios miestą iš šiaurės, 
matai tiktai nuostabų dangų. Žvelgi į jį kone baimingos 
pagarbos kupinas, ir tarpais net kvapą užgniaužia - toks 
puikus ir didingas tai reginys. Ryškūs pastatų siluetai, 
įsirėžę danguje, gožia jo mėlynę; horizontalės ir vertikalės, 
stačiakampiai ir smailios viršūnės, špiliai ir minaretai 
geometrinių raštų darna stiepiasi žydrai baltame dangaus 
fone. 

O naktį, eidamas pakrantės autostrada, pasineri 
į akinamą žaižaruojančių saulių galaktiką, į šviesų vora- 
tinklį, besidriekiantį nuo upės į pietus, kur jisai apgaubia 
miestą šviesa, trykštančia elektros magija. Gatvės žibintų 
šviesuliai nubėga į tolį, juosdami miestą ir atsispindė- 
dami tamsiuose upės vandenyse. Pastatų langai kyla 
aukštyn ryškiais stačiakampiais, pasiekia Žvaigždes ir 
tenai susilieja su žaliomis, raudonomis, geltonomis, oran- 
žinėmis neonų ugnimis, nudažiusiomis dangų. Šviesoforai 
mirkčioja savo skaisčiomis akimis, ir palei visą Stemą į 
margaspaNį tviskantį kamuolį susipina liepsnojantys siū- 
lai. 

Žaižaruodamas akinamu spindesiu, miestas drie- 
kiasi tarytum pažerti mirguliuojantys brangakmeniai. 

Pastatai - viso labo tiktai dekoracija. 

Žvelgdami į upę, jie tviskėjo žmonių sukurtom 
šviesomis, ir tu žiūrėjai į juos, užgniaužęs kvapą, pagarbios 
baimės kupinas. 

Už pastatų, už šviesų buvo gatvės. 

Gatvėse - šiukšlės ir atliekos. 


* RA 


Žadintuvas sučirškė vienuoliktą valandą vakaro. 

Jis siektelėjo jo, panaršė tamsoje, užčiuopė 
mygtuką ir nuspaudė. Čirškimas nutilo. Kambaryje buvo 
labai tylu. Greta savęs jis girdėjo lygų Mei alsavimą. 
Langai plačiai atverti, tačiau kambaryje karšta ir drėgna, 
ir jis vėl pagalvojo apie kondicionierių, kurį jie ruošėsi 
įsigyti jau nuo vasaros pradžios. Nenoromis atsisėdo ir 
didžiuliais it kumpiai kumščiais pasitrynė akis. 

Tai buvo stambus žaliūkas šviesiais, lygiais, 0 
dabar susitaršiusiais plaukais. Akys, paprastai pilkos, 
kambario tamsoje atrodė visiškai bespalvės, pabrinkę 
nuo miego. Jis pakilo ir pasirąžė. Miegojo vien tik su 
pižamos kelnėmis; pakėlė rankas virš galvos, o po to jos 
nuslydo žemyn plokščiu raumeningu pilvu. Jis suniurzgė, 
truktelėjo kelnes aukštyn, paskui vėl pažiūrėjo į Mei. 

Paklodė susiplakė lovos kojūgalyje drėgnu glebiu 
gumulu. Mei gulėjo susirietusi į kamuoliuką, atsismaukę 
aukštyn naktiniai marškiniai apnuogino šlaunį. Jis priėjo 
prie lovos, akimirką uždėjo ranką jai ant klubo. Kažką 
sumurmėjusi, ji apsivertė ant kito šono. Jis nusišypsojo 
tamsoje ir nuėjo į vonią skustis. ; 

Kiekvienas visos procedūros žingsnis buvo 
apskaičiuotas, tad jis tiksliai žinojo, kiek laiko jam reiks 
nusiskusti, o kiek apsirengti ir paskubomis išgerti puodelį 
kavos. Prieš imdamasis skustuvo, nusisegė rankinį laik- 
rodį, pasidėjo jį ant prausyklės, kad galėtų kartkartėm 
žvilgtelėti. Vienuoliktą dešimt pradėjo rengtis. Apsivilko 
gėlėtus marškinius, kuriuos brolis atsiuntė jam iš Havajų. 
Apsimovė rusvas gabardino kelnes ir užsimetė lengvą 
poplino striukę. | kairiąją kelnių kišenę įsidėjo nosinę, 
paskui nuo tualetinio stalelio pasiėmė piniginę ir pasklidų 
smulkių monetų. 

Atidaręs viršutinį stalčių, išsiėmė 38-0 kalibro 
revolverį - jis gulėjo greta dėžutės su Mei brangenybė- 
mis. Pirštu perbraukė kietą dėklo odą, paskui revolverį 

įsikišo į dešinę kelnių kišenę po poplino striuke. Prisidegė 
cigaretę, nuėjo į virtuvę ir užkaitė vandenį kavai; paskui 
užsuko pas vaikus. 

Mikis miegojo, kaip paprastai įsibrukęs didįjį pirš- 
tą sau į burną. Jis perbraukė ranka berniuko galvutę. 
Viešpatie, suplukęs kaip paršiukas. Reikės vėl pakalbėti 
su Mei apie tą kondicionierių. Negerai vaikams šitaip 
prakaituoti tokioje ankštoje dėžutėje. Jis priėjo prie Keti 
lovelės, pakartojo tą patį ritualą. Ji nebuvo tokia supra- 
kaitavusi, kaip brolis. Ką gi, ji mergaitė - mergaitės taip 
neprakaituoja. Išgirdo virtuvėje garsiai švilpiant arbati- 
nuką. Zvilgtelėjo į laikrodį ir nusišypsojo. 

Nuėjęs į virtuvę, įsidėjo du šaukštelius tirpios 
kavos į didelį puodelį, užpylė miltelius verdančiu vandeniu. 
Kavą gėrė juodą, be cukraus. Pajuto, jog pagaliau tikrai 
atsibudo, ir šimtąjį sykį prisiekė prieš budėjimą daugiau 
nebandysiąs numigti - tai tikra kvailystė. Išsimiegos grįžęs 
- ir ką, po velnių, jis taip laimi? Porą valandų? Ne, tai 
kvailystė. Reikės pakalbėti apie tai su Mei. Vienu mauku 
išgėręs kavą, jis vėl grįžo į miegamąjį. 

Jis mėgo žiūrėti į ją miegančią. Taip darydamas, 
visuomet jausdavosi truputį nejaukiai, truputį kaltai. Mie- 
gas -toks intymus dalykas, ir negalima žiūrėti į žmogų, kai 
šis to nė nejtaria. Bet Dieve mano, kokia ji graži, kada 
miega, tad kokio velnio, taip neteisinga. Kurį laiką žiūrėjo 
į ją - tamsūs plaukai išsidraikę ant pagalvės, status 
šlaunies, klubo linkis, Visas atviros baltos odos mote- 
riškumas po aukštyn atsismaukusiais naktiniais marš- 
kiniais. Jis priėjo prie lovos, nubraukė jai nuo smilkinio 
plaukus. Pabučiavo ją labai švelniai, tačiau jinai sujudėjo 
ir pratarė: 

- Maikai? 

- Miegok, mieloji. 

- Tu išeini? - kimiai sušnibždėjo ji. 

- Taip. 

- Būk atsargus, Maikai. 

- Būsiu, - jis nusišypsojo: - O tu būk gerutė. 

- Aha, - tarstelėjo ji, paskui vėl įsikniaubė į pagal- 
vę. Jis paskutinįsyk nuo slenksčio metė į ją žvilgsnį, 
paskui perėjo svetainę ir išėjo iš namų. Dirstelėjo į laik- 
rodį. Viskas pagal tvarkaraštį, ir, velniai rautų, - gatvėje iš 
tiesų kur kas vėsiau. 


Vienuoliktą valandą keturiasdešimt viena minutė, 
kai Maikas Riardonas buvo per tris kvartalus nuo savo 
darbovietės, dvi kulkos įsmigo jam į pakaušį ir, pervėrusios 
kiaurai, išplėšė jam pusę veido. Jisai tepajuto smūgį ir 
staigų, nepakeliamą skausmą, po to neaiškiai išgirdo 
šūvių garsą, o paskui viską prarijo tamsa, ir jis sukniubo 
ant šaligatvio. 

Jis mirė, nespėjęs prisiliesti žemės. 

Jis buvo šio miesto gyventojas; o dabar kraujas 
sruvo jam iš sumaitoto veido, plisdamas aplinkui lipnia 
raudona dėme. 

Kitas miesto gyventojas rado jį vienuoliktą pen- 
kiasdešimt šešios ir paskambino į policiją. Miestietis, 
kuris puolė prie telefono būdelės, ir miestietis, vardu 
Maikas Riardonas, kuris be gyvybės žymių sukniubęs 
gulėjo ant šaligatvio, nedaug tesiskyrė vienas nuo kito. 

Skirtumas tiktai vienas. 

Maikas Riardonas buvo policininkas. 


ANTRAS SKYRIUS 


Du policininkai iš Žmogžudysčių tyrimo skyriaus 
žiūrėjo žemyn, į kūną ant šaligatvio. Naktis buvo karšta; 
aplink lipnų kraują ant grindinio zvimbė musės. Medi- 
cinos eksperto padėjėjas klūpojo prie kūno, kruopščiai jį 
apžiūrinėdamas. Identifikacijos biuro fotografas dalykiš- 
kai žybčiojo blykste. Budinčios mašinos Nr. 22 ir Nr. 24 
stovėjo kitoje gatvės pusėje; iš jų išlipę policininkai ne 
itin sėkmingai stengėsi atstumti susirinkusius žioplius 
atgal. 

Pranešimą priėmė vienas iš dviejų Centrinės 
valdybos pultų, kur apsisnaudęs budėtojas abejingai 
užrašė informaciją, paskui pneumatiniu paštu perdavė ją 
į Radijo ryšio centrą. Radijo centro dispečeris, pasitelkęs 
milžinišką atskirų apylinkių policijos skyrių Žemėlapį, 
kabantį priešais jį ant sienos, pasiuntė automobilį Nr. 23, 
kad surastų minėtą kraujais plūstantį gatvėje Žmogų ir 
duotų žinią. Kai automobilis Nr. 23 pranešė apie žmog- 
žudystę, dispečeris susisiekė su automobiliu Nr. 24 ir 
pasiuntė jį į įvykio vietą. Tuo pat metu budėtojas prie pul- 
to apie įvykį informavo Žmogžudysčių tyrimo skyrių ir 
87-ą policijos skyrių, kurio teritorijoje buvo rastas ku- 
nas. 

Kūnas gulėjo prie apleisto, lentomis užkalto kino 
teatro. Prieš daugelį metų, kai šis rajonas dar buvo 
prašmatnus, tai buvo aukšto lygio kino teatras. Prasidėjus 
apylinkės nuosmukiui, čia imta demonstruoti antrarūšius 
filmus, po to nusenusias kino juostas ir galiausiai filmus 
svetima kalba. Kairėje pastato pusėje buvo durys, anks- 
čiau taip pat užkaltos, tačiau lentas atplėšė, ir laiptai 
viduje buvo nusėti nuorūkų, tuščių viskio butelių ir pre- 
zervatyvų. Kino teatro tentas viršum šaligatvio Žiojėjo 
išplėštom kiaurymėm - akmenų, konservų dėžučių, vamz- 
džių nuolaužų bei kitokio į jį laidomo šlamšto auka. 

Kitoje gatvės pusėje priešais kino teatrą driekėsi 
dykvietė. Kadais čia stovėjo gyvenamasis namas - geras 
namas su brangiais butais. Tais senais laikais pro mar- 
murinį namo vestibiulį išplaukę audinės kailiniai anaiptol 
nebuvo retenybė. Tačiau kibūs lūšnynų pirštai siekė 
pastato plytų, godžiai kabindamiesi, tempė jas į tolydžio 
besiplečiantį savo valdų ratą. Senasis pastatas neatlaikė 
- jis tapo lūšnyno dalimi, tad retai kas teprisimindavo, jog 
kadaise tai būta išdidaus, elegantiško būsto. O paskui jj 
pasmerkė nugriauti, sulygino su žeme; ir dabar sklypas 
buvo tuščias, atviras, tik kur ne kur ant žemės voliojosi 
plytgalių. Sklido gandai, jog į šį sklypą taikosi Miesto 
statybos valdyba. O kol kas jį įvairiausiems reikalams 
naudojo vaikai. Daugeliu atvejų tuos reikalus lemdavo 
kūniškos funkcijos, tad ore viršum dykvietės sklaistėsi 
tvaikas; itin stiprus karštą vasaros naktį, jis sklido iki kino 
teatro, tirštėjo po nukarusia tento uždanga, gaubdamas 
šaligatvį gyvenimo kvapu, sumišusiu su mirties kvapu ant 
grindinio. 

Vienas Žmogžudysčių skyriaus policininkų atsi- 
traukė nuo kūno ir ėmė apžiūrinėti šaligatvį. Antrasis 
stovėjo, susibrukęs rankas į kelnių kišenes. Medicinos 
eksperto padėjėjas jau baigė to, be jokių abejonių, mirusio 
Žmogaus mirties laiko nustatymo ritualą. Sugrįžo pirmasis 
policininkas. 

- Matei? - paklausė. 

- Ką radai? 

- Porą iššautų gilzių. 

- Na? 

- Remingtono kulkos. 45-as kalibras. 

- Įdėk jas į voką ir pritvirtink etiketę. Jau baigiate, 
daktare? 

- Minutėlę. 

Be paliovos žybčiojo blykstės. Fotografas sukosi 
it spaudos atstovas išgarsėjusiame miuzikle: suko ratus 
apie vakaro žvaigždę, fotografavo jį įvairiais rakursais; 
tuo metu jo veidas buvo be jokios išraiškos, nugara 

žliaugė prakaitas, marškiniai lipo prie kūno. Medicinos 
eksperto padėjėjas nusišluostė kaktą. 

- Kokio velnio taip gaišuoja vaikinai iš 87-0jo? - 
paklausė pirmasis policininkas. 

- Turbūt pokerį lošia. Be jų mums da: geriau, - jis 
atsisuko į mediką: - Ką pasakysite, daktare? 

- Jau baigiau, - jis pavargęs pakilo. 

- Ką pasakysite? 

- Viskas ir taip matyti. Dusyk šauta į pakaušį. Mi- 
rė tikriausiai akimirksniu. 

- Ar galėtumėte pasakyti laiką? 

- Iš šautinės žaizdos? Nekrėskit juokų. 

- Maniau, jūs, vyručiai, darot stebuklus. 

- Ir darom. Tiktai ne vasarą. 

- Gal nors maždaug nuspėtumėt? 

- Aišku, spėlioti niekas nedraudžia. Kūnas dar 
nesustingęs, tad sakyčiau, jisai nužudytas gal prieš kokį 
pusvalandį. Nors kai toks karštis... po velnių, kūnas gali 
išlaikyti normaliątemperatūrą valandų valandas. Per daug 
iš mūsų nesitikėkite. Net ir po skrodimo... 

- Geraijau, gerai. Neprieštarausit, jei dabar paban- 
dysim nustatyti asmenybę? 

- Tiktai nieko neprigadinkit vaikinams iš labo- 
ratorijos. Tai aš jau eisiu, - medikas pažvelgė į laikrodį: - 
Tabelininko žiniai - dvylika devyniolika. 

- Trumpa šiandien diena, - pasakė pirmasis Žmog- 
žudysčių skyriaus policininkas. Jis pasižymėjo laiką gra- 
fike, kurį pradėjo užrašinėti, atvykęs į įvykio vietą. 

Antrasis policininkas klūpojo prie kūno. Staiga jis 
pakėlė akis. 

- Jis ginkluotas, - pasakė. 

- Taip? 

Medikas nutolo, šluostydamasis kaktą. 

- Panašu į 38-ą kalibrą, - pasakė antrasis poli- 
cininkas. Jis nuodugniai apžiūrėjo revolverį dėkle. - Taip. 
“Specialusis detektyvo"'*. Gal pritvirtintum etiketę? 


* Populiarus modelis tarp amerikiečių detektyvų, įsigyjančių 
asmeninį ginklą savo sąskaita (čia mtofian - vert. past.). +: 


- Žinoma, - pirmasis išgirdo, kaip kitoje gatvės 
pusėje sustojo automobilis. Jo priekinės durelės atsidarė, 
ir du išlipę vyrai pasuko prie grupelės, susispietusios 
aplink kūną. - Štai ir 87-as. 

- Kaip tik arbatėlei, - sausai tarstelėjo antrasis 
policininkas. - Ką jie ten atsiuntė? 

- Atrodo, Karelą ir Bušą, - pirmasis policininkas 
išsiėmė iš dešinės švarko kišenės gumele suveržtą etikečių 
pluoštą. Vieną išsitraukė, likusias vėl įsidėjo į kišenę. 
Etiketė buvo gelsva, stačiakampė, trys coliai* iš penkių. 
Viename gale pradurta skylutė, pro ją perverta plonutė 
vielytė, suvyta taip, kad liktų du laisvi galai. Ant etiketės 
užrašyta: POLICIJOS VALDYBA, o žemiau, ryškesnėm 
raidėmis: DAIKTINIS ĮRODYMAS. 

Karelair Bušas, 87-0 skyriaus policininkai, nesku- 
bėdami prisiartino. Žmogžudysčių skyriaus detektyvas 
probėgšmais Žvilgtelėjo į juos ir ėmė pildyti etiketėje skiltį 
“Kur rasta". Karela buvo apsivilkęs mėlynu kostiumu, 
pilkas kaklaraištis tvarkingai segtuku prismeigtas prie 
baltų marškinių. Bušas vilkėjo oranžiniais sportiniais 
marškinėliais ir mūvėjo chaki spalvos kelnėmis. 

- Na, kuo ne Mitrusis Gonsalesas ir Skriejikas**? 
- tarstelėjo antrasis Zmogžudysčių skyriaus policininkas. 
- Jūs, vyručiai, iš uesų greitutėliai, nieko nepasakysi. Ką 
darote, aptikę sprogstamą įtaisą? 

- Paliekame jį specialistams, - sausai pasakė 
Karela. - O jūs? 

- Labai sąmojinga, - tarė Žmogžudysčių skyriaus 
policininkas. 

- Mus užlaikė. 

- Matyti. 

- Kai gavom kvietimą, vienas sėdėjau prietelefono, 
- pasakė Karela. - Bušas su Fosteriu buvo išvykę į barą - 
muštynės su peiliais. Riardonas nepasirodė, - Karela 
patylėjo. - Teisybė, Bušai? 


* Vienas colis - maždaug 2,5 cm. 
** Animacinių filmų personažai 

Bušas linktelėjo. 

- Jeigu vienas sėdi prietelefono, tai kokį velnią čia 
veiki? - tarė pirmasis Žmogžudysčių skyriaus policinin- 
kas. 

Karela nusišypsojo. Buvo jis aukšto ūgio, bet ne 
iš stambiųjų. Atrodė labai stiprus, tačiau ne ta sunkias- 
vore, o išmiklintų raumenų jėga. Tamsūs piaukai nukirpti 
trumpai. Akys rudos, o neįprastas, truputį įkypas jų pjūvis 
teikė jo švariai skustam veidui kažkokių rytietiškų bruo- 
žų. Pečiai platūs, klubai siauri; jis atrodė nepriekaištingai 
apsirengęs ir elegantiškas net ir su odine striuke, susi- 
ruošęs pasalai į uosto rajoną. Riešai stambūs, plaštakos 
didelės, - dabar jis plačiai išskėtė rankas ir tarė: 

- Sėdėti prie telefono, kai kažkur vyksta žmogžu- 
dystė? - jis nusišypsojo dar plačiau. - Palikau prie telefo- 
no Fosterį. Po velnių, praktiškai jis pas mus lyg ir naujo- 
kas. 

- Kaip kyšeliai šiomis dienomis? - pasiteiravo 
antrasis Žmogžudysčių tyrimo skyriaus policininkas. 

- Užsičiaupk, - sausai atsiliepė Karela. 

- Kai kuriems tai bent sekasi. Aišku kaip dieną - 
iš lavono ne ką teišpeši. 

- Tiktai tsores*, - pasakė pirmasis. 

- Kalbėk angliškai, - geraširdiškaitarstelėjo Bušas. 
Jokalbėsenabuvo minkšta. Tylus balsas stebindavo, nes 
pats jis buvo šešių pėdų** keturių colių ūgio ir svėrė du 
šimtus dvidešimt svarų*** - ir nė krislelio riebalų. Plaukai 
vešlūs, susitaršę, tarsi išmintingoji Apvaizda būtų apdo- 
vanojusi jį tais stirksančiais gaurais prisiderinus prie jo 
vardo****. Beto, jie buvo ryškiai rudi - ir tai baisiai rėžė 
akį greta oranžinių marškinėlių, kuriais jis vilkėjo. Rankos 
kyšojo iš rankovių, stambios ir raumeningos. Dešiniąja 
vingiavo ilgas peilio randas. 


* Nemalonumai (žyd.). 
** Viena pėda - maždaug 30 cm. 
*** Vienas svaras - 453,6 g 


*** Bush - krūmas (angl.) 19 


Prie šnekučiuojančių policininkų prisiartino foto- 
grafas. 

- Kokį velnią jūs čia veikiat? - pasiteiravo piktai. 

- Bandom nustatyti asmenybę, - pasakė antrasis 
policininkas. - O ką? Kas yra? 

- Aš dar nesakiau, jog baigiau. 

- O ką, nejau nebaigei? 

- Taip, bet jums reikėjo pasiklausti. 

- Dėl Dievo meilės, tai kam tu dirbi? 

- Nuo jūsų, Žmogžudysčių skyriaus faraonų, 
man... gelia. 

- Tai keliauk namo ir išryškink kelis negatyvus ar 
ką, gerai? 

Fotografas dirstelėjo į laikrodį. Kažką burbtelėjo 
ir tyčiomis nepasakė, kiek laiko, tad pirmasis policinin- 
kas, prieš pažymėdamas laiką grafike, gavo pažiūrėti į 
savo laikrodį. Atmetęs keletą minučių, taip pat nurodė 
Karelos ir Bušo atvykimo laiką. 

Karela žiūrėjo Žemyn, į nužudytojo pakaušį. Veidas 
liko ramus, tačiau akyse akimirką šmėstelėjo ir greitai 
pranyko blyškus skausmo atšvaitas. 

- Na, iš ko jie čia šovė? - paklausė jis. - Iš 
patrankos? 

- 45-ukas, - atsakė pirmasis policininkas. - Mes 
radome gilzes. 

- Kiek? 

- Dvi. 

- Sutampa, - pasakė Karela. - Gal apverstume įį? 

- Iškvietėt greitąją? - negarsiai pratarė Bušas. 

- Aha, - atsakė pirmasis. - Šią naktį visi vėluoja. 

- Visi šią naktį mirksta prakaite, - pasakė Bušas. 
- Išgerčiau alaus. 

- Na, - tarė Karela, - padėkite man. 

Antrasis policininkas pasilenkė padėti Karelai. 
Drauge jiedu apvertė kūną. Piktai suzvimbė musės, pas- 
kui vėl apniko šaligatvį ir kruviną sumaitotą masę, kuri 
kadaise buvo Žmogaus veidas. Tamsoje Karela pamatė 

žiojėjančią skylę tenai, kur turėjo būti kairioji akis. Antra 
skylė - po dešine akimi; iš odos ten stirksojo sutrupinto 
skruostikaulio nuolaužos. 

- Vargšelis, - tarstelėjo Karela. Niekad jis nepri- 
pras prie to mirties veido. Jau dvylika metų, kai jis 
policininkas; išmoko įveikti sukrėtimą, fiziškai susidūrę su 
mirtimi, bet niekados nepripras prie kitos mirties pusės - 
prie to mirties smurto prieš žmogaus asmenybę, prie to 
pulsuojančios gyvybės nužeminimo iki kruvinos, bedvasės 
materijos. 

- Ar kas nors turi žibintuvėlį? - paklausė Bušas. 

Pirmasis policininkas siekė kairės užpakalinės 
kelnių kišenės. Paspaudė mygtuką; šviesos ratas krito 
ant šaligatvio. 

- Pašviesk į veidą, - pasakė Bušas. 

Šviesa nukrypo į nužudytojo veidą. 

Bušas nurijo seilę. 

- Tai Riardonas, - labai tyliai pratarė' jis. O paskui, 
beveik pašnibždom: - Viešpatie, juk tai Maikas Riardo- 
nas. 


TREČIAS SKYRIUS 


87-ajame skyriuje dirbo šešiolika detektyvų; 
Deividas Fosteris buvo vienas iš jų. Tiesą sakant, šiam 
skyriui būtų mažoka ir šimto šešiolikos detektyvų. Sky- 
riaus teritorija driekėsi nuo Paupio autostrados ir dango- 
raižių pastatų, kuriuose mirga marga Iiftininkai bei duri- 
ninkai, iki Stemo su savo užkandinėmis ir kino teatrais, į 
pietus iki Kalverio aveniu ir Airių kvartalo, dar toliau į 
pietus iki Puertorikiečių kvartalo, o paskui iki Groverio 
parko įskaitant ir jį, kur knibždėte knibžda plėšikų ir 
prievartautojų. Iš rytų į vakarus skyriaus teritoriją sudarė 
ne mažiau kaip trisdešimt penkios gatvės. Ir šiame sta- 
čiakampyje - iš šiaurės į pietus nuo upės iki parko, iš rytų 
į vakarus per trisdešimt penkis kvartalus- spietėsi 90 000 
gyventojų. 

Deividas Fosteris buvo vienas iš jų. 

Deividas Fosteris buvo negras. 

Gimė jis skyriaus teritorijoje, čia ir užaugo, o kai 
sulaukė dvidešimt vienų, būdamas sveikas kūnu ir siela, 
keturiais coliais pranokdamas privalomą penkių pėdų 
aštuonių colių ūgio minimumą, būdamas šimtaprocentinio 
regėjimo, be akinių ir neteistas, jis išlaikė civilinės tarny- 
bos konkurso egzaminą ir buvo paskirtas budinčiu poli- 
cininku. 

Pradinė alga tuo metu buvo 3725 doleriai per 
metus, ir Fosteris sąžiningai užsidirbdavo savo algą. Taip 
sąžiningai, kad po penkerių metų buvo perkeltas į Detek- 
tyvų skyrių. Dabar jis buvo III kategorijos detektyvas, jo 
alga sudarė 5230 dolerių per metus; jis vis taip pat 
sąžiningai ją užsidirbdavo. 

Liepos dvidešimt ketvirtą, pirmą valandą nakties, 
tuo metu, kai jo kolega Maikas Riardonas sukniubęs 
plūdo kraujais į nutekamąjį griovelį, Deividas Fosteris 
dirbo už savo algą, tardydamas žmogų, kurį jiedu su 
Bušu sulaikė bare muštynių su peiliais metu. 

Tardymas vyko antrajame pastato aukšte. Pirma- 
jame, stalo dešinėje, kabojo neišvaizdi, nešvari balta 
lentelė; juodos raidės skelbė: DETEKTYVŲ SKYRIUS; 
atvaizduota ranka lankytojui rodė, kad 'buliai'"'* įsikūrę 
aukštu aukščiau. 

Laiptai metaliniai, siauri, tačiau nepriekaištin- 
gai švarūs. Šešiolika pakopų, poto pasisuki, dar šešiolika 
- Štai jūs ir vietoje. 

Dabar tu siaurame, blankiai apšviestame kori- 
doriuje. Dešinėje nuo laiptų dvejos durys su užrašu: 
RŪBINĖS. Pasuki kairėn ir eidamas koridoriumi, kairėje 
praeini medinį suolą, o dešinėje - suolą be atkaltės 
(įspraustą į siaurą nišą priešais aklinai uždarytas duris, 
kurios kadais vedė į lifto šachtą). Toliau - durys dešinėje 
su užrašu VYRŲ TUALETAS ir durys kairėje, ant kurių 
kabo nedidukė Ientutė - KANCELIARIJA. 

Koridoriaus gale - Detektyvų skyriezus kabinetas. 

Pirmiausia pamatai skersinių turėklus - pertvarą. 
Už jo - rašomuosius stalus ir telefonus, ir skelbimų lentą 
su įvairiausiomis nuotraukomis bei skelbimais, nuo lubų 
nukarusią rutulio formos lempa ir už viso to - vėl stalus bei 
grotuotus langus, išeinančius į pastato fasadą. Kas yra 
dešinėje už pertvaros barjero, nelabai tejžvelgsi, nes 
stalai šioje kambario pusėje užgriozdinti dviem didelėmis 
metalinėmis kartotekų spintomis. Šioje kambario kertėje 
Fosteris ir tardė Žmogų, šiąnakt sulaikytą bare. 

- Kuo tu vardu? - paklausė jis vyriškį. 

- No hablo inglės**, - atsakė vyriškis. 

- O, velnias, - pratarė Fosteris. Tai buvo tvirtas 
vyras tamsia šokoladine oda ir šiltomis rudomis akimis. 
Vilkėjo pakaklėje prasegtais baltais marškiniais. Iš po 
prakaituotų rankovių kyšojo raumeningos rankos. 

- Cual es su nombre? - paklausė jisai netvirta 
ispanų kalba. 


* Detektyvai (am. sl.);, pravardė ypač paplitusi visuose JAV 
nusikaltėlių pasaulio sluoksniuose nuo 1920 m. 
** Angliškai nekalbu (isp.) 

- Tomas Periljas. 

- Adresas? - Jisai patylėjo, pagalvojo. - Direccion? 

- Tres-tres-cuatro Mei-son.* 

- Amžius? Edad? 

Perilias gūžtelėjo pečiais. 

- Gerai, - tarė Fosteris, - kur peilis? Ak, velniai 
rautų, šitaip mes per naktį nė trupučio nepasistūmėsim į 
priekį. Klausyk, dėnde esta e! cuchillo? Puede usted 
decirme?** 

- Creo gue no.*** 

- Kodėl ne? Dėl Dievo meilės, tu juk turėjai peilį, 
ar ne? 

- No sė.**** 

- Klausyk, tu velnio išpera, tu velniškai puikiai 
žinai, kad turėjai peilį. Kokia dešimt Žmonių jį tavo ran- 
kose matė. Na, tai kaip? 

Periljas tylėjo. 

- Tiene usted un cuchillo'?***** - paklausė Foste- 
KP 2 No. ****+*4 

- Melagis! - pasakė Fosteris. - Tu tikrai turi peilį. 
Kur dėjai jį po to, kai bakstelėjai tam vaikinui bare? 

- Dėnde esta elservicio?******* - paklausė Peril- 
jas. 

- Dėltualeto, po velnių, nesuk sau galvos, -atrėžė 
Fosteris. - Dėl Dievo meilės, stovėk tiesiai. Kas čia tau, po 
velnių, - biliardinė? Ištrauk rankas iš kišenių. 

Periljas ištraukė rankas iš kišenių. 

- Na, tai kur peilis? 

- No sė. 


* Meisono gatvė, 334 (isp.) 

** Kur peilis? Ar galite man pasakyti? (isp.) 
*** Negaliu (isp.) 

**** Nežinau (isp.) 

***** Ar turite peilį? (isp.) 

KAkkA* Na (isp.) 

**4**** Kur yra tualetas? (isp.) 

- Nežinau, nežinau, - mėgdžiojo Fosteris. - Gerai, 
nešdinkis povelnių. Pasėdėk koridoriuje ant suolo. Atvesiu 
policininką, kuris kaip reikiant moka tavąją kalbą, bičiu- 
li. Na, eik, pasėdėk. Pirmyn. 

- Bien, - pasakė Periljas. - Dėnde esta el servi- 
cio?* 

- Koridoriumi į kairę. Ir netupėk tenai visą naktį. 

Periljas išėjo. Fosteris susiraukė. Vyriškis, kurį jis 
padurė peiliu, nukentėjo ne taip jau ir smarkiai. Jeigu jie 
pernelyg gilinsis į kiekvienas sumautas peilių muštynes, 
niekam kitam laiko nebeliks. Įdomu, kaip jaustumeis, 
dirbdamas ten, kur peilis tėra įrankis kalakutui supjaus- 
tyti? Jis nusišaipė iš savo paties pokšto, prisitraukė 
rašomąją mašinėlę ir ėmėsi raporto apie apiplėšimą, 
įvykusį prieš keletą dienų. 

Kai jėjo Karela su Bušu, iškart krito į akis, jog jie 
labai skuba. Karela patraukė tiesiai prie telefono, per- 
žvelgė sąrašą greta aparato ir pradėjo rinkti numerį. 

- Kas nutiko? - pasiteiravo Fosteris. 

- Tai žmogžudystė, - atsakė Karela. 

- Aha? 

- Tai buvo Maikas. 

- Ką tu čia šneki? A? 

- Maikas Riardonas. 

- Ką? - pratarė Fosteris. - Ką? 

- Dvi kulkos į pakaušį. Skambinu leitenantui. Jis 
tikrai norės, kad nesiterliotume su šituo reikalu. 

- Ei, ką jis, juokauja? - kreipėsi Fosteris į Bušą - 
paskui jis pamatė Bušo veidą ir suprato, jog tai ne 
pokštas. 


* Gerai. Kur yra tualetas? (isp.) 

Leitenantas Bernsas buvo 87-0 detektyvų sky- 
riaus viršininkas. Mažas, kresnas, galva priminė kniedę. 
Akys mėlynos, mažutėlės; tačiau tos akys velniškai daug 
matė ir nedaug tepražiopsodavo iš to, kas vyko aplink 
leitenantą. Jis žinojo, kad jo skyriui priklausanti teritorija 
toli gražu ne iš ramiųjų, ir tai jam patiko. Policininkai 
reikalingi bloguose rajonuose - mėgdavo kartoti ir didžia- 
vosi priklausąs skyriui, kuris dykai duonos nevalgo. Anks- 
čiau skyriui priklausė šešiolika vyrų, o dabar penkio- 
lika. 

Dešimt ištų penkiolikos susibūrė aplink jį skyriaus 
kabinete, likę penki buvo postuose, iš kurių jų niekaip 
neatšauksi. Vyrai sėdėjo ant kėdžių, stalų, stovėjo prie 
grotuotų langų, ramstė kartotekų spinteles. Kabinetas 
atrodė kaip visada, kai keičiasi pamaina, tik šįsyk aplinkui 
nesklandė riebūs juokeliai. Visi žinojo, jog nužudytas 
Maikas Riardonas. 

Leitenantas Linčas stovėjo greta Bernso; 0 šis 
kimšosi pypkę. Bernso pirštai buvo stori, miklūs, jis grū- 
do tabaką didžiuoju pirštu, nepakeldamas į vyrus akių. 

Karela žiūrėjo į Bernsą. Jis žavėjosi leitenantu, 
gerbė jį, nors daug kas skyriuje ir vadino jį “senu šiknium"'. 
Karela pažinojo policininkų, dirbančių skyriuose, kur 
besmegeniaiviršininkaivaldė darbuotojus rim: o metodu, 
nesukdami sau galvos. Su tironu dirbti nesmagu. Bernsas 
buvo ne iš tokių; be to, Bernsas buvo geras, išmanus 
policininkas, - tad Karela pasiruošė įdėmiai klausyti, nors 
leitenantas dar nepravėrė burnos. 

Bernsas čirkštelėjo degtuką, užsidegė pypkę. 
Atrodė, kad jis niekur neskuba, po sočių pietų ruošiasi 
išlenkti portveino taurelę, - tačiau darbas virte virė jo 
masyvioje kaukolėje, ir kiekviena kūno skaidula buvo 
pagauta įniršio dėl vieno geriausių jo vyrų mirties. 

- Jokių tauškalų, - prakalbo jis ūmai. - Tiesiog eikit 
ir raskit tą niekšą, - jis išpūtė debesį dūmų ir išsklaidė jį 
savo trumpa, plačia plaštaka. - Jei skaitai laikraščius ir jais 
tiki, tai sužinai, jog policininkai neapkenčia tų, kurie žudo 

policininkus. Tai džiunglių įstatymas. Atrankos dėsnis. 
Laikraščiai rašo visiškus niekus, jeigu mano, jog svarbiau- 
sia čia - kerštas. Mes negalime leisti žudyti policininkų, 
nes policininkas - įstatymo ir tvarkos simbolis. Ir jei 
sunaikinsi tą simbolį - gatves užvaldys žvėrys, o tokių ir 
dabar apstu gatvėse. Tad norėčiau, kad jūs rastumėte 
Riardono žudiką - tačiau ne todėl, kad Riardonas dirbo 
šiame skyriuje, ir net ne todėl, kad buvo geras policininkas. 
Aš noriu, kad jūs rastumėtetą niekšątodėl, kad Riardonas 
buvo Žmogus - ir velniškai šaunus žmogus. Veikit, kaip 
norit. Savo amatą jūs išmanote. Praneškite viską, ką 
pavyks sukrapštyti kartotekose ir ką sužinosite gatvėse. 
Tik raskite jį. Tai tiek. 

Leitenantas drauge su Linču grįžo į savo kabinetą; 
kai kurie policininkai ėmėsi vadinamos Modus operandi* 
kartotekos ir pradėjo raustis po ją, ieškodami informa- 
cijos apie plėšikus, pamėgusius 45-ą kalibrą. Kai kurie 
ėmėsi kitos - skyriuje žinomų nusikaltėlių kartotekos, 
ieškodami kokio nors vagišiaus, kurio keliai vienu ar kitu 
Metu būtų susikirtę su Maiko Riardono keliais. Kai kurie - 
Teismo kartotekos, metodiškai ieškodami kortelių tokio 
teistumo, už kurį būtų atsakingas jų skyrius, itin daug 
dėmesio skirdami toms byloms, kurias tyrė Maikas Riar- 
donas. Fosteris išėjo į koridorių ir liepė įtariamajam, kurį 
buvo tardęs, nešdintis velniop ir ateityje nekaišioti nosies, 
kur nereikia. Likusieji policininkai patraukė į gatves - tarp 
kitų ir Karela su Bušu. 

- Man nuo jo vidurius suka, - pasakė Bušas. - 
Tariasi Napoleonu esąs. 

- Jis geras vyras, - tarstelėjo Karela. 

- Na, bent jau jis, atrodo, tuo neabejoja. 

- Nuo visko tau vidurius suka, - pasakė Karela. - 
Nesugyvenamas tu. 

- Pasakysiu tau vieną dalyką, - tarė Bušas. - 
Susigriebsiu aš opą šitame prakeiktame skyriuje. Anks- 


* Veikimo būdas (Iot.) 

čiau niekad niekuo nesiskundžiau, bet nuo tada, kai 
mane paskyrė į šį skyrių, man tikrai opa ėmė vertis. Na, ką 
į tai pasakysi? 

Daug ką galima buvo pasakyti apie Bušo opą, ir 
niekas čia neturėtų nieko bendra su skyriumi. Tačiau 
Karela dabar nebuvo linkęs ginčytis, tad nutylėjo. Bušas 
niauriai linktelėjo. 

- Norėčiau paskambinti Žmonai, - tarė jis. 

- Antrą valandą nakties? - nusistebėjo Karela. 

- Kas čia tokio? - netikėtai priešiškai atsiliepė 
Bušas. 

- Nieko. Eik, skambink. 

- Tiesiog noriu patikrinti, - pasakė Bušas, paskui 
pridūrė: - Prisistatyti. 

- Žinoma. 

- Po velnių, juk šitas darbas mums ne vienai 
dienai. 

- Žinoma. 

- Kas čia bloga, jei paskambinsiu jai ir pasaky- 
siu, kas nutiko? 

- Klausyk, ar tu barnio prašaisi? - nusišypsojo 
Karela. 

- Ne. 

- Tai eik, skambink Žmonai ir, po velnių, atstok 
nuo manęs. 

Bušas reikšmingai linktelėjo. Jie stovėjo prie dar 
atviros konditerijos parduotuvės Kalverio aveniu; Bušas 
nuėjo skambinti. Karela stovėjo lauke, nugara į vitriną. 

Mieste buvo labai ramu. Pastatai tiesė suodinus 
pirštus į švelnų dangaus apdangalą. Kartais įsižiebdavo 
vonios kambario langas, tarytum atvira akis neregio veide. 
Dvi jaunos airės ėjo pro konditeriją, aukštos jų pakulnės 
kaukšėjo į grindinį. Jisai probėgšmais nužvelgė jų kojas 
ir plonas vasarines suknutes. Viena merginų begėdiškai 
jam pamerkė, paskui abi pradėjo kikenti, ir nei iš šio, nei 
iš to jis prisiminė kažką apie užverstus airių Mergaičių 
sijonus, poto mintis išryškėjo; jis suprato, jog kažkątokio 

yra skaitęs. Airių mergaitės... 'Ulisas''?* Dieve mano, 
kaip velnioniškai sunku buvo įveikti tą knygą... dailios 
mergaitės ir visa kita. Kažin, ką skaito Bušas? Bušas 
pernelyg užsiėmęs, kad skaitytų knygas. Pernelyg užsi- 
ėmęs rūpesčiais dėl žmonos. Viešpatie, tai bent rūpinasi 
tas Žmogus. 

Jis dirstelėjo per petj. Bušas vis dar buvo telefono 
būdelėje ir kažką paskubom šnekėjo. Vyriškis už prekys- 
talio palinko ties arklių lenktynių programa; iš burnos jam 
stirksojo dantų krapštukas. Įsitaisęs prekystalio gale, 
paauglys gėrė kiaušinių kokteilį. Karela įtraukė į plaučius 
pradvisusio oro. Būdelės durys atsidarė, Bušas išėjo 
lauk, braukdamasis kaktą. Linktelėjo pardavėjui ir išėjo į 
lauką pas Karelą. 

- Velniškai karšta toje būdelėje, - pratarė. 

- Viskas gerai? - paklausė Karela. 

- Aišku, - atsakė Bušas. Jis įtariai dėbtelėjo į 
Karelą. - O kodėl turėtų būti negerai? 

- Tiesiog paklausiau. Kaip manai, nuo ko čia 
pradėti? 

- Tai bus ne taip jau lengva, - tarė Bušas. - 
Kiekvienas neapykantos graužiamas priekvaišis galėjo 
tai padaryti. 

- Arba kas nors, užkluptas nusikaltimo vietoje. 

- Reikėjo palikti tai Žmogžudysčių skyriui. Mes ir 
taip darbuose iki kaklo. 

- Dar nė nepradėjom, o tu jau sakai, kad mes 
darbuose iki kaklo. Koks velnias tave apsėdo, Henkai? 

- Joks, - atsakė Bušas, - tiesiog man neatrodo, 
kad policininkai tokie jau gudročiai, ir tiek. 

- Graži mintis - ypač policininkui. 

- Tai tiesa. Klausyk, tas detektyvo vardas - gryna 
nesąmonė, ir tu tai žinai ne blogiau už mane. Viskas, ko 
reikia detektyvui - poros tvirtų kojų ir užsispyrimo. Kojos 


* “Ulisas" - airių kilmės rašytojo Džeimso Džoiso (J. Joyce, 
1882-1941) romanas 

nešioja tave po visokius šiukšlynus, kur reikia, 0 už- 
sispyrimas neleidžia pašvilpt į šį reikalą. Automatiškai 
seki kiekvienais pėdsakais; jeigu pasiseks, vieni jų bus 
tikrieji. Nepasiseks - nebus. Taškas. 

- O smegenys čia neturi reikšmės, ką? 

- Tik trupučiuką. Policininkui daug smegenų ne- 
reikia. 

- Gerai. 

- Kas gerai? 

- Gerai, aš nenoriu ginčytis. Jei Riardonas žuvo, 
bandydamas kažką nučiupti nusikaltimo vietoje... 

- Policininkai erzina mane dar dėl vieno dalyko, - 
pareiškė Bušas. 

- Tutiesiog nekenti policininkų, ar ne? - paklausė 
Karela. 

- Visas šitas prakeiktas miestas pilnas Žmonių, 
kurie nekenčia policininkų. Manai, kas nors gerbia 
policininką? Įstatymo ir tvarkos simbolis - kur jau ne! 
Seniui reikėtų išeiti į lauką ir pasidairyti, kas vyksta aplin- 
kui. Kiekvienas, kada nors mokėjęs baudą už automobilį, 
pastatytą nevietoje, automatiškaijau nekenčia policininkų. 
Štai kaip. 

- Na, ką gi, velnioniškai aišku, jog taip neturėtų 
būti, - piktokai tarstelėjo Karela. 

Bušas patraukė pečiais. 

- Policininkai erzina mane ir dėl to, kad nekalba 
angliškai. 

- Ką? 

- "Nusikaltimo vietoje“! - mėgdžiojo Bušas. - 
Faraonų šnekta. Ar tu kada nors girdėjai policininką 
sakant: "Mes jįsugavome"'? Ne. Jis sako: '' Mes sulaikėme 
J. 

- Niekad negirdėjau policininko sakant: “Mes 
sulaikėme jį ', - pasakė Karela. 

- Aš kalbu apie oficialiąją spaudą, - mygo Bu- 
šas. 

- Na, tai kas kita. Kai jau šneka oficialioj spaudoj, 
visi šneka gražiai. 

- Ypač policininkai. 

- Kodėl tau negrąžinus ženklelio? Taptum taksis- 
tu ar dar kuo nors? 

- Turiu tokią mintį, - Bušas staiga nusišypsojo. 
Visą šitą tiradą jis išklojo savo įprastu tyliu balsu, ir 
dabar, kai šypsojosi, sunku buvo patikėti, jog ką tiktai jis 
taip širdo. 

- Šiaip ar taip, aš pagalvojau apie barus, - tarė 
Karela. - Noriu pasakyti - jeigu tai kerštas ar kas pana- 
šaus, tuomet tai galėtų būti kas nors iš vietinių. Ir baruose 
galėtume šį tą išgirsti. Ką, po velnių, gali žinoti? 

- Šiaip ar taip, alaus aš išgerčiau, - pasakė Bušas. 
- Jau nuo pat budėjimo pradžios noriu alaus. 


Baras, kaip ir milijonai į jį panašių barų visame 
pasaulyje, vadinosi “ Trilapis"'*. Jis glaudėsi Kalverio 
aveniu tarp lombardo ir kiniškos skalbyklos. Veikė ištisą 
parą ir aptarnaudavo Kalverio gyventojus. Kartais į ' Tri- 
lapį" užklysdavo koks puertorikietis, bet tokius atsitikti- 
nius iškylautojus atbaidydavo nuolatiniai “Trilapio" klientai 
- nartaus būdo ir kietų kumščių. Policininkai dažnai čia 
užsukdavo - ne gerklės praskalauti: gerti tarnybos metu 
griežtai draudžiama, - o įsitikinti, kad neįvyko reakcija tarp 
perdėto lankytojų nirtulingumo ir per didelio išgerto viskio 
kiekio bei kumščių. Dabar muštynės šitame bare, kurio 
sienos buvo išdažytos linksma spalva, vykdavo retai, 
arba - švelniau tariant - kur kas rečiau nei tais senais 
gerais laikais, kai į apylinkes tik plūstelėjo puertorikiečių 
banga. Tais laikais puertorikiečiai ne kažin kaip kalbėjo 
angliškai; apgraibom tenutuokdami, ką skelbia iškaba, iš 
neišmanymo jie tolydžio užklysdavo į 'Trilapį"'. Ištikimi 
šūkio “Amerika - amerikiečiams"' gynėjai, paprasčiausiai 
ignoruodami tą faktą, jog puertorikiečiai taip pat buvo ir 


* Trilapis (augalo pavadinimas) - Airijos emblema 

yraamerikiečiai, daug vakarų praleido, kumščiais gindami 
savo požiūrį. Baro dekoro elementus dažnai paryškin- 
davo pralieto kraujo dėmės. Bet taip buvo gerais senais 
laikais. Blogais naujais laikais galėjai ištisą savaitę lankytis 
"Trilapyje" ir viso labo tepamatyti vieną kitą perskeltą 
galvą. 

Baro langą puošė iškaba: “Kviečiame damas", 
tačiau nedaugelis damų naudojosi šiuo kvietimu. Čia 
gėrė kaimynystėje gyvenantys vyriškiai, nualinti savo 
niaurių būstų sienų, ieškodami nerūpestingos kitų vyrų 
draugijos, - na, o šiems taip pat buvo apkartę jų namai. 
Žmonos antradieniais išeidavo lošti bingo - arba tre- 
čiadieniais į kiną - ar ketvirtadieniais į siuvimo klubą kitoje 
gatvės pusėje ("Mes ir šį -irtą- ir aną...''), - taip viskas ir 
klostėsi. Tad ir kas čia Bloga, jei malonioj draugėj išlenk- 
si taurelę vietinėje smuklėje? Nieko. 

Nebent pasirodo policininkai. 

Na, policininkai apskritai, o detektyvai itin, kaž- 
kodėl žadina pasišlykštėjimą. Aišku, gali prisiversti tars- 
telėti: “Kaip šįvakar laikotės, policininke Duganai?"' ar ką 
panašaus ir galbūt iš tiesų širdies gilumoje rasti kruo- 
pelytę nuoširdaus, šilto jausmo kokiam naujokėliui, tačiau 
vis tiek nepaneigsi, jog policininkas šalia tavęs, kai tu jau 
gerokai išmetęs, kažkaip trikdo ir žada tik nemalonumus. 
Nepasakytum, kadtu būtum nusistatęs prieš policininkus. 
Tiesiog faraonai neturėtų trainiotis po barus ir gadinti 
žmonėms malonumą ramiai sau išgerti. Ir neturėtų jie 
valkiotis po lošimo lindynes, trukdydami žmonėms ramiai 
sau palošti. Ir trintis po viešnamius, neleisdami žmonėms 
pasilinksminti, - faraonai paprasčiausiai neturėtų trainiotis 
aplinkui, štai ir viskas. 

O "buliai"... "buliai" -taitiesiog persirengę polici- 
ninkai, tik dar blogesni. 

Tad ko prireikė tiem dviems kvailiems griozdams 
tenai, baro gale? 

- Alaus, Hari, - užsakė Bušas. 

- Tuojau, - atsiliepė barmenas Haris. Jis įpylė 

alaus ir atnešė Bušui su Karela. - Pati ta naktelė alučiui, 
teisybė? - pasakė. 

- Dar nemačiau barmeno, kuris apsieitų be rekla- 
mos, kai užsisakai alaus karštą naktį, - romiai ištarė 
Bušas. 

Haris nusijuokė, bet tik todėl, kad klientas buvo 
policininkas. Du vyrai prie žaidimų stalo ginčijosi dėl 
Airijos nepriklausomybės. Televizijos nakties programa 
rodė filmą apie rusų carienę. 

- Jūs, vyručiai, čia su reikalu? - pasiteiravo Ha- 
ris. 

- O, ką? - tarė Bušas. - Turi mums ką nors 
pasakyti? 

- Ne, aštik paklausiau. Noriu pasakyti - netaip jau 
dažnai "bu..." ne taip jau dažnai pas mus užsuka detek- 
tyvai, - pasakė Haris. 

- Tai todėl, kad tavo įstaiga tokia dorybinga, - 
pagyrė Bušas. 

- Padoresnės visame KalNeryje nerasi. 

- Ypač po to, kai išgabeno tavo telefono būdelę, 
- patikslino Bušas. 

- Natikrai, mums pernelyg dažnai skambinda- 
vo. 

- Pernelyg daug lažybų jūs priiminėdavote, - taip 
pat ramiai pasakė Bušas. Jis kilstelėjo savo stiklinę, 
panardino į putas lūpas ir ištuštino ją. 

- Ne, bejuokų, -tarė Haris. Nenorėjo nė prisiminti, 
kokių bėdų turėjo su Valstybinės prokuratūros komisija 
per tą nelemtą telefono būdelę. - Jūs, vyručiai, ko nors 
ieškote? 

- Sią naktį lyg ir ramu, - pratarė Karela. 

Haris nusišypsojo, burnoje blykstelėjo auksinis 
dantis. 

- Na, šičia visad ramu, vyručiai, jūs tai žinote. 

- Iš tikrųjų, - linktelėjo Karela. - Ar Denis Gimpas 
nebuvo užsukęs? 

- Ne, šiąnakt jo nemačiau. O ką? Kas nutiko? 


33 


- Geras alus, - pasakė Bušas. 

- Pakartoti? 

- Ne, ačiū. 

- Sakykit, ar tikrai nieko neatsitiko? - paklausė 
Haris. 

- Kas tau, Hari? Ar kas nors čia daro ką bloga? - 
stebėjosi Karela. | 

- Ką? Ne, oi, ne, tikiuosi, jums taip neatrodo. 
Tiesiog keistoka, kad jūs, vyručiai, taip sau imat ir užsu- 
kat. Noriu pasakyti - pas mus čia nebūna jokių rūpesčių 
nei ko panašaus. 

- Na, ir gerai, - pasakė Karela. - Ar pastaruoju laiku 
nematei ko nors su revolveriu? 

- Su revolveriu? 

- Aha. 

- Su kokiu revolveriu? 

- O su kokiu matei? 

- Su jokiu aš nemačiau, - Haris prakaitavo. Įsipylė 
alaus ir skubiai jį išgėrė. 

- Jokių jaunų pašlemėkų su šaudyklėmis ar 
panašiai? - ramiai teiravosi Bušas. 

- Na, ką jau tos šaudyklės, - tarė Haris, brauk- 
damasis putas nuo lūpų. - Noriu pasakyti - visąlaik jas 
matai. 

- Ir nieko stambesnio? 

- Stambesnio? Turit galvoje 32-ą arba 38-ą kalib- 
rą? 

- Mes turim galvoje 45-ą kalibrą, - pasakė Ka- 
rela. 

- Paskutinis 45-ukas, kurį čia mačiau, - tarė Haris 
pagalvojęs, - buvo prieš... - jis papurtė galvą. - Ne, tai jums 
nepadės. Kas nutiko? Ką nors nušovė? 

- Prieš kiek? - paklausė Bušas. 

- Turbūt penkiasdešimtais, penkiasdešimt pirmai- 
siais. Vaikinas sugrįžęs iš armijos. Įėjo čionai, švaisty- 
damasis 45-uku. Ieškojo bėdos, tikrai, tas vaikinas. Dūlis 
jį nusodino. Prisimenat Dūlį? Paprastai čia budėdavo, kol 

jį perkėlė į kitą skyrių. Malonus vaikinukas. Paprastai 
visad užsukdavo ir... 

- Jis vis dar gyvena čia, netoliese? - paklausė 
Bušas. 

- A? Kas? 

- Vyrukas, kuris čia švaistėsi 45-uku. 

- Ak, tas, - Haris suraukė antakius. - O ką? 

- Aš tave klausiu, - tarė Bušas. - Gyvena ar 
negyvena? 

- Aha. Manyčiau, kad gyvena. O.ką? 

- Kur? 

- Klausykit, - tarė Haris, - aš niekam nenoriu 
užtraukti bėdos. 

- Bėdos neužtrauksi niekam, - pasakė Bušas. - 
Ar tas vyrukas vis dar turi 45-uką? 

- Nežinau. 

- Kas nutiko tą naktį? Kai Dūlis jį nusodino? 

- Nieko. Vaikinukas tiesiog nusipylė. Zinote, ką 
tik iš armijos, ir visa kita. 

- Kas kita? 

- Tiesiog Mostagavo revolveriu. Net nemanau, 
kad jis būtų buvęs užtaisytas. 

- Esi tuo tikras? 

- Na, ne. 

- Ar Dūlis atėmė iš jo revolverį? 

- Na... - Haris patylėjo, nusišluostė kaktą. - Na, 
nemanau, kad Dulis apskritai butų matęs tą revolverį. 

- Jeigu jis jį nusodino... 

- Na, -tarė Haris, - vienas iš vaikinų pamatė gatve 
ateinantį Dūlį, tai lyg ir sutramdė vaikinuką, ir jį išsi- 
vedė. 

- Prieš Dūliui įeinant? 

- Na, taip. Tikrai. 

- Ir vaikinukas išeidamas su savimi pasiėmė 
revolverį? 

- Aha, - pasakė Haris. -Klausyt. aš nenoriu jokių 
rūpesčių savo įstaigoje, suprantat? 

- Suprantu, - tarė Bušas. - Kur jis gyvena? 

Haris sumirksėjo, nudelbė akis į baro paviršių. 

- Kur? - pakartojo Bušas. 

- Kalveryje. 

- Kur Kalveryje? 

- Namas ant Kalverio ir Meisono gatvių kampo. 
Klausykit, vyručiai... 

- Ar tas vaikinas ką nors kalbėjo, kad nemėgsta 
policininkų? - paklausė Karela. 

- Ne, ne, - sukruto Haris. - Jis geras vaikinas. 
Tiesiog truputį padaugino tą vakarą, štai ir viskas. 

- Ar žinai Maiką Riardoną? 

- O, žinoma, - pasakė Haris. 

- Ar tas vaikinukas pažįsta Maiką? 

- Na, to tai nepasakysiu. Klausykit, vyriukas tie- 
siog prisisiurbė tą vakarą, ir tiek. 

- Kuo jis vardu? 

- Ar girdit, jisai tiesiog nusipylė, ir viskas. Po 
velnių, tai juk buvo 1950 metais. 

- Kuo jis vardu? 

- Frenkas. Frenkas Klarkas. 

- Kaip manai, Stivai? - paklausė Bušas Karelą. 

Karela gūžtelėjo pečiais. 

- Pemelyg jau viskas paprasta. O kai viskas 

pernelyg paprasta, niekuomet neišeina nieko dora. 

- O vis dėlto patikrinkime, - pasakė Bušas. 


KETVIRTAS SKYRIUS 


Daugiabutis namas turi savo kvapą - ir tai ne tik 
kopūstų kvapas. Daugeliui žmonių kopūstų kvapas yra ir 
visada bus tiesiog malonus, sveikas kvapas; jie nepritaria 
tai nuolatinei propagandai, kuri kopūstus sieja su skurdu. 

Daugiabučio namo kvapas - tai gyvenimo kva- 
pas. 

Tai visų gyvybinių funkcijų - prakaito, virtuvės, 
kūno išskyrų, dauginimosi - kvapas. Visi tie kvapai 
sumyšta į vieną galingą tvaiką, kuris smogia tau į šnerves 
vos peržengus lauko durų slenkstį. Nes kvapas tvyro 
pastato viduje jau ištisi dešimtmečiai. Jis prasiskverbė 
per grindis ir persmelkė sienas. Jis limpa prie laiptų 
turėklų ir linoleumu klotų pakopų. Jis glaustosi pakam- 
pėmis ir sklaistosi apie plikas elektros lemputes laiptų 
aikštelėse. Kvapas visad čia, dieną ir naktį. Tai gyvasties 
tvaikas, - jis niekad nemato dienos šviesos, jis niekada 
neregi gaivaus žvaigždžių švytėjimo. 

Jis buvo čia ir birželio dvidešimt ketvirtąją, trečią 
valandą nakties. Trenkė visu smarkumu, dienos karščio 
įgintas į sienas. Jis užgriuvo Karelą, vos jiedu su Bušu 
įžengė į vidų. Karela patraukė nosimi, paskui įbrėžė 
degtuką ir pakėlė jį prie laiškų dėžučių. 

- Štai, - tarė Bušas. - Klarkas. 3B. 

Karela užpūtė degtuką, ir jie pasuko laiptų link. 
Šiukšlių dėžes nakčiai įnešdavo į vidų; jos stovėjo pirma- 
me aukšte už laiptų. Jų "aromatas" susipynė su kitais 
kvapais - tikras puvėsių popuri. Pastatas miegojo, tačiau 
kvapai budėjo. Antrame aukšte garsiai knarkė vyriškis - o 
gal moteris. Prie kiekvienų durų pažemiui, paslaugiai 
laukdamapienininko, nykiai kadaravo apvali kilpa buteliui 
įstatyti. Ant vienų durų kabojo lentelė: PASIKLIAUJAME 
DIEVO APVAIZDA. Iš vidaus šios durys tikriausiai užšau- 
tos “policininko spyna" - plieniniu strypu, kurio vienas 


37 


galas ant šarnyro įmūrytas į grindis, o kitas įremtas į durų 
plokštumą. 

Karela ir Bušas užkopė į trečią aukštą. Lemputė 
laiptų aikštelėje nedegė. Bušas įbrėžė degtuką. 

- Čionai, koridoriuje. 

- Nori viską atlikti iš rimtųjų? - paklausė Karela. 

- Juk jis turi 45-uką, tiesa? 

- Ir vis dėlto. 

-Kokio velnio - Žmonai mano draudimas nereikalin- 
gas, - pasakė Bušas. 

Jie priėjo prie durų ir sus+sjo abipus jų. Atsainiai 
išsitraukė tamybinius revolverius. Karelai nė akimirką 
netoptelėjo mintis, jog to ginklo ga.ėtų prireikti, tačiau 
atsarga gėdos nedaro. Ištiesęs kairę ranką, jisai pasibel- 
dė. 

- Tikriausiai miega, - tarė Bušas. 

- O tai rodo, jog sąžinė švari, - atsiliepė Karela. 
Jis vėl pasibeldė. 

- Kas ten? - pasigirdo balsas. 

- Policija. Gal atidarytumėt? 

- O, dėl Dievo meilės, - sumurmėjo balsas. - 
Minutėlę. 

- Mums šitų neprireiks, - pasakė Bušas. Įsikišo 
revolverį, Karela pasekė jo pavyzdžiu. 

Buto gilumoje girdėjo girgždant lovos spyruok- 
les, paskui moters balsas paklausė: "Kas ten?'' Girdėjo, 
kaip prie durų artėja Žingsniai, paskui kažkas viduje 
krapštėsisu "policininko spyna" -sunkus metalinis strypas 
žvangtelėjęs nukrito ant grindų. Durys prasivėrė. 

- Ko jums reikia? - paklausė balsas. 

- Policija. Norėtume pateikti jums keletą klausi- 
mų. 

- Tokiu metu? Viešpatie, ar negalima palūkėti? 

- Bijau, kad ne. 

- Na, kas nutiko? Plėšikas name? 

- Ne. Tiesiog norim pateikti jums keletą klausimų. 
Jūs - Frenkas Klarkas, teisybė? 

- Aha, - Klarkas patylėjo. - Parodykite savo ženk- 


Karela išsitraukė iš kišenės odinį dėklą, prie kurio 
buvo prisegtas jo ženklelis. Pakėlė prie durų plyšio. 

- Nieko nejįžiūriu, - pasakė Klarkas. - Palūkėkit. 

- Kas ten? - paklausė moteris. 

- Faraonai, - murmtelėjo Klarkas. Jis pasitraukė 
nuo durų; bute užsidegė šviesa. Sugrįžo atgal. Karela vėl 
kilstelėjo ženklelį. 

- Aha, gerai, - pasakė Klarkas. - Ko jums reikia? 

- Ar turite 45-0 kaiibro pistoletą, Klarkai? 

- Ką? 

- 45-uką. Turite? 

- Viešpatie, jūs tai norėjote sužinoti? Dėl to čia 
ateinat ir daužot duris nakties vidury? Ar jūs, vyručiai, 
apskritai sveiko proto? Man iš ryto į darbą. 

- Turite 45-uką ar ne? 

- Kas jums sakė, kad turiu? 

- Nesvarbu kas. Tai kaip? 

- Kam jums reikia žinoti? Visą naktį buvau na- 
muose. 

- Ar kas nors gali tai patvirtinti? 

Klarkas pritildė balsą. 

- Ei, klausykit, vyručiai, aš ne vienas - suprantate, 
ką noriu pasakyti? Klausykit, palikit mane ramybėį, ge- 
rai? 

- O kaip pistoletas? 

- Aha, turiu. 

- 45-uką? 

- Aha. Tikrai, 45-uką. 

- Ar galėtume jį pamatyti? 

- Kuriems galams? Aš turiu jam leidimą. 

- Vis tiek norėtume jį pamatyti. 

- Ei, klausykit, šiaip ar taip, - kas čia per velnio 
biurokratizmas? Sakau juk - turiu tam ginklui leidimą. Ką 
bloga aš padariau? Ko jūs iš manęs norite? 

- Norime pamatyti 45-uką, -tarė Bušas. - Atneškite 
jį. 29 


- Ar turite orderį kratai? - paklausė Klarkas. 

- Nesukit galvos dėl niekų, -tarė Bušas. - Atneškite 
ginklą. 

- Jūs neturit teisės čia jeiti be orderio kratai. Ir 
negalit priversti mane atnešti pistoletą. Nenoriu aš atnešti 
to pistoleto, ir pašvilpkit. 

- Kiek metų tai mergaitei? - paklausė Bušas. 

- Ką? 

- Jūs girdėjot. Atsibuskite, Klarkai! 

- Jai dvidešimt vieni, - ir ne prie to medžio jūs 
lojate, - pasakė Klarkas. - Mes susižadėję. 

Koridoriaus gilumoje kažkas riktelėjo: "Ei, užsi- 
čiaupkit, ar girdit? Eikit kitur, jeigu norit šnekėtis!" 

- Tai kaip, įsileisit mus, Klarkai? - taikiai pasiteira- 
vo Karela. - Mes pažadinom jūsų kaimynus. 

- Aš neprivalau jūsų įsileisti. Eikit ir atneškit orderį 
kratai. 

- Žinau, kad neprivalote. Tačiau nužudytas poli- 
cininkas - nušautas 45-0 kalibro pistoletu, ir, jumis dėtas, 
aš taip velniškai nesidraskyčiau. Tai ar atidarysit duris 
ir įrodysit mums, kad jūs švarutis? Kaip, Klarkai? 

- Policininkas? Viešpatie, policininkas! Viešpatie, 
kodėl jūs iš karto nesakėt? Tik... tik minutėlę, gerai? Tik 
minutėlę, - jis nutolo nuo durų. Karela girdėjo, kaip jis 
šneka moteriai, kaip ši pašnabždomis jam atsako. 
Grįžęs prie durų, Klarkas nukabino grandinėlę. - Užeikite, 
- tarė. 

Virtuvės plovyklė buvo priversta indų. Virtuvės 
patalpa stačiakampė, šeši iš dešimties, greta miegamasis. 
Miegamojo tarpduryje stovėjo mergina. Žemaugė, kres- 
nokablondinė, užsisiautusi vyrišką chalatą. Akys paburkę 
nuomiego, nedažytos. Mirksėdama ji stebėjo, kaip Karela 
ir Bušas eina į virtuvę. 

Klarkas buvo nedidukas vyriškis juodais vešliais 
antakiais ir rudom akim. Nosis ilga, per vidurį įlinkusi. 
Lūpos storos; apšepęs. Vilkėjo pižamos kelnėmis, daugiau 
niekuo. Nuoga krūtine, basas, jis stovėjo ryškioje virtuvės 

lempos šviesoje. Vandens lašai kapsėjo ant nešvarių 
indų plovyklėje. 

- Dirstelkim į pistoletą, - tarė Bušas. 

- Turiu jam leidimą, - atsiliepė Klarkas. - Nieko, jei 
rūkysiu? 

- Jūs savo namuose. 

- Gledis, - kreipėsi Klarkas, - ten, ant staliuko, guli 
cigarečių pakelis. Atnešk ir degtukus, gerai? - mergina 
dingo miegamojo tamsoje, o Klarkas sužnibždėjo: - 
Pasiutusį laiką jūs radot ateiti, vyručiai, tikrai. 

Jis pabandė nusišypsoti, tačiau nei Karelai, nei 
Bušui nebuvo juokinga, tad jis iš sykio nuščiuvo. Mergina 
grįžo su cigarečių pakeliu. Įsidėjo vieną į burną, paskui 
padavė dėžutę Klarkui. Šis prisidegė cigaretę, grąžino 
degtukus blondinei. 

- Koks leidimas? - paklausė Karela. - Nešiotis 
ginklą su savim ar laikyti namuose? 

- Nešiotis, - atsakė Klarkas. 

- Kaip jį gavote? 

- Na, iš pradžių turėjau leidimą laikyti jį namuose. 
Užregistravau pistoletą, sugrįžęs iš armijos. Tai buvo 
dovana, - greitai pridūrė jis. - Nuo kapitono. 

- Toliau. 

- Taigi, po demobilizacijos gavau leidimą laikyti 
ginklą. Toks juk įstatymas, tiesa? 

- Sekat čia pasakėles, - pasakė Bušas. 

- Na, bent aš taip supratau. Arba taip, arba turi 
užlieti vamzdį švinu. Neprisimenu. Kad ir kaip ten būtų, 
aš gavau leidimą. 

- Ar vamzdis užlietas švinu? 

- Ne, po velnių. Kuriems galams leidimas nevei- 
kiančiam pistoletui? Tad turėjau leidimą ginklui laikyti: 
paskui pradėjau dirbti pas juvelyrą, suprantat? Lyg ir 
turėjau vežioti vertingas prekes, ir taip toliau. Tad pakei- 
čiau jį leidimu ginklą nešiotis. 

- Kada tai buvo? 

- Gal prieš porą mėnesių... 

- Kokiam juvelyrui jūs dirbate? 

- Aš mečiau tą darbą, - atsakė Klarkas. 

- Gerai, atneškite pistoletą. Taip pat ir leidimą. 

- Žinoma, - tarė Klarkas. Jis priėjo prie plovyklės, 
kyštelėjo po lašančiu čiaupu cigaretę, tada numetė nuo- 
rūką ant indų. Pro merginą įėjo į miegamąjį. 

- Naktį pats laikas klausinėti, - piktai tarstelėjo 
mergina. 

- Apgailestaujam, panele, - tarė Karela. 

- Aha, aš manau, kad apgailestaujate. 

- Mes nenorėjome drumsti jūsų saldaus miego, - 
pagiežingai metė Bušas. 

Mergina kilstelėjo antakį. 

- Tai kodėl sudrumstėte? - ji išpūtė kamuolį dūmų 
- buvo mačiusi taip darant kino žvaigždes. Klarkas grįžo 
į kambarį, 45-uku nešinas. Bušo ranka nežymiai slystelėjo 
dėklo ant dešiniosios šlaunies link. 

- Padėkite jį ant stalo, - paliepė Karela. 

Klarkas padėjo pistoletą ant stalo. 

- Užtaisytas? - paklausė Karela. 

- Atrodo, kad taip. 

- Jūs nežinote? 

- Nuo to laiko, kai mečiau tą darbą, į jį nė 
nežvilgtelėjau. 

Karela apvyniojo pirštus nosine ir siekė pistoleto. 
Išėmė apkabą. 

- Tvarka, užtaisytas, - tarė jis. Greitai apuostė 
vamzdį. 

- Galite neuostyti, - pasakė Klarkas. - Iš jo nešau- 
dyta nuo to laiko, kai aš sugrįžau iš armijos. 

- Tačiau sykį taip vos neatsitiko, tiesa? 

- Ką? 

- Tą naktį "Trilapyje"'. 

- Ak, tada, - pasakė Klarkas. - Tai jūs dėl to čia? 
Dėl to? Po velnių, tąnakt aš buvau prisilupęs. Nenorėjau 
padaryt nieko bloga. 

Karela įstatė apkabą atgal. 

- Kur leidimas, Klarkai? 

- Ak, taip. Aš ieškojau. Negalėjau surasti. 

- Jūs tikras, kad jį turite? 

- Aha, įsitikinęs, tik negaliu rasti. 

- Geriau dar paieškokite. Dabar jau kaip reikiant. 

- Aš gerai ieškojau. Negaliu surasti. Klausykit, aš 
turiu leidimą. Galite patikrinti. Nejau jus apgaudinėčiau? 
O kokį policininką nužudė? 

- Gal paieškotumėt dar to leidimo? 

- Jau sakiau jums - negaliu jo rasti. Klausykit, aš 
jį turiu. 

- Turėjot, vyruti, - pasakė Karela. - Ką tik jo 
netekote. 

- A? Ką? Ką jūs sakot? 

- Kai policininkas paprašo leidimo, arba pateiki jį, 
arba jo netenki. 

- O Viešpatie, aš tiesiog jį kažkur nukišau. Klau- 
sykit, galite viską patikrinti. Noriu pasakyti... Na, vyručiai, 
ir kas jums užėjo? Aš nieko nepadariau. Visą naktį 
buvau namuose. Galit paklausti Gledis. Juk teisybė, 
Gledis? 

- Jis buvo namuose visą naktį, - patvirtino Gle- 
dis. 

- Pistoletą mes pasiimame, - tarė Karela. - Išrašyk 
jam kvitą, Henkai. 

- Iš jo šimtas metų, kai nešaudyta, - pasakė 
Klarkas. - Pamatysit. Ir patikrinkit dėl to leidimo. Turiu aš 
jį. Patikrinkit. 

- Mes jums pranešime, - tarė Karela. - Iš miesto 
išvykt jūs nesiruošiate, ar ne? 

- Ką? 

- Iš miesto iš... 

- Ne, po velnių. Kur aš turėčiau išvykti? 

- Atgal į lovą - tai tikrai ne blogiausia vieta, - 
pasakė blondinė. 

PENKTAS SKYRIUS 


Kai Stivas Karela liepos dvidešimt ketvirtą dieną, 
ketvirtą valandą popiet, atvyko į darbą, leidimas nešiotis 
pistoletą gulėjo ant jo stalo. Jis buvo dirbęs iki aštuntos 
ryto, po to grįžo namo, šešias valandas numigo ir dabar 
vėl sėdėjo prie stalo, truputį apsiblaususiom akimis, bet 
tik tiek. 

Visą dieną svilino kaitra, sunkia geltona skraiste 
apgožusi miestą troškiu savo glėbiu. Karela nemėgo 
kaitros. Jis niekada nemėgo vasaros, net vaikystėje, ir 
dabar, jau suaugęs Žmogus ir policininkas, buvo įsitikinęs, 
jog vienintelis būdingas vasaros bruožas - tik tai, jog 
tuomet greičiau prašvinksta lavonai. 

Vos įžengęs į kabinetą, jis prasisegė apykaklę; 
priėjęs prie stalo, atsiraitojo rankoves; po to paėmė 
leidimą nešiotis pistoletą. 

Greitai perbėgo akimis spausdintą blanką: 


LEIDIMAS NEŠIOTIS PISTOLETĄ 


License No. Date Police Department Year 
PISTOL LICENSE APPLICATION 


(APPLICATION MUST BE MADE IN DUPLICATE) 
I Hereby Apply for License to 
Carry a Revolver or Pistol upon my person or 
Possession on premises —— ———— 
— 37-12 Culver Avemne "||| || 
For the following reasons: - Make deliveries for | 
jewelry firm, 
is = 
(PRINT) Surname Given Name Initials Number Street 

Čia buvo ir daugiau ko, kur kas daugiau, tačiau 
tai Karelos nedomino. Klarkas iš tiesų turėjo leidimą 
ginklui - bet tai dar nereiškė, jog jis nešovė iš to pistoleto 
į policininką, vardu Maikas Riardonas. 

Karela pastūmėjo leidimą į stalo kraštą, žvilgtelėjo 
į laikrodį, po to automatiškai siekė telefono. Greitai surin- 
ko Bušo namų numerį ir laukė - ranka, laikanti ragelį, 
sudrėko. Telefonas suskambo šešis sykius, paskui mote- 
riškas balsas atsiliepė: 

- Alio? 

- Elis? 

- Kas kalba? 

- Stivas Karela. 

- O! Sveiki, Stivai. 

- Aš jus prižadinau? 

- Taip. 

- Henko dar nėra. Viskas gerai, ar ne? 

- Jis kątik išėjo, - pasakė Elis. Balsas jau nebebu- 
vo mieguistas. Elis Buš buvo policininko Žmona, - o šios, 
prisitaikiusios prie savo vyrų dienotvarkės, paprastai miega 
tada, kada miega jie. Karela ne kartą buvo su ja šnekėjęs 
- ir ryto, ir vakaro metą - ir jį visuomet žavėjo tai, kaip po 
trijų keturių frazių ji sugeba visiškai išsiblaivyti. Pakėlus 
ragelį, iš pradžių jos balsas skambėdavoit pasmerktosios. 
Kalbantis pamažu jame imdavoaidėti švelnus erdelterjero 
inkštimas, paskui jisai virsdavo tuo jaudinamu, seksualiu 
balsu, kokiu paprastai kalbėdavo Henko žmona. Kartą 
Karela ją matė - kažkada jis ir Henkas su ja vakarieniavo, 
- ir žinojo, jog tai energinga blondinė, nuostabios figūros 
ir pačių rudžiausių akių, kokias jam kada buvo tekę 
matyti. Iš to, ką Bušas atvirai pasipasakodavo apie 
intymiuosius savo šeimyninio gyvenimo aspektus, Karela 
žinojo, jog Elis miega, apsivilkusi siaurais, juodais, 
perregimais marškiniais. Tas žinojimas dirgino, nes kada 
tik Karela prikeldavo ją iš lovos, prieš akis jam kaipmat 
išnirdavo kuplių formų blondinė, kurią jisai buvo matęs, 
visuomet apsitaisiusi taip, kaip kad pasakojo Henkas. 

Todėl paprastai jis negaišuodavo baigti pokalbį 
su Elis, jausdamasis truputėlį kaltas dėl meninių savo 
vaizduotės polėkių. Tačiau šiandien Elis, atrodo, buvo 
linkusi pašnekėti. 

- Kiek žinau, nudėjo vieną iš jūsiškių, - tarė ji. 

Nors ir niauri buvo tema, Karela nusišypsojo. 
Kartais Elis keistokai atmiešdavo karališkąją anglų kalbą 
rinktiniais padugnių ir policijos žargono žodelyčiais. 

- Taip, - pasakė jis. 

- Man baisiai gaila, - atsiliepė ji - jos nuotaika, 
balsas pasikeitė. - Prašau, būkit atsargūs - judu su 
Henku. Jeigu kažkoks pašlemėkas pleškina gatvėse... 

- Būsim atsargūs, - pasakė jis. - Dabar jau turiu 
eiti, Elis. 

- Palieku Henką patikimose rankose, - tarstelėjo 
Elis ir neatsisveikinusi pakabino ragelį. 

Karela nusišypsojo, patraukė pečiais ir padėjo 
ragelį. Švytėdamas šviežiai skustu rudu veidu, prie stalo 
neskubėdamas prisiartino Deividas Fosteris. 

- Labas, Stivai, - tarė jis. 

- Sveiks, Deivai. Kas naujo? 

- Balistikos ekspertizė dėl to 45-uko, kurį atnešė 
praėjusią naktį. 

- Nieko įdomaus? | 

- Iš jo dievaižin kada jau nešaudyta. 

- Na, kągi, vienu mažiau, - pasakė Karela. - Dabar 
mums belieka patikrinti devynis milijonus devynis šim- 
tus devyniasdešimt devynis tūkstančius šito šauniojo 
miesto gyventojų. 

- Man nepatinka, kad žudo policininkus, - tarė 
Fosteris. Jis grėsmingai palenkė kaktą, tarytum bulius, 
kuris narina sprandą, taikydamas į raudoną skraistę. - 
Maikas buvo mano porininkas. Geras vyrukas. 

- Žinau. 

- Vis bandau suprasti, kas tai, -tarstelėjo Fosteris. 
- Turiu savo asmeninę kartoteką štai čia ir v:;5 sklaidau 
jos fotografijas, - jisai patapšnojo sau per smilkinį. - 

Vartau, žiūrinėju ir kol kas dar nieko neradau, bet tik 
duokit man laiko. Kažkas turėjo prieš Maiką dantį galąsti 
ir, kai aš prisiminsiu tą veidą, tas tipas tikrai gaus pasi- 
gailėti, kad jisai ne Aliaskoje. 

- Tiesą sakant, - tarė Karela, - aš ir pats ne pro 
šalį dabar tenai atsidurti. 

- Karštoka, tiesa? - paklausė Fosteris, tokiu 
klasikiniu būdu sumenkindamas temperatūros ir drėgmės 
svarbą. 

- Tikrai. 

Akies krašteliu Karela matė, kaip koridoriumi 
artėja Bušas, prasispraudžia pro pertvarą ir pasirašo 
budėjimo knygoje. Jis priėjo prie Karelos stalo, prisitraukė 
sukamąją kėdę ir niauriai klestelėjo ant jos. 

- Sunki naktelė? - šypsodamasis užklausė Foste- 
rs. 

- Siaubas! - savo tyliu balsu atsakė Bušas. 

- Klarkas švarutis, - tarė jam Karela. 

- Taip ir maniau. Ką darom toliau? 

- Geras klausimas. 

- Kaip teismo medicinos ekspertizė? 

- Dar nėra. 

- Vaikinai sučiupo kažkokius tipus, reikia iškvosti, 
- pasakė Fosteris. - Galim jų imtis dabar. 

- Kur jie? Apačioje? 

- Valdorfo numeryje, - atsakė Fosteris - jis turėjo 
galvoje kameras pirmajame pastato aukšte. 

- Gal paskambintum, kad juos atvestų? 

- Aišku, - tarė Fosteris. 

- Kur Škiperis? 

- Žmogžudysčių tyrimo skyriuje. Bando sužadinti 
juos kokiai nors aktyviai veiklai. 

- Ar skaitėt rytinį laikraštį? - paklausė Bušas. 

- Ne, - atsakė Karela. 

- Maikas pirmajame puslapyje. Pažiūrėkit, - jis 
padėjo laikraštį ant Karelos stalo. Karela kilstelėjo jį taip, 
kad matytų ir Fosteris, kuris kalbėjo telefonu. 

- Šovė jam į nugarą, - sumurmėjo Fosteris. - Tas 
šlykštus niekšas. 

Baigęs kalbėti telefonu, jis padėjo ragelį. Vyrai 
užsirūkė, Bušas paskambino, kad atneštų kavos; paskui 
jie sėdėjo ir šnekučiavosi. Sulaikytieji pasirodė greičiau 
nei kava. | 

Du vyriškiai, abu nesiskutę, abu aukšto ūgio, 
sportiniais marškinėliais trumpomis rankovėmis. Tuo jų 
išorinis panašumas ir baigėsi. Vienas buvo dailaus veido, 
taisyklingų bruožų ir baltutėliais lygiais dantimis. Kitas 
atrodė taip, tarytum jo veidas būtų metęs iššūkį betono 
maišyklei ir kovą pralaimėjęs. Karela išsyk juos pažino. 
Mintyse sklaidė jų korteles. 

- Ar juos susėmė drauge? - pasiteiravo jis uni- 
formuotą policininką, kuris atvedė juos į kabinetą. 

- Tikrai taip, - pasakė policininkas. 

- Kur? 

- Ant Tryliktosios ir Šipio kampo. Sėdėjo stovin- 
čiame automobilyje. 

- Ar tai jau kažkas neteisėta? - paklausė gražuo- 
lis. 

- Trečią valandą nakties, - pridūrė uniformuotas 
policininkas. 

- Gerai, - pasakė Karela. - Ačiū. 

- Kuo tu vardu? - paklausė Bušas gražuolį. 

- Tu žinai mano vardą, faraone. 

- Pasakyk jį dar kartą. Gražiai skamba. 

- Aš pavargęs. 

- Kai baigsime, būsi kur kas labiau pavargęs. Na, 
baik komediją ir atsakinėk į klausimus. Vardas? 

- Teris. 

- Koks Teris? 

- Teris Makartis. Kas čia, po velnių, per pokštai? 
Mano vardą jūs žinote. 

- O tavo draugelis? 

- Ir jį jūs pažįstat. Jis Klarensas Kelis. 

- Ką jūs veikėte tame automobilyje? - paklausė 
Karela. 

- Žiūrinėjom nešvankius paveikslėlius, - atsakė 
Makartis. 

- Pomografija, - flegmatiškai ištarė Karela. - Už- 
rašyk, Henkai. 

- Ei, palaukit, - suskubo Makartis. - Aštik pašmaikš- 
tavau. 

- Nešmaikštauk čia man! - užriko Karela. 

- Gerai, gerai jau, nepykit! 

- Ką jūs veikėte tame automobilyje? 

- Sėdėjom. 

- Ką dar? 

- Kalbėjom. 

- Apie ką? 

- Apie viską. 

- Filosofavote? - pasiteiravo Bušas. 

- Aha, - atsakė Makartis. 

- Ir ką nusprendėte? 

- Nusprendėme, kad neprotinga sėdėti stovin- 
čiame automobilyje trečią valandą nakties. Visuomet 
atsiras koks nors faraonas, kuriam panižo rankos žūtbūt 
ką nors areštuoti. 

Karela pastukseno pieštuku į stalą. 

- Nevesk manęs iš kantrybės, Makarti, - pasakė. 
- Aš ką tik atėjau šešias valandas nusnūdęs ir nesu čia 
nusiteikęs klausytis varjetė numerių. Ar pažįsti Maiką 
Riardoną? 

- Ką? 

- Maiką Riardoną. Detektyvą, kuris dirbo šiame 
skyriuje. 

Makartis patraukė pečiais. Atsisuko į Kelį. 

- Ar mes įį pažįstame, Klarensai? 

- Aha, - tarė Klarensas. - Riardonas. Kažkas 
girdėta. 

- Na, tai kiek girdėta? 

- Kol kas tik truputį, - pasakė Kelis ir ėmė juoktis. 
Juokas nutrūko, kai tiktai pamatė, jog "buliai" visai 
neįvertino jo humoro. 

- Ar matėte jį praeitą naktį? 

- Ne. 

- Iš kur Žinot? 

- Praeitą naktį mes nebuvom susidūrę su jokiais 
“buliais"', - pasakė Kelis. 

- O paprastai susiduriate? 

- Na, retkarčiais, 

- Kai jus susėmė, buvote ginkluoti? 

- Ką? 

- Na, - spustelėjo Fosteris. 

- Ne. 

- Mes patikrinsim. 

- Aha, pirmyn, - pasakė Makartis. - Net vandeninio 
pistoleto neturėjom. 

- Ką jūs veikėte automobilyje? 

- Aš ką tiktai jums pasakiau, - atrėmė Makartis. 

- Ta versija prašvinko. Pabandyk dar kartą, - 
atsakė Karela. 

Kelis atsiduso. Makartis sužiuro į jį. 

- Na? - tarstelėjo Karela. 

- Aš tikrinau savo bobikę, - tarė Kelis. 

- Tikrai? - pasakė Bušas. 

- Teisybė, - tarė Kelis. - Kaip Dievą myliu, tegu 
mane, po velnių, perkūnas trenkia. 

- O ką ten tikrinti? - paklausė Bušas. 

- Na, patys žinot. 

- Ne, nežinau. Pasakyk man. 

- Maniau, galbūt jinai valkiojasi. 

- Valkiojasi su kuo? - paklausė Bušas. 

- Na, tai aš ir norėjau išsiaiškinti. 

- O tu ką ten su juo veikei, Makarti? 

- Padėjau jam tikrinti, - šypsodamasis pasakė 
Makaris. 

- Ir ji valkiojosi? - pasiteiravo Bušas nuobodžiau- 
jama išraiška. 

- Ne, atrodo, kad ne, - pasakė Kelis. 

- Daugiau nebetikrink, - tarė Bušas. - O tai kitą 
kartą dar užčiupsim jus su įsilaužimo įnagiais. 

- Su įsilaužimo įnagiais! - sukrėstas pasakė Ma- 
kartis. 

- Na jau, detektyve Bušai, - tarė Kelis, - juk jūs 
mus pažįstat. 

- Nešdinkitės velniop, - drėbė Bušas. 

- Mes galime eiti namo? 

- Dėl manęs tai jūs galite eiti velniop, - pranešė 
jiems Bušas. 

- Štai ir kava, - pareiškė Fosteris. 

Paleisti belaisviai išsliūkino iš kambario. Trys 
detektyvai užmokėjo pasiuntinukui už kavą, po to 
susistūmė kėdes prie vieno iš stalų. 

- Praeitą vakarą girdėjau gerą anekdotą, - tarė 


Fosteris. 
- Na, - paragino Karela. 
- Tas vyrukas - statybų darbininkas, suprantat? 
- Aha. 
- Dirba ant sijos, kokia šešiasdešimt aukštų virš 
gatvės. 


- Aha? 

- Švilpukas pertraukai. Jis baigia darbą, eina ant 
sijos galo, atsisėda, deda dėžutę su priešpiečiais sau ant 
kelių. Atidaro, išsiima sumuštinį, labai kruopščiai išvynioja 
vaškinį popierių. Paskui kanda. “Po velnių, - sako, - 
žemės riešutų sviestas!" - ir sviedžia sumuštinį žemyn per 
šešiasdešimt aukštų į gatvę. 

- Nesuprantu, - tarė Bušas, siurbčiodamas kavą. 

- Aš dar nebaigiau, - nusišypsojo Fosteris - jis 
vargais negalais tramdė juoką. 

- Varyk, - pratarė Karela. 

- Išsiima iš dėžutės kitą sumuštinį, - pasakojo 
Fosteris. - Labai kruopščiai išvynioja vaškinį popierių. 
Atsikanda. “Po velnių ! - sako vėl. - Žemės riešutų 
sviestas!" - ir sviedžia antrą sumuštinį žemyn per šešias- 
dešimt aukštų į gatvę. 

- Aha, - pasakė Karela. 
- Išvynioja trečią sumuštinį, - pasakojo Fosteris. 

- Šį sykį su kumpiu. Tasai jam skanus. Jis suvalgo visą 
sumuštinį. 

- Ir taip kiaurą naktį, - tarė Bušas. - Eitum gulti, 
Deivai. 

- Ne, palaukit, palaukit, - pasakė Fosteris. - 
Išvynioja ketvirtą sumuštinį. Atsikanda. Po velnių! - - sako 
vėl. - Žemės riešutų sviestas!" - ir vėl sviedžia jį žemyn 
per šešiasdešimt aukštų į gatvę. Na, o kitas darbininkas 
sėdi ant sijos kiek aukščiau. Ziūri į tą vyruką ir sako: 
“Klausyk, vyruti, žiūriu aš į tave ir į tuos sumuštinius.'' 

"Ir ką?" - sako pirmas vyrukas. 

"Ar tu vedęs?"' - klausia antrasis. 

“Taip, vedęs." 

Antrasis linguoja galvą. 

“Ir seniai?" 

"Dešimt metų", - atsako pirmasis. 

“Irtavo žmona iki šiol nežino, kokius sumuštinius 
tu mėgsti?" 

O pirmasis grūmoja pirštu tam vyrukui viršuj ir 
šaukia: “Klausyk, tu velnio išpera, palik mano Žmoną 
ramybėj. Aš pats tepiau tuos sumautus sumuštinius!"' 

Karela prapliupo kvatoti ir vos nepaspringo kava. 
Bušas dėbtelėjo į Fosterį bereikšmiu veidu. 

- Vis tiek aš nesuprantu, - pasakė. - Kas čia taip 
juokinga, jei vaikinas dešimt metų vedęs, o Žmona dar 
nežino, kokius sumuštinius jis mėgsta? Visai nejuokinga. 
Tai tragedija. 

- Jis darė tuos sumuštinius pats, - pasakė Foste- 
ris. 

- Tuomet tai psichologinis pokštas. Psichologi- 
niai pokštai man nepatinka. Reikia būti psichu, kad juos 
suprastum. 

- O man jis patiko, - pasakė Karela. 

- Taip? Tai tik įrodo, kad aš teisus, - atsiliepė 
Bušas. 

- Henkas neišsimiegojo, - pasakė Karela Foste- 
riui. Fosteris mirktelėjo. 

- Išsimiegojau į valias, - tarė Bušas. 

- Ah-ha, - nutęsė Karela. - Tuomet viskas aišku. 

- Ką tu, po velnių, turi galvoje? - pasipiktino 
Bušas. 

- Et, pamiršk. Gerk savo kavą. 

- Jei žmogus nesupranta anekdoto, tai iškart 
reikia Ijsti į jo intymų gyvenimą! Ar aš tave klausiu, kiek tu 
miegi ar nemiegi? 

- Ne, - atsakė Karela. 

- Puiku! Puiku! 

Į kambarį jėjo vienas budėtojų. 

- Budintis seržantas prašė perduoti jums šitą, - 
tarė. - Ką tik gavo iš Centro. 

- Tikriausiai tas Teismo medicinos ekspertizės 
aktas, - pasakė Karela, imdamas standų voką. - Ačiū. 

Budėtojas linktelėjo ir išėjo. Karela atplėšė voką. 

- Aktas? - pasiteiravo Fosteris. 

- Aha. Ir dar kažkas, - jis išėmė iš voko kortelę. - 
O, ekspertizė kulkų, kurias jie iškrapštė iš būdelės prie 
kino teatro. 

- Pažiūrėkim, - tarė Henkas. 

Karela ištiesė jam kortelę. 


KULKA 
BULLET 
Calibre Weight Tvist No. of Grooves 
2 rms 
Width of Width of 
land morks groove marks 
„0171 „158 
Metai Half Soft 


Metal Point 


“* Brass No 


- Na, ir kas mums iš to? - tarė Bušas, vis dar 
pasipūtęs dėl to, kad iš jo pasišaipė. 

- Nieko, - atsakė Karela, - kol nerasim pistoleto, iš 
kurio buvo šauta. 

- O kaip Teismo medicinos ekspertizė? - paklau- 
sė Fosteris. 

Karela ištraukė ją iš voko. 


TEISMO MEDICINOS 
SKRODIMO AKTAS 


PRELIMINARŪS DUOMENYS 
MAIKAS RIARDONAS 


Vyriškis, iš pažiūros 42 metų amžiaus; chrono- 
loginis amžius 38 metai. Svoris maždaug 210 svarų; ūgis 
189 cm. Bendra apžiūra: 

GALVA: 3,1 cm į kairę nuo išorinio pakaušio 
iškilimo apvali 1,0x1,25 cm anga. Zaizdos kraštai lengvai 
įspausti. Ugnies bei periferinėje zonose gausu parako 
dalelyčių. Zondas Nr. 22, įvestas į žaizdą pakaušio sri- 
tyje, įeina į kaukolės gilumą ir išlenda pro dešinę aki- 
duobę. Išėjimo anga plati, nelygiais kraštais, diametras 
3x7 cm. 

Antra anga, esanti per 6,2 cm į kairę nuo dešinio- 
jo smilkinkaulio spenelinės ataugos; angos išmatavimai 
1,0x1,33 cm. Įvedus į antrąją angą zondą Nr. 22, šis 
praeina pirmyn ir gilyn į veido sritį ir išlenda pro dešinę 
viršutinio žandikaulio dalį. Išeinamos angos diametras 
maždaug3,5 cm. Išlikusios dešiniojoviršutinio žandikaulio 
dalies kraštai sutraiškyti. 

KŪNAS: bendros kūno apžiūros metu matomos 
patologijos nepastebėta. 

PASTABOS: ištyrus smegenų masę kaukolės 
viduje, kulkos eigos kelyje rasta didelis kraujosrūvų kiekis. 
Smegenų masėje smulkios kaukolės kaulo nuolaužos. 

TYRIMAS MIKROSKOPU: ištyrus galvos sme- 
genis, smegenų masėje rasta daug taškinių kraujosrūvų 
ir smulkių kaukolės kaulo skeveldrų. Mikroskopiškai ištyrus 
galvos smegenis, patologinių pakitimų nerasta. 


- Gerai padirbėjo tasai nevidonas, - tarė Foste- 
ris. 

- Tikrai, - atsiliepė Bušas. 

Karela atsiduso ir žvilgtelėjo į laikrodį. 

- Ilga bus naktelė, vyručiai, - pasakė. 


ŠEŠTAS SKYRIUS 


Jis buvo nesimatęs su Tedi Franklin nuo tada, kai 
buvo nušautas Maikas. 

Paprastai, tvarkydamas savo reikalus, jis pasi- 
stengdavo užšokti jos aplankyti, pabūti su ja keletą 
minučių prieš bėgdamas toliau. Ir aišku, skirdavo jai visą 
laisvalaikį, nes buvo įsimylėjęs tą merginą. 

Susipažino su ja maždaug prieš šešis mėnesius; 
ji dirbo nedidukėje firmoje, įsikūrusioje skyriui priklau- 
sančios teritorijos pakraštyje; čia ji tvarkė koresponden- 
ciją. Firma pranešė apie apiplėšimą; bylą tirti paskyrė 
Karelai. Jį iš sykio pavergė ryškus tos merginos grožis; 
jis paskyrė jai pasimatymą - ir tai buvo pradžia. Lygia- 
grečiai jis sėkmingai išnarpliojo bylą ir išaiškino vagystę 
- tačiau dabar tai buvo nesvarbu. Dabar svarbu buvo 
Tedi. O ir pati firma neišvengė daugelio smulkių fir- 
mų likimo - ji prasmego toje nykstančių korporacijų 
bedugnėje ir paliko Tedi be darbo, tačiau su šiokiom 
tokiom santaupom, iš kurių ji kurį laiką galėjo pragyventi. 
Išvisos širdies jis tikėjosi, jog tai truks neilgai, visai neilgai. 
Jis norėjo vesti tą merginą, norėjo, kad jinai priklausytų 
jam. 

Mąstydamas apie ją ir apie tai, kaip lėtai keičiasi 
šviesoforo šviesos, neleidžiančios dumti pas ją, širdyje jis 
koneveikė balistikos ekspertizes, teismo medicinos eks- 
pertizes ir Žmones, kurie šaudo policininkams į pakaušį, 
ir plūdo tą velnio išradimą, žinomą telefono vardu, ir tą 
faktą, jog tas išradimas visai nieko vertas, kai turi reikalą 
su tokia mergina, kaip Tedi. Jis žvilgtelėjo į laikrodį. 
Netrukus vidurnaktis; jinai nežinojo, kad jis ateis, bet šiaip 
ar taip, jisai pabandys. Norėjo ją pamatyti. 

Privažiavęs daugiabutį jos namą Riverhede, pa- 
statė automobilį ir jį užrakino. Gatvė buvo labai rami. 
Pastatas senas, solidus, visas apraizgytas vešliomis ge- 

benėmis. Keletas langų spingsėjo atmerktom akimis 
troškioje nakties kaitroje, tačiau dauguma gyventojų jau 
miegojo arba bandė užmigti. Jis pažvelgė į jos langą, 
nudžiugo, pamatęs jame šviesą. Greitai užkopė laiptais, 
sustojo prie durų. 

Nesibeldė. 

Belstis pas Tedi buvo beprasmiška. 

Apgniaužęs apvalią durų rankeną, pasukiojo ją 
pirmyn ir atgal, pirmyn ir atgal. Netrukus išgirdo žings- 
nius, po to duryse prasivėrė plyšys, ir durys plačiai 
atsidarė. 

Ji vilkėjo medvilninę "kalinio" pižamą: kelnes ir 
palaidinukę baltais ir juodais dryžiais. Juodi kaip anglis 
plaukai tviskėjo prieškambario šviesoje. Jam uždarius 
paskui save duris, ji akimoju puolė jam į glėbį, po to 
atsitraukė ir jisai galėjo gėrėtis išraiškingomis jos akimis 
ir burna. Akys kupinos džiaugsmo - tyro, spinduliuojan- 
čio. Lūpos prasivėrė, atidengdamos smulkius baltus 
dantukus, paskui ji pakėlė į jį savo veidą, jis ją pabu- 
čiavo ir po medvilninės pižamos audiniu pajuto jos kūno 
šilumą. 

- Sveika, - tarė jis, ir ji pabučiavo Žodžius jo 
Iūpose, paskui atsitraukė, nepaleisdama jo rankos, ves- 
dama jį į šiltai apšviestą svetainę. 

Prašydama dėmesio, ji perbraukė dešinės rankos 
smiliumi sau per veidą. 

- Taip? - tarė jis, tuomet ji papurtė galvą - pirmiau 
jis turįs atsisėsti. Supureno jam pagalvę, ir jis atsisėdo į 
krėslą, o jinai įsitaisė ant krėslo ranktūrio ir, pakreipusi 
galvą į šoną, smiliumi pakartojo tą patį judesį. 

- Kalbėk, - tarė jis. - Aš klausau. 

Ji įdėmiai stebėjo jo lūpas, paskui nusišypsojo. 
Nuleido pirštą. Ant "kalinio" pižamos palaidinukės, prie 
kairiosios krūties kauburėlio, buvo prisiūta balta juostelė. 
Ji perbraukė juostelę pirštu. Jis įdėmiai pažvelgė į ją. 

- Aš ne tavo moteriškas grožybes apžiūrinėju, - 
pasakė šypsodamasis, ji suprato, papurtė galvą. Ant 

juostelės rašalu buvo parašiusi skaičius, tarytum kalinio 
numerį. Jis įdėmiai juos apžiūrėjo. 

- Mano ženklelio numeris, - pasakė jis, ir šypsena 
pražydo Tedi lūpose. - Už tai tu nusipelnei bučinio, - 
pasakė jis jai. 

Ji papurtė galą. 

- Nereikia bučinio? 

Ji vėl papurtė galvą. 

- Kodėl ne? 

Ji ištiesė, paskui sugniaužė dešinės rankos pirš- 
tus. 

- Nori pakalbėti? - paklausė jisai. 

Ji linktelėjo. 

- Apie ką? 

Ūmaiji pakilo. Jis žiūrėjo, kaip ji eina per kambarį, 
nejučiomis akimis sekdamas, kaip siūbuoja apvalus jos 
užpakaliukas. Priėjusi prie stalelio, ji paėmė laikraštį; 
atnešė jam ir parodė Maiko Riardono nuotrauką pirma- 
jame puslapyje - smegenys, ištiškę ant šaligatvio. 

- Aha, - tyliai ištarė jis. 

Dabar jos veidas buvo liūdnas, perdėtai liūdnas, 
kadangi Tedi negalėjo nei ištarti, nei girdėti žodžių, - tad 
veidas buvo jos kalbos padargas, ir kalbėdama ji itin 
pabrėždavo kiekvieną skiemenį, net ir šnekėdama su 
Karela, kuris suprasdavo ir menkiausią jos akių ar burnos 
išraiškos niuansą. Tačiau šitaip perdėdama jinai neme- 
lavo - jos skausmas buvo nuoširdus. Niekuomet ji nebu- 
vo sutikusi Maiko Riardono, bet Karela dažnai apie jį 
kalbėdavo ir jis jai atrodė tarsi geras pažįstamas. 

Ji kilstelėjo antakius ir išskėtė rankas, klausdama 
Karelą: '“'Kas?'"', o Karela, iš karto supratęs, atsakė: 

- Dar nežinom. Todėl manęs taip ilgai ir nebuvo. 
Mes to ėmėmės, - jos akyse jis įžvelgė klausimą. - Aš per 
greitai kalbu? - paklausė. 

Ji papurtė galvą. 

- Tai kas tada? Kas nutiko? 

Ji puolė jam į glėbį ir staiga graudžiai pravirko, o 

jis vis kartojo: "Na, na... najau, gana“, paskui suprato, 
kad įsikniaubusi veidu jam į petį, ji neperskaitys žodžių jo 
Iūpose. Kilstelėjo ją už smakro. 

- Tu sušlapinai man marškinius, - pasakė. 

Ji linktelėjo, stengdamasi sulaikyti ašaras. 

- Kas nutiko? 

Lėtai pakėlusi ranką, jinai švelniai palytėjo jo 
skruostą, taip švelniai it lengvas vėjelis, paskui pirštai 
palietė jo lūpas ir ėmė glostyti. 

- Tu jaudiniesi dėl manęs? 

Ji linktelėjo. 

- Nėra ko jaudintis. 

Ji vėl kryptelėjo galvutę į pirmąjį laikraščio pusla- 
Pl. 

- Tikriausiai tai buvo kažkoks trenktagaMis, - 
pasakė Karela. 

Pakėlusi veidą, ji pažvelgė tiesiai į jį savo didelė- 
mis rudomis akimis, vis dar drėgnomis nuo ašarų. 

- Aš būsiu atsargus, - tarė jis. - Ar tu myli mane? 

Ji linktelėjo, paskui staiga panarino galvą. 

- Kas yra? 

Ji patraukė pečiais ir nusišypsojo jam - drovia, 
sutrikusia šypsena. 

- Tu ilgėjais manęs? 

Ji vėl linktelėjo. 

- Aš taip pat tavęs ilgėjausi. 

Ji vėl pakėlė galvą; šį sykį jos akyse buvo 
kažkas kita - jos meldė teisingai ją suprasti, - ji iš tikrųjų 
pasiilgo, tačiau kol kas jis dar nebuvo suvokęs tikrosios 
prasmėsto, kąji norėjo pasakyti. Įdėmiai sužiuro jai į akis, 
tada suprato, ką ji sako, ir teištarė: "O". 

Suvokusi, kad jis suprato, ji įžūliai kilstelėjo vieną 
antakį ir lėtai, pabrėžtinu judesiu linktelėjo galva, karto- 
dama jo O" savo begarsėmis lūpomis. 

- Tu tikra paleistuvė, - pajuokavo jisai. 

Ji linktelėjo. 

- Tu myli mane tik dėl mano švaraus, tvirto jauno 

Ji linktelėjo. 

- Ar tekėsi už manęs? 

Ji linktelėjo. 

- Kol kas aš tau piršausi dar tik kokį tuziną kartų. 

Ji gūžtelėjo pečiais ir linktelėjo, baisiausiai 
smagindamasi. 

- Kada? 

Ji parodė į jį. 

- Gerai, aš paskirsiu datą. Rugpjūčio mėnesį man 
atostogos. Tada aš tave vesiu, gerai? 

Ji sėdėjo nejudėdama ir žiūrėjo į jį. 

- Aš rimtai kalbu. 

Atrodė, kad tuojau jiir vėl apsiverks. Jis apkabino 
ją ir tarė: 

- Aš kalbu rimtai, Tedi. Tedi, brangioji, aš rimtai 
kalbu. Nebūk kvailutė, Tedi, aš iš tikrųjų kalbu nuošir- 
džiai ir rimtai. Aš tave myliu ir noriu tave vesti; jau labai 
labai seniai norėjau tave vesti ir, jei vėl reikės tavęs 
prašyti, tai visai iškvailėsiu. Myliu tave tokią, kokia esi; 
nieko nenorėčiad keisti, brangioji, tad nebūk kvailutė, 
prašau, na, nebūk kvailutė. Tai... tai man nesvarbu, Tedi. 
Tedyte, Teodoryte, man tai nesvarbu, - artu supranti? Tu 
man reiški daugiau, nei kuri kita moteris, taip, be galo 
daugiau: tad prašau - tekėk už manęs. 

Ji pakėlė akis; ji taip troško kalbėti - nes dabar 
negalėjo patikėti savomis akimis ir svarstė, kodėl kažkas, 
toks dailus kaip Stivas Karela, kažkas, toks nuostabus 
kaip Stivas Karela, kažkas, toks drąsus, toks stiprus ir 
puikus kaip Stivas Karela nori vesti tokią merginą kaip ji, 
merginą, kuri niekada nepasakys: “Aš myliu tave, bran- 
gusis. Aš tave dievinu". Bet štai jis ir vėl ją paklausė, ir 
dabar, jo glėbyje, dabar jinai patikėjo, kad jam tai iš tiesų 
nesvarbu, kad jam ji yra tokia pat, kaip ir kitos moterys, - 
"daugiau nei kuri kita moteris", - sakė jis. 

- Gerai? - paklausė jis. - Tu tikrai už manęs te- 
kėsi? 

Ji linktelėjo. Vos vos. 

- Šįkart tu tikrai sutinki? 

Ji nebelinkčiojo. Atkišo jam lūpas, ir visas atsa- 
kymas glūdėjo jose; jo ranka tvirčiau ją apglėbė, ir jai 
pasidarė aišku - jisai suprato. Ji atšoko, jis tarė: “Ei!", 
tačiau ji pabėgo į virtuvę. 

Kai ji atnešė šampaną, jisai šūktelėjo: “Po per- 
kūnų!". 

Jinai atsiduso, - taip, dabar jam jau viskas neiš- 
vengiamai bus “po perkūnų", ir jis žaismingai pliaukšte- 
lėjo jai per užpakaliuką. 

Trankiai pokštelėjo šampanas - nors ji negirdėjo, 
bet matė iš kaklelio skriejantį kamštį, kuris atsimušė į 
lubas, matė putojantį baltą skystį, kuris plūstelėjo per 
kaklelio kraštus ir nutekėjo jam per rankas. 

Ji suplojo delnais, pakilo ir nuėjo atnešti taurių, o 
jisai įpylė - pirmiausia truputį į savąją sakydamas: 

- Žinai, šitaip reikia daryti. Kad tau nepakliūtų 
šiukšliukų ir panašiai. 

Paskui pripildė jos taurę, tada savąją iki kraštų. 

- Už mudu, - paskelbė tostą. 

Ji lėtai išskėtė rankas - plačiau, plačiau ir dar 
plačiau. 

- Už ilgą ilgą laimingą meilę, - pasakė jisai. 

Ji džiugiai linktelėjo. 

- Ir už mūsų jungtuves rugpjūčio Mėnesį, - jie 
susidaužė, paskui gurkštelėjo, - iš malonumo ji plačiai 
išplėtė akis - pritardama pakreipė galvą į šoną. 

- Tu laiminga? - paklausė jis. 

Taip, kalbėjo jos akys - taip, taip. 

- Tu tikrai taip galvoji - ką pirma pasakei? 

Ji klausiamai pakėlė antakius. 

- Kad... ilgėjaisi manęs? 

Taip, taip, taip, taip, - kartojo jos akys. 

- Tu graži. 

Ji vėl padarė jam reveransą. 

- Tu visa nepaprastai graži. Myliu tave, Tedi. 
Viešpatie, kaip aš tave myliu. 

Ji pastatė taurę ir paėmė įį už rankos. Pabučiavo 
jo delną, paskui plaštaką ir nusivedė jį į miegamąjį, 
atsegiojo jam marškinius, švelniais judesiais išpešė juos 
iš kelnių. Jis išsitiesė ant lovos, ji užgesino šviesą; tuomet 
nesidrovėdama, nesivaržydama nusivilko pižamą ir atėjo 
pas Jį. 


Ir kol jie švelniai mylėjosi mažame kambarė- 
lyje dideliame gyvenamajame name, Žmogus, vardu 
Deividas Fosteris, ėjo namo, į namus, kur gyveno jiedu su 
motina. 

Ir tuo metu, kai jų aistra įsiliepsnojo, O po to vėl 
pasidarė švelni, žmogus, vardu Deividas Fosteris, mąstė 
apie savo porininką Maiką Riardoną ir taip paskendo 
mintyse, jog neišgirdo žingsnių sau už nugaros, o kai 
pagaliau išgirdo, jau buvo per vėlu. 

Buvo beatsisukąs, tačiau tamsoje plykstelėjo 
oranžinė 45-0 kalibro automatinio pistoleto liepsna -vieną 
sykį, dusyk, darsyk, dar kartą, - Deividas Fosteris griebėsi 
sau už krūtinės, ir raudonas kraujas plūstelėjo pro rudus 
jo pirštus; O po to jis susmuko ant šaligatvio - negyvas. 


SEPTINTAS SKYRIUS 


Ir ką pasakysi motinai žmogaus, kai tas žmogus 
miręs. Ką jau čia bepasakysi. 

Karela sėdėjo apdangalu užtiestame krėsle ir 
žiūrėjo į ponią Foster. Ankstyvo popiečio saulė skverbėsi 
pro užtrauktas užuolaidas į mažą švarutėlę svetainę - 
siauri spindulių ašmenys skrodė vėsią prieblandą. Kaitra 
gatvėse vis dar buvo nepakeliama, ir vėsioje svetainėje 
jam buvo gera; tačiau jam reikėjo kalbėti apie mirtį, - tad 
geriau jau kaitra. 

Ponia Foster buvo maža išdžiūvusi moterytė. 
Veidas raukšlių išvagotas, rudas kaip ir Deivido. Su- 
kumpusi ji sėdėjo ant kėdės, maža išdžiūvusi moterytė 
išdžiūvusiu veidu, išdžiūvusiom rankom, o jis galvojo: 
“Stipresnis vėjelis ją, vargšę, nupūstų!'' - ir matė nelaimę, 

- Deividas buvo geras berniukas, - tarė ji. Balsas 
buvo duslus - tylus, gedulingas balsas. Jis atėjo kalbėt 
apie mirtį ir dabar jautė mirties dvelksmą aplink šitą mote- 
rį, girdėjo mirtį jos gergždžiančiame balse ir pagalvojo - 
keista, kad Deividas Fosteris, jos sūnus, dar prieš kele- 
tą valandų gyvybingas, jaunas ir stiprus, dabar miręs, o 
jo motina, kuri: galbūt daugel sykių svajojo apie taikų 
mirties prieglobstį, gyva ir šit šnekučiuoja su Karela. 

-Visad buvo geras berniukas. Augini juos tokioį - 
aplinkoj, - kalbėjo ponia Foster, - ir bijai - į ką jie išaugs. 
Mano vyras buvo geras darbininkas, tačiau mirė jaunas, 
ir ne visad lengva būdavo, kad Deividui nieko netrūktų. 
Bet jis buvo geras berniukas - visuomet. Pareina namo, 
papasakoja, ką išdarinėja kiti berniukai - vagia ir visa 
kita, o aš Žinau, kad su juo bėdos nebus. 

- Taip, ponia Foster, - pasakė Karela. 

- Ir visi jį Čia mėgo, - tęsė ponia Foster, linguoda- 
ma galva. - Visi vaikai, su kuriais jis išaugo, ir seniai taip 

pat. Žmonės čia, pone Karela, ne per daug mėgsta 
policininkus. Bet manąjį Deividą mėgo -jis tarp jų užaugo, 
buvo vienas iš jų ir, man regis, jie tarytum didžiavosi juo, 
kaip kad ir aš juo didžiavausi. 

-Mesvisijuo didžiavomės, ponia Foster, - pasakė 
Karela. 

- Jis buvo geras policininkas, tiesa? 

- Taip, jis buvo puikus policininkas. 

- Tai kodėl kažkam prireikė jį nužudyti? - paklau- 
sė ponia Foster. - Ak, aš žinojau, kad šis amatas pavo- 
jingas, taip, tačiau šitai kas kita - tai beprasmiška. Tuo 
metu jis juk nebudėjo. Ėjo namo. Kam prireikė nušauti 
mano berniuką, pone Karela? Kam prireikė nušauti mano 
berniuką? 

- Apie tai aš ir norėjau su jumis pakalbėti, ponia 
Foster. Tikiuosi, neprieštarausite, jei pateiksiu jums kele- 
tą klausimų. 

- Jeigu tai padės jums rasti žmogų, kuris nu- 
žudė Deividą, atsakinėsiu į jūsų klausimus kiaurą naktį. 

- Ar jis kada nors kalbėdavo apiė savo darbą? 

- Taip, kalbėdavo. Visuomet papasakodavo man, 
kas naujo skyriuje, kuriame jūs dirbate. Papasakojo, kad 
nužudė jo porininką, sakė, kad mintyse jisai sklaido 
nuotraukas, tik ir laukia, kol suras tikrąją. 

- Ar jis dar ką nors sakė apie nuotraukas? Sakė, 
kad ką nors įtaria? 

- Ne. 

- Ponia Foster: o kaip jo draugai? 

- Visi čia buvo jo draugai. 

- Ar turėjo jis užrašų knygelę, ką nors, kur būtų 
buvę surašyti vardai? 

- Nemanau, kad būtų turėjęs užrašų knygelę, bet 
prie telefono padėtas bloknotas - įuo jis visada naudo- 
davosi. 

- Ar galėsiu išeidamas jį pasimti? 

- Zinoma. 

- Ar turėjo įis merginą? 


- Ne, susitikinėdavo su daugeliu, vienos netu- 
rėjo. 

- Dienoraštį rašė? 

- Ne. 

- O fotografijos? 

- Taip, jis labai mėgo muziką. Visuomet grodavo 
plokšteles, kai tik... 

- Ne, ne fonogramos. Fotografijos. 

- A. Ne. Nešiojosi kelias nuotraukas piniginėje - 
štai ir viskas. 

- Ar kada nors pasakodavo jums, kaip praleidžia 
laisvalaikį? 

- O, labai įvairiai. Labai mėgo teatrą. Noriu pasa- 
kyti - spektaklius. Dažnai eidavo į teatrą. 

- Tie vaikystės draugai. Ar dažnai su jais 
susitikdavo? 

- Ne, atrodo, kad ne. 

- Gėrė? 

- Nedaug. 

- Noriu paklausti - jūs nežinot, vaikščiojo jis į 
kokius nors aplinkinius barus, ar ne? Aišku, su draugais? 

- Nežinau. 

- O kokių nors grasinamų laiškų ar aštelių gau- 
davo? 

Niekuomet nieko neminėjo. 

- Ar neįprastų pokalbių telefonu būdavo? 

- Neįprastų? Ką jūs turit galvoje? 

- Na, tarsi jis būtų bandęs kažką nuo jūsų nuslėp- 
ti. Arba tarsi būtų sunerimęs... kas nors panašaus. Aš 
turiu galvoje grasinamus skambučius, ponia Foster. 

- Ne, neprisimenu, kad kada neįprastai būtų 
kalbėjęs telefonu. 

- Štai kaip. Na, ką gi... - Karela permetė akimis 
savo užrašus. - Manau, tai ir viskas. Jau norėčiau eiti, 
ponia Foster, turiu daug darbo. Jei galėtumėte duoti man 
tą bloknotą, kuris guli prie telefono... 

- Taip, žinoma, - ji atsistojo, 0 jis žvelgė į jos tra- 

pią figūrėlę, kai ji ėjo iš vėsios svetainės į vieną iš 
miegamųjų.Grįžusi padavė jam bloknotą ir tarė: 

- Galite turėti jį, kiek tiktai norite. 

- Dėkoju. Ir žinokite, visi mes, ponia Foster, liūdim 
drauge su jumis, - ištarė jis nejaukiai. 

- Suraskite manoberniuko žudiką, - pasakė ponia 
Foster. Ištiesė savo suvytusią plaštaką ir stipriai pa- 
spaudė jam ranką, 0 jį nustebino jos rankos tvirtybė, 
tvirtybė jos veide ir akyse. Tik išėjęs į koridorių, kai jam 
pavymui užsivėrė durys, jis išgirdo slopinamą raudą, 
sklindančią iš buto. 

Nusileido laiptais ir pasuko prie automobilio. 
Priėjęs nusivilko švarką, nusišluostė veidą, tada sėdo prie 
vairo ir peržvelgė savo užrašus. 


LIUDYTOJŲ PARODYMAI: Nėra. 

MOTYVAS: Kerštas? Buvęs kalinys? Susiję su 
Maiku? Patikrinti balistikos ekspertizę. 

ŽMOGŽUDYSČIŲ SKAIČIUS: Dvi? Maikas ir Dei- 
vidas. Ar susiję? 

GINKLAI: Automatinis 45-ukas. 

ŽUDIKO MARŠRUTAS: ? 

DIENORAŠČIAI, UŽRAŠAI, LAIŠKAI, ADRESAI, 
TELEFONAI, FOTOGRAFIJOS: Pasiteirauti Deivido mot. 

DRAUGAI, GIMINAIČIAI, MERGINOS, PRIEŠAI 
IR T.T.: Tas pats. 

LANKOMOS VIETOS: Tas pats. 

ĮPROCIAI: Tas pats. 

PĖDSAKAI IR ĮKALČIAI, RASTI NUSIKALTIMO 
VIETOJE: Atspaudas bato kulno, įminto į šuns mėšlą. 
Dabar laboratorijoje. Keturios gilzės. Dvi kulkos. Tas 
pats. 

PIRŠTŲ ATSPAUDAI: Nėra. 


Karela pasikasė pakaušį, atsiduso, karščio nu- 
kamuotas, ir nuvažiavo atgal į skyrių pažiūrėti, ar jau 
gautas naujas balistikos ekspertizės aktas. 


Maiko Riardono našlė buvo pilnakrūtė moteris, 
jau netoli keturiasdešimties. Tamsiaplaukė, žaliaakė, airiš- 
ka nosis nusėta strazdanėlių. Toks veidas sukurtas karu- 
selių ir “amerikietiškų kalnelių sūkuriui bei pajūrio išky- 
loms; veidas, kuris spinduliuoja juoką ir mergišką džiu- 
gesį, kai jūros pakrantėje jį užlieja tykštančios bangos 
purslai. Mergina, kuri gali apsvaigti vien nuo vermuto 
kamščio kvapo, dar nė neparagavusi martinio. Mergina, 
kuri sekmadieniais lanko bažnyčią, - anksčiau ji buvo 
Njumeno klubo narė; mergina, kuri išsaugojo nekaltybę 
dar dvi dienas po to, kai Maikas paėmė ją į žmonas. 
Dailios kojos, baltut baltutėlės, dailus kūnas; jos vardas 
buvo Mei. 

| Karštą liepos dvidešimt penktosios popietę ji 
vilkėjo juodais rūbais; kojos tvirtai suglaustos, rankos 
sudėtos skreite, ir veide, sukurtame “amerikietiškų kal- 
nelių“" sūkuriui, nė šešėlio džiugesio. 

- Vaikams aš dar nesakiau, - pasakė ji Bušui. - 
Vaikai dar nežino. Ką man jiems pasakyti? Ir kaip? 

- Keblus reikalas, - savo tyliu balsu pratarė Bu- 
šas. Jo galva buvo sumirkusi, sulipusi nuo prakaito. Jam 
jau reikėjo kirptis, rudi pasišiaušę gaurai pastiro, protes- 
tuodami prieš karštį. 

- Taip, - tarė Mei. - Gal išgertumėte alaus arba 
šiaip ko? Labai karšta. Maikas grįžęs visuomet išger- 
davo alaus. Jis buvo labai tvarkingas Žmogus. Tai yra - 
viską darė stropiai ir pagal grafiką. Manau, nebūtų galė- 
jęs užmigti, neišgėręs alaus stiklinaitės. 

- Ar jis kada nors užsukdavo į aplinkinius barus? 

- Ne. Visad gerdavo čia, namuose. Ir niekad 
negerdavo viskio. Tik stiklinę kitą alaus. 

“*Maikas Riardonas, - pagalvojo Bušas, - buvo 
policininkas, draugas. Dabar jis auka, lavonas, ir aš apie 
jį klausinėju". > 


-Mes ruošėmės įsigyti kondicionierių, -tarė Mei. 
- Bent jau apie tai kalbėjome. Šitas butas siaubingai 
įkaista. Tai todėl, kad jis taip arti gretimo namo. 

- Taip, - pasakė Bušas. - Ponia Mei Riardon, ar 
Maikas turėjo kokių priešų, apie kuriuos jūs būtumėt 
žinojusi? Tai yra, tarp tų Žmonių, su kuriais jis susitikdavo 
ne tamybos metu? 

- Ne, lyg ir ne. Maikas buvo labai sugyvenamo 
būdo. Na, jūs su juo dirbote. Jūs žinot. 

- Ar galėtumėte papasakoti, kas nutiko tą naktį, 
kai jis buvo nužudytas? Prieš jam išeinant iš namų? 

- Kai jis išėjo, aš miegojau. Kai tik jis turėdavo 
budėti nuo dvylikos iki aštuonių, mes nuolat ginčydavo- 
mės, ar bandyt mums nusnūsti prieš jam išeinant, ar 
ne. 

- Ginčydavotės? 

- Na, žinot, diskutuodavome. Maikas gult neno- 
rėdavo, bet aš turiu du vaikus ir dešimtą jau nuo kojų 
virstu. Tad jis paprastai nusileisdavo, ir mes abu eida- 
vom gulti - rodos, apie devintą. 

- Kai jisai išėjo, jūs miegojote? 

- Taip. Bet prieš pat jam išeinant buvau prabudu- 
si. 

- Ar jis ką nors jums pasakė? Ką nors, iš ko 
galima būtų spręsti, jog jis bijo pasalos? Jam buvo 
grasinę ar kas panašaus? 

- Ne, - MeiRiardon žvilgtelėjo į laikrodį. - Aš tuojau 
turėsiu eiti, detektyve Bušai. Esu susitarusi laidotuvių 
biure. Norėjau jus paklausti. Žinau, jūs tiriate... kūną ir 
visa kita... bet šeima... Na, šeima šiek tiek senamadiška, 
ir mes norėtume... mes norėtume viską paruošti. Ar 
įsivaizduojate, kada... kada jūs tai baigsite? 

- Greitai, ponia Riardon. Nenorime nieko praleist 
nemačiom. Kruopštus skrodimas galbūt mums padės 
surasti žudiką. 

- Taip, žinau. Nenoriu, kad pamanytumėte... 
tiesiog ta giminė. Klausinėja. Nesupranta. Nenutuokia, 

ką tai reiškia, kai jo nebėra; kai pabundi iš ryto ir... ir jo 
nebėra šalia, - ji prikando lūpą ir nusisuko nuo Bušo. - 
Atleiskite. Maikui ne... Maikui tai nepatiktų. Maikas neno- 
rėtų, kad aš... - ji papurtė galvą ir sunkiai nurijo seilę. 
Bušas žiūrėjo į ją - jį užplūdo staigi užuojautos banga tai 
moteriai-žmonai; staiga jis pajuto užuojautą moterims - 
visur ir visoms, - kurių vyrai buvo išplėšti iš jų per jėgą. 
Mintys nuklydo prie Elis; jis bergždžiai pabandė 
įsivaizduoti, kaip jaustųsi ji, jeigu jį pakirstų kulka; 
paskui išgujo šią mintį iš galvos. Negerai mąstyti apie 
tokius dalykus. Tik ne dabar. Ne po tų dviejų iš eilės. 
Viešpatie, nejau tai koks nors psichopatas, kuris taikosi į 
visą tą prakeiktą jų skyrių? 

Taip, gali būti. 

Pasiutusiai gali, taigi negerai mąstyti apie tokius 
dalykus, pavyzdžiui, apie Elis reakciją į jo paties mirtį. 
Prisigalvoji visko, nusialini, iškvėšini galvą, o paskui, kai 
tau reikalinga blaivi smegeninė, kuri greitai reaguotų į 
galimą pavojų, nėratoblaivumo. Irtaituomet, kai pakliūni 
į bėdą. 

Apie ką galvojo Maikas Riardonas tuo metu, kai 
jį pašovė? 

Kokios mintys sukosi Deivido Fosterio galvoje, 
kai keturios kulkos pervėrė jo kūną? 

Aišku, galbūt tos dvi mirtys ir nesusiję. Galbūt, - 
tačiau tai nelabai įtikėtina. Modus operandi be galo 
panašus, ir kai bus baigta balistikos ekspertizė, jie tikrai 
žinos, ar turi reikalų su vienu žmogumi, ar su dviem. 

Bušas statytų už tai, jog tai vienas Žmogus. 

- Ar norėtumėte dar ko nors paklausti? - pratarė 
Mei. Ji susitvardė, žvelgė tiesiai į jį, išblyškusi, plačiai 
atvertomis akimis. 

- Nebentjūs surinktumėte visas užrašų knygeles, 
fotografijas, telefonų numerius, laikraščių iškarpas - viską, 
kas susiję su jo draugais ar net giminaičiais ir kas galėtų 
užvesti mus ant kelio, - už tai būčiau labai dėkingas. 

- Taip, aš padarysiu, - pasakė Mei. 

-Ir negalite prisiminti nieko nejprasta, kas ga- 
lėtų mums padėti, teisybė? 

- Ne, negaliu. Detektyve Bušai, ką man sakyti 
vaikams? Išsiunčiau juos į kiną. Pasakiau - tėtis budi. Bet 
kaip ilgai įstengsiu nuo jų slėpti? Kaip pasakyti tie- 
dviems vaikams, kad jų tėvas miręs? O, Dieve, ką man 
daryti? 

Bušas tylėjo. Minutėlę luktelėjusi, Mei Riardon 
išėjo rinkti daiktų, kurių jisai prašė. 

Liepos 25 dieną, trečią valandą keturiasdešimt 
dvi minutės po pietų, balistikos ekspertizės aktas buvo 
padėtas Karelai ant stalo. Kulkos ir gilzės, rastos Maiko 
Riardono žūties vietoje, mikroskopu buvo palygintos su 
kulkomis ir gilzėmis, rastomis Deivido Fosterio nužudymo 
vietoje. 

Balistikos ekspertizė nustatė, kad abi Žmogžu- 
dystės įvykdytos tuo pačiu ginklu. 


AŠTUNTAS SKYRIUS 


Tą naktį, kai buvo nužudytas Deividas Fosteris, 
lengvabūdis kiemsargis šuva, kuris rausėsi šiukšlių 
dėžėse, ieškodamas atliekų, trumpam nutraukėšj užsiėmi- 
mą ir apdergė šaligatvį. Šuo, aišku, buvo lengvabūdis, o 
kažkokia Žmogysta - ne mažesnė lengvabūdė negu jis; 
tad šio bendro nerūpestngumo padarinys: vaikinai iš 
laboratorijos gavo progą ištirti kulno atspaudo dalį. Su 
tam tikra pasišlykštėjimo doze jie kibo į darbą. 

Kulno atspaudas nedelsiant buvo nufotogra- 
fuotas, ne todėl, kad vaikinams būtų labai patikę sprag- 
sėti kameromis, bet paprasčiausiai dėl to, kad jie žinojo 
- atspaudo liejinys dažnai būna pagadinamas. Atspaudas 
buvo padėtas juodo kartono fone greta colinės skalės. 
Guviai spragsėjo kamera, įtvirtinta viršum jo ant trikojo 
taip, kad jos objektyvas būtų sulig anspaudu, - kad 
perspektyva nebūtų iškreipta. Patenkinti tuo, kad atspau- 
das dabar jau išsaugotas ateities kartoms, laboratorijos 
vaikinai ėmėsi jau nebe tokios antiseptinės užduoties - 
ruošti liejinį. 

Vienas jų įpylė į guminį indą pusę pintos* van- 
dens. Paskuisupylė įvandenį gipso miltelių, stengdamasis 
nesuplakti mišinio, kad milteliai patys nusėstų į dugną. 
Pylė tol, kol gipsas liovėsi gėręsis į vandenį - supylė į indą 
maždaug 10 uncijų**. Paskui nunešė indą kitam vaikinui, 
kuris ruošė atspaudą liejiniui. 

Kadangi atspaudas buvo įspaustas minkštoje 
medžiagoje, pirmiausia apipurškė jį šelaku***, paskui 
plonu alyvos sluoksniu. Gipso mišinį išmaišė, po to 


* JAV skysčio pinta - 0,473 I. 

** JAV skysčio uncija - 29,57 ml. 

*** Spiritinis lakas, pagamintas pagrindu to paties pavadinimo 
gamtinės dervos, kurią išskiria vad. lakiniai kirminai. 

rūpestingai, šaukšteliu, sukrėtė jį į paruoštą atspaudą 
maždaug trečdalio colio storumo gipso sluoksniu. Tada 
vaikinai išklojo jį šapelių ir virvagaliukų tinkleliu, skirtu 
sutvirtinti, atsargiai, kad tas sluoksnis nepriliestų atspau- 
do paviršiaus ir nepakenktų kuriai jo detalei. Paskui 
viršuje uždėjo dar vieną gipso sluoksnį ir leido jam 
sustingti. Kartkartėm liesdami gipsą, jie tikrino, ar jisai 
nepradėjo šilti - išsiskyrusi šiluma reiškia, jog liejinys 
stingsta. 

Kadangi tebuvo tik vienas, o ir tas pats dalinis 
atspaudas ir kadangi iš to vieno atspaudo nebuvo įma- 
noma nustatyti Žmogaus eisenos - jam nepritaikysi sudė- 
tingos forrnulės, pagal kurią nustatoma išsami žmogaus 
eisenos charakteristika - žingsnio ilgis ir plotis, kairės, 
dešinės pėdos ilgis, maksimalus kairės, dešinės pėdos 
plotis, pakulnės ir pado nudėvėjimas, - laboratorijos 
vaikinai ką galėdami spaudė iš to, ką turėjo. 

Atlikę kruopštų tyrimą, jie nusprendė, kad išorinis 
pakulnės kraštas smarkiai nudėvėtas, - ši ypatybė liudijo, 
jog jos savininkas neabejotinai vaikščioja truputį krypuo- 
damas, kaip antis. Taip pat jie nustatė, jog tai nėra tikra- 
sis bato kulnas, o guminis, prikaltas vėliau, taisant batus, 
ir kad trečia iš kairės vinis ištraukta, kalant nauje jį 
kulną. 

Ir - jeigu kartais tą atspaudą būtų palikęs žudikas 
- ant kulno aiškiai ryškėjo įspaustas firmos ženklas: 
“*O'Salivenas"',ojukvisi žino, kad Salivenas - tai labiausiai 
Amerikoje Paplitęs Kulnas. 

Kaip tame sename anekdote. Tačiau vaikinams 
iš laboratorijos ne juokai buvo galvoje. 


Laikraščiams taip pat ne juokai rūpėjo. 

Laikraščiai iš tiesų rimtai reagavo į policininkų 
žmogžudystę.-Du rytiniai laikraštpalaikiai, demonstruo- 
dami ypatingą antraščių ta pačia tema kurpimo išradin- 
gumą. kiekvienas savo ruožtu pranešė apie Deivido 

Fosterio mirtį taip; NUŽUDYTAS ANTRASIS POLICI- 
NINKAS ir NUSIKALTĖLIS NUŽUDO ANTRĄ POLI- 
CININKĄ. 

Vakarinis laikraštėkas, stengdamasis neatsilikti 
nuo savo rytinių brolių, narsiai skelbė: ŽUDIKAS KLAI- 
DŽIOJA GATVĖMIS. Paskui - kadangi būtent šiam 
laikraščiui rūpėjo padidinti tiražą ir jis buvo pasiryžęs 
"pateikti" viską, kastik šiuo metu galėtų sudominti publiką, 
pradedant Danieliu Bunu* ir baigiant ilgomis žieminėmis 
apatinukėmis, bet ką, kas išplukdytų jį į platesnius 
vandenis, - taigi tą dieną pirmasis jo puslapis švytėjo 
raudona antrašte: ' Policijos džiunglės - Kas vyksta mūsų 
policijos skyriuose“, 0 po to, smulkesniu baltu šriftu 
raudoname fone: “Žr. Marėjaus Šneiderio straipsnį, p. 
4V 

Tas, kuriam pakako ištvermės įveikti tris pir- 
muosius puslapius, mirgančius pikantiškomis merginų 
nuotraukomis bei kupinus salsvo, veidmainiško libera- 
lizmo, pasiekęs ketvirtą, sužinojo, kad Marėjus Šneideris 
dėl Maiko Riardono ir Deivido Fosterio mirties kaltina 
“"parsidavėliškąir kiaurai perpuvusį mūsų kyšių pritvinkusį 
gestapą . 


*+* + 


Kyšių pritvinkusiame sugedusio 87-0 policijos 
skyriaus kabinete du detektyvai - Stivas Karela ir Henkas 
Bušas - stovėjo prie kiaurai perpuvusio stalo ir sklaidė 
korteles, kurias tokie pat sugedę, parsidavėliški jų kole- 
gos iškapstė iš Teisiamųjų kartotekos. 

- Pabandykime šitą, - tarė Bušas. 

- Klausau, - pasakė Karela. 

- Maikas ir Deivas pričiumpa kažkokį niekšelį, 
taip? 


* Danielius Bunas - Amerikos pionierius, Fenimoro Kuperio (J. F. 
Cooper) romanų herojaus prototipas. 

- Taip. 

- Teisėjas pritaiko jam straipsnį, ir jį įkurdina 
kokiems penkeriems - dešimčiai metų po valdišku stogu. 
Tvarka? 

- Tvarka. 

- Paskui jis išeina į laisvę. Turėjo gana laiko viską 
suvirškinti ir gana laiko, kad jo pagieža sunoktų į di- 
delę neapykantą. Įsikala sau į galvą susidoroti su Maiku 
ir Deivu. Tad ieško jų. Pradžioje susidoroja su Maiku, 
paskui, ilgai negaišuodamas, kol dar neišblėso jo 
neapykanta, bando sudoroti ir Deivą. Pokšt - jis sudoroja 
ir su Deivu baigta. 

- Skamba gerai, - pasakė Karela. 

- Todėl aš ir manau, kad tas niekšelis Flanaga- 
nas čia niekuo dėtas. 

- Kodėl? 

- Tik pažiūrėk į šitą kortelę. Apiplėšimas, rasti 
apiplėšimo įrankiai, išprievartavimas keturiasdešimt sep- 
tintaisiais. Maikas ir Deividas prikirpo jį paskutinio api- 
plėšimo metu. Tada jį pirmąsyk teisė, ir jis gavo dešimtinę; 
kaip tik praeitą mėnesį išėjo anksčiau laiko, atpylęs 
penketą metų. 

- Na, ir ką? 

- Na, niekaip neįsivaizduoju, kad toks neapykanta 
sunokęs vyrukas galėtų būti toks gerutis, kad jam dešim- 
tinę nurėžtų iki penkerių metų. Be to, Flanaganas niekad 
kaip gyvas nesinešiojo pistoleto. Buvo džentelmenas. 


TEISIAMOJO KORTELĖ 


NAME OF PRISONER 


Precinet (Surname) (Flest Nemo and Inlt.) 
87Tth ORDI " " 
Date 4 Time of Arrest Address of Prisoner 


May 2, 1952 + 00 6 
Sex Color Ele i En Place of Birth Alien 
M Whte 812'1612 san Juan, 


Puerto Rico 
Social Condikiaa Read and Waitie = Occupation Ėmploy 
Married Yes ( No) Dishwasher Yes D. 
Ch Specific Offen Det ė 
Violation Pos8 - “f "nar- "IPB 
PL 1751 "cotics with 
Subdiv, 1  intent to sell.  7-00 PM 
EE L No. Place of Occurrence Precinct 
D.B, Čomplaint No. 635 6th St. 
DD 179-52 South 07th 


Name of Complainont Address of Complainont 


Arresting Officer(s) (Names) Michael Reardon 4 


David Fos 
(Rank) Det, br G (Command) 
Det, 2nd Gr. Det, Bureau 


Authority | 
Complaint Warrant F.O0.A. 


Action of Court 
Sentenced four years at state 


Dae Ice Court 
1/6/52 Fields 

- Pistoletą nesunku gauti. 

- Teisingai. Bet man jis nepanašus į mūsiškį. 

- Vis dėlto aš norėčiau jį patikrinti, - pasakė 
Karela. 

- Tvarka, bet pirmiau aš norėčiau patikrinti tą kitą 
tipą. Ordisą. Luisą Dizį* Ordisą. Pažiūrėk į kortelę. 

Karela prisitraukė teisiamojo kortelę. Tai buvo 
4x6 baltas stačiakampis, sudalytas įvairių formų ir dydžio 
skiltimis. 

- Narkomanas, - pasakė Karela. 

- Aha. Įsivaizduoji, kokios pagiežos gali pritvinkti 
toksai per ketverius metus. 

- Terminą atsėdėjo? 

- Išėjo mėnesio pradžioje, - pasakė Bušas. - Ir 
visą laiką pasninkas. Čia jau neužsiplieksi broliška meile 
faraonams, kurie tau prikirpo uodegą. 

- Ne, neužsiplieksi. 

- Tik pagalvok. Pažiūrėk į jo dosjė. Jį pričiupo 
penkiasdešimt pirmaisiais už chuliganizmą. Dar prieš 
jam įjunkstant į narkotikus. O jis nešiojosi 45-uką nulaužtu 
gaiduku, - bet vis tiek tai 45-ukas. Grįžkime į keturias- 
dešimt devintuosius. Ir vėl viešosios tvarkos pažeidimas, 
muštynės bare. Turėjo tokią pačią pliauškynę, tik šįsyk 
sveiku gaiduku. Tąsyk jam pasisekė. Nuteistas lygtinai. 

- Atrodo, mėgsta 45-ą kalibrą. 

- Kaip ir tas tipas, kuris nušovė Maiką ir Deivį. Ką 
pasakysi? 

- Pasakysiu - reikia pažiūrėti. Kur jis? 

Bušas gūžtelėjo pečiais. 

- O kas įį žino. 


* Dizzy (angl. sl.) - trenktas, apspangęs. 

* AXX 


Denis Gimpas vaikystėje persirgo poliomelitu. 
Jam dar apskritai pasisekė, kad jo nesurietė visiškai. 
Atsipirko vien lengvu šlubčiojimu ir pravarde, kuri prilipo 
jam visam gyvenimui. Jo tikra pavardė buvo Nelsonas, 
tačiau labai nedaug kas tai Žinojo, ir visi aplinkui vadino 
jį Deniu Gimpu*. Net ir laiškus jam taip adresuodavo. 

Deniuibuvo penkiasdešimt ketveri metai, betiš jo 
veido ir išorės amžiaus nustatyti negalėjai. Mažučiukas - 
visas mažučiukas: smulkūs kaulai ir bruožai, mažos 
akutės, smulki figūrėlė. Krypuliuojanti paauglio eisena, 
balsas plonas, šaižus, o veide nė raukšlelės ar kokio kito 
išdavikiško amžiaus išorės pėdsako. 

Denis Gimpas buvo policijos informatorius. 

Ir buvo neįkainojamas, 87-0 skyriaus darbuotojai 
nuolatos į jį kreipdavosi, ir Denis visuomet būdavo 
pasiruošęs jiems pagelbėti - jeigu tiktai įstengdavo. Retai 
kada Denis nesugebėdavo išniukštinėti informacijos, kuri 
rūpėjo “buliams"'. Tada kreipdavosi į kitus šnipelius. Kur 
nors kas nors visuomet ras ką pasakyti. Tiesiog reikia 
tinkamu metu rasti tinkamą Žmogų. 

Denjį paprastai galima buvo surasti bare, trečiojoj 
kabinoje iš dešinės, - baras vadinosi "Endžio smuklė". 
Jis nebuvo alkoholikas ir net nepadaugindavo taurelių. 
Paprasčiausiai jam baras buvo tarytum kontora. Tai pi- 
giau, negu nuomoti kambarį kur nors komercinėje miesto 
dalyje, be to, čia yra telefono kabina, kuria jis dažnai 
naudodavosi. Ir dar - bare patogu klausytis, - o tai jau 
sudarė pusę Denio amato. Kita pusė - pokalbiai. 

Jisai atsisėdo prieš Karelą ir Bušą ir pirmiausia 
išklausė juos. 

Paskui prabilo. 

- Dizis Ordisas, - pasakė. - Aha, aha. 

- Ar Žinai, kur jis? 


* Gimp (am. sl.) - šlubis 

- Ką jis padarė? 

- Mes nežinom. 

- O aš girdėjau, kad jisai cypėje. 

- Išėjo mėnesio pradžioje. 

- Anksčiau laiko? 

- Ne. 

- Ordisas, Ordisas. A, taip. Narkomanas. 

- Teisingai. 

- Neturėtų būti sunku įį surasti. Ką jis padarė? 

- Galbūt ir nieko, - pasakė Bušas. - O galbūt ir 
velniškai daug. 

- A, jūs turite galvoje tuos nužudytus policinin- 
kus? - paklausė Denis. 

Bušas truktelėjo pečiais. jo 

- Tik ne Ordisas. Ne tą medį jūs purtote. 

- Kodėl taip manai? 

Denis gurkštelėjo alaus, paskui dėbtelėjo į 
besisukantį ventiliatorių. 

- Per tokią kaitrą iš ventiliatoriaus jokios naudos. 
Viešpatie, jei tas karštis nesiliaus, išvažiuosiu į Kanadą. 
Turiu tenai draugą. Kvebeke. Kada nors buvot Kvebeke? 

- Ne, - tarė Bušas. 

- Ten malonu. Vėsu. 

- O kaip dėl Ordiso? 

- Pasiimsiu drauge, jei norės važiuoti, - pareiškė 
Denis ir ėmė juoktis iš savo sąmojaus. 

- Žavus jis šiandien, - pasakė Karela. 

- Aš visada žavus, - tarė Denis. - Prie mano 
kambariotiek bobelių eilute išsirikiavę - skaitytuvais nesu- 
skaičiuotum. Aš pats žaviausias. 

- Nežinojom, kad tu sąvadauji, - pratarė Bušas. 

- Aš nesąvadauju. Viskas iš meilės. 

- O Ordisą tu myli? 

- Man jisai - buvęs nebuvęs. Nuo narkomanų 
mane vemt verčia. 

- Gerai - tai kur jisai? 

- Dar nežinau. Duokite laiko. 


- Kiek? 

- Valandą, dvi. Narkomanus surasti lengva. Pasi- 
kalbi su pora prekijų, ir baigtas kriukis. Išėjo mėnesio 
pradžioje, a? Taigi, dabar jau ir vėlišsijuosęs pumpuojasi. 
Tikras reikalas. 

- Gal jis kryželį pastatė, - pasakė Karela. - Gal ir 
ne toks jau tikras tas reikalas. 

- Jie niekuomet nepastato kryželio, - tarė Denis. 
- Neklausykit pasakėlių. Gal jis ir už grotų narkotikų 
gaudavo. Surasiu aš jį. Bet jei manot, kad jis nukepė jūsų 
bičiulius, smarkiai klystat. 

- Kodėl? 

- Mačiau aš tą mėmę. Jam nevisi namie. Atominė 
bomba sprogtų - ir tai neatsikvošėtų. Jam terūpi viena. 
Heroinas. Toksai tas Ordisas. Tik Baltąjį dievą tegarbi- 
na. 

- Riardonas ir Fosteris įkišo jį už grotų, - pasakė 
Karela. 

- Nair kas? Manot, tasai narkomanas prieš juos 
dantį galando? Nieko panašaus. Nėra kada jam dantį 
galąsti. Vos suspėja surasti savo prekiją ir iš jo nusipirkti. 
Tasaitipas, Ordisas, visad buvo apspangęs nuoto daikto. 
Jis į savo didįjį pirštą nepataikytų. O du faraonus nu- 
kepti? Nebūkit juokingi. 

- Vis dėlto mes norėtume jį pamatyti, - pasakė 
Bušas. 

- Žinoma. Ar tai man jus mokyti? Bene aš 
komisaras? Tik tas tipas čia niekuo dėtas, sakau jums. 
Jisai 45-uko nuo betono maišyklės neatskirtų. 

- Pora jų jis buvo turėjęs, - pasakė Karela. 

- Žaidimas, tiktai žaidimas. Jeigu vienas tų žaisliu- 
kų būtų pykštelėjęs nuo jo per šimtą jardų - visą savaitę 
triestų. Patikėkit, jam tik heroinas rūpi. Klausykit, be 
reikalo jo Diziu nevadintų. Ji ir yra trenktas. Jam akyse 
sniegulės laksto. Vaiko jas, heroino prisipumpavęs. 

- Nepasitikiu aš narkomanais, - tarė Bušas. 

- Aš taip pat, - atsakė Denis. - Bet tas tipas - ne 
žudikas, patikėkit. Jisai net nežino, kaip laiką užmušti. 

- Padaryk mums paslaugą, - pasakė Karela. 

- Žinoma. 

- Surask jį. Mūsų telefoną tu žinai. 

- Žinoma. Skambtelėsiu jums po valandos kitos. 
Tikras reikalas. Su narkomanais taip jau būna. 


DEVINTAS SKYRIUS 


Liepos 26 dieną, vidurdienį, karštis pasiekė 95,6“ 
pagal Farenheito* skalę. Policijos skyriuje du ventiliato- 
riai maišė drėgną orą, plūstantį pro atvirusą grotuotus 
langus. Viskas Detektyvų skyriaus kabinete, atrodo, 
suzmeko po sunkaus, neatlėgstančio karščio našta. Tiktai 
spintos su kartotekomis ir stalai stovėjo tiesiai. Ataskaitos, 
blankai, kalkinio popieriaus lakštai, vokai, užrašai - viskas 
atrodė sudrėkę, lipo prie visko, prie ko tik prisiliesdavo - 
įmirkę, minkšti. 

Vyrai Detektyvų skyriaus kabinete dirbo vien- 
marškiniai, atsiraitoję rankoves. Jų marškiniai permirko 
nuo prakaito, didelės, tamsios dėmės it amebos plito iš 
po pažastų ir ant nugaros. Ventiliatoriai nieko negelbėjo. 
Jie svirbeno troškinantį miesto alsavimą, o vyrai kvėpavo 
tais garais ir mašinėle spausdino savo ataskaitas trimis 
egzemplioriais, triūsė prie raštų ir svajojo apie vasarą 
snieguotuose kalnuose arba Atlantiksityje, kur į veidą tau 
tykšta vandenyno bangų purslai. Kvietė į kabinetą ieš- 
kovus, kvietė įtariamuosius, jų delnai prakaitavo antjuodo 
plastmasinio telefono paviršiaus, ir jie jautė Kaitrą tarytum 
kokią gyvą būtybę, persmelkiančią jų kūną, perveriančią 
jį milijonu iki baltumo įkaitintų adatėlių. 

Leitenantas Bernsas leipo iš karščio, kaip ir visi 
darbuotojai skyriaus kabinete. Jo kabinetas buvo į kairę 
nuo pertvaros, jame didelis kampinis langas, tačiau kad 
ir kaip plačiai jis buvo atlapotas, nejautei nė menkiausio 
vėjelio dvelktelėjimo. Priešais jį sėdintis reporteris neatro- 
dė suplukęs. Jis buvo vardu Sevidžas, vilkėjo mėlynu 
indiško lininio audinio kostiumu, tamsiai mėlyna panama, 
rūkė cigaretę ir atsainiai pūtė dūmus į lubas, kur kaitroje 
jie sustingo tirštu pilkšvai mėlynu debesiu. 


* 35,3" Celcijaus 

- Daugiau nszturiu kąjums pasakyti, -tarė Bernsas. 
Reporteris baisiai jį erzino. Jis niekaip negalėjo patikėti, 
kad koks nors Žmogus šioje žemėje galėtų turėti tokią 
pavardę -'“'Sevidžas"*. Mažato - kad koks nors žmogus 
šioje žemėje tokią dieną galėtų būti štai toks nesuplukęs, 
koks rodės Sevidžas. 

- Daugiau nieko, leitenante? - pasiteiravo Sevi- 
džas - jo balsas buvo itin švelnus. Gražus vyriškis trumpai 
pakirptais šviesiais plaukais ir tiesia, kone moteriška 
nosimi. Akys pilkos, šaltos. Ledinės. 

- Nieko, - pasakė leitenantas. - Kokio velnio jūs 
tikitės? Jei žinotume, kas tai padarė, jisai būtų čia - ar 
jums taip neatrodo? 

- Manau, kad taip, - atsakė Sevidžas. - Įtariamieji? 

- Tuo mes užsiimame. 

- Įtariamieji? - pakartojo Sevidžas. 

- Jų keletas. Įtariamieji - mūsų rūpestis. Parašote 
apie juos pirmajame puslapyje, ir jie pasprunka į Euro- 
pą. 

- Galbūt tai padarė koks vaikas? 

- Ką jūs norite pasakyti - vaikas? 

- Paauglys. 

- Tai galėjo padaryti kas tik nori, - tarė Bernsas. 
- Štai kad ir jūs. 

Sevidžas nusišypsojo, žybtelėdamas akinamai 
baltais dantimis. 

- Šiame rajone gausu paauglių gaujų, juk taip? 

- Gaujas mes kontroliuojame. Šie rajonas - ne 
rojaus kampelis, Sevidžai, bet norėtume tikėti, jog darome 
Čia ką galėdami. Suprantu, jūsų laikraščiui tai galbūt ir ne 
į širdį, bet mes ištiesų stengiamės, Sevidžai, - nuoširdžiai 
stengiamės sąžiningai atlikti savo smulkius darbelius. 

- Jūsų balse tarytum girdžiu sarkazmo gaidelę? - 
pasiteiravo Sevidžas. 

- Sarkazmas - inteligentų ginklas, Sevidžai. Vi- 

siems, 0 ypač jūsų laikraščiui, aišku, jog policininkai - 
tiesiog buki, retapėdžiai galvijai. 

- Mano laikraštis niekuomet taip nerašė, leite- 
nante. 

- Ne? - Bernsas patraukė pečiais. - Na, ką gi, 
galėsite tai panaudoti rytdienos numeryje. 

- Mes bandome padėti, - pasakė Sevidžas. - 
Mums anaiptol ne ką maloniau negu jums, kad žudomi 
policininkai, - jis patylėjo. - O kaip jums ta mintis apie 
paauglių gaują? 

- Tokios minties mes net nesvarstėme. Tos 
gaujos veikia kitaip. Kokio velnio jūs, vyručiai, viską, kas 
vyksta šitame mieste, bandot prikergti paaugliams? 
Mano sūnus paauglys - jisai nesišlaisto ir nežudo polici- 
ninkų. 

- Skamba guodžiamai, - tarė Sevidžas. 

- Tas reiškinys - gaujos - sunkiai suprantamas 
dalykas, - pasakė Bensas. - Nesakau, kad mes jį likvidavo- 
me, tačiau iš tiesų kontroliuojame. Jeigu užkerti kelią 
gatvių muštynėms, pjautynėms ir pasišaudymams, tuo- 
met gauja - ne daugiau nei savotiškas klubas. Ir kol ji 
tokia, man gerai. 

- Jūsų požiūris nepagrįstai optimistinis, - šaltai 
pratarė Sevidžas. - Neatrodo, jog ma..o laikraštis tikėtų, 
kad būtų liovęsi gatvių muštynės. Laikraščio nuomone, 
tų dviejų policininkų mirtis gali būti tiesiogiai susijusi su 
tais "klubais". 

- Taip? 

- Taip. 

- Tai kokio velnio jūs tuomet norit iš manęs? Kad 
susemčiau kiekvieną miesto berniūkštį ir gerai jį papur- 
tyčiau? Taip, kad jūsų prakeiktas laikraštis galėtų par- 
duoti dar vieną papildomą milijoną egzempliorių? 

- Ne. Bet mes patys ruošiamės imtis tyrimo. Ir jei 
mums pasiseks, 87-as skyrius pasirodys ne per gražiau- 
siai. 

- Žmogžudysčių tyrimų skyrius taip pat ne per 

gražiausiai pasirodys. Ir vyriausiasis komisaras. Visi 
Valdyboje atrodys tikri diletantai palyginti su jūsų laik- 
raščio supersekliais. 

- Taip, galbūt, - sutiko Sevidžas. 

- Noriu duoti jums vieną patarimą, Sevidžai. 

- Taip? 

- Vietiniai vaikinukai nemėgsta būti klausinėjami. 
Čia jums ne tie paaugliai nuo jūsų snobiškų kalvų, ku- 
riems ir pora skardinių alaus išgerti - jau kažkas ypatin- 
ga, 0 tokie vaikinukai, kurių elgesio normos visiškai 
skiriasi nuo jūsiškių, maniškių. Ziūrėkit, kad jūsų nepribaig- 
tų. 

- Pasistengsiu, - pasakė Sevidžas švytėte švytė- 
damas. 

- Ir dar . 

- Taip? 

- Nesipainiokit mano rajone. Užtenka man rūpes- 
čių ir be jūsų priekvaišių reporterių, kurie gali prisišaukti 
bėdą. 

- Kas jums svarbiau, leitenante? - pasiteiravo 
Sevidžas. - Ar kad aš nesipainiočiau jūsų rajone - ar kad 
manęs nepribaigtų? 

- Maždaug tas pats, - atsakė šisai. 


Denis Gimpas paskambino po penkiolikos minu- 
čių. Budintis seržantas pakėlė ragelį, paskui perjungė 
Karelos numerį. 

-87-asis detektyvų skyrius, - atsiliepėtas. - Karela 
klauso. 

- Denis Gimpas. 

- Sveikas, Deni, kas naujo? 

- Aš radau Ordisą. 

- Kur? 

- Paslauga ar sandėris? 

- Sandėris, - trumpai tarstelėjo Karela. - Kur 
susitinkam? 

- Žinote “Dženi"'? 

- Juokauji? 

- Aš rimtai. 

- Jei Ordisas narkomanas, ką gi jis veikia Šliund- 
rų gatvėje? 

-Spangsta sau vienas mergšės kambaryje. Gerai, 
jei jums pasiseks iš jo kokį Žodį išpešti. 

- Kieno kambarys? 

- Dėl to mes ir susitinkame, Stivai. Ar ne? 

- Tik pavadink mane Stivu į akis - dantų nesurinksi, 
bičiuli, - įspėjo Karela. 

- Gerai, detektyve Karela. Jei jums reikalinga ta 
informacija, po penkių minučių aš būsiu "Dženi". Atsineškit 
monetų. 

- Ordisas ginkluotas? 

- Galbūt. 

- Iki, - pasakė Karela. 

LaVia de Putas* buvo gatvė, besitęsianti iš šiaurės 
į pietus per tris kvartalus. Indėnai tikriausiai vadino ją 
savaip, bet ir tais spalvingais bebrų kailių ir spalvotų 
karolių laikais, vigvamuose, išsirikiavusiuose palei kelią, 
tikriausiai jau klestėjo tas verslas. Kai indėnai pasitraukė 
įsavolaimingos medžioklės kraštus ir išminti takai pavirto 
grįstais vieškeliais, vigvamus pakeitė gyvenamieji namai, 
o seniausios pasaulio profesijos atstovės pareiškė savo 
teises į pliušu muštus kambarėlius. Vienu metu italų 
emigrantai gatvę vadino Piazza Putana, o airių emigrantai 
-Kekšynu. Plūstelėjus puertorikiečių bangai, gatvės kalba 
pasikeitė - tačiau pajamų šaltinis liko tas pats. Puerto- 
rikiečiai vadino ją La Via De Putas. Policininkai - Šliundrų 
gatve. Kaip pavadinsi - nepagadinsi: čia tu mokėdavai 
pinigus ir pasirinkdavai. 

Šios sekso prekyvietės šeimininkės vadino save 
Mama-šiokia, Mama-anokia. Mamai Terezai priklausė 
žymiausia Gatvės įstaiga. Mamai Karmen - pati nevaly- 
viausia. Mamą Lusą policininkai kratė šešiolika kartų, nes 

už jos aptrupėjusio plytų fasado būta tam tikrų dalykų. 
Policininkai nevengdavo aplankyti kurios nors 'mamos" 
ir draugiškais pagrindais. Dalykinius vizitus sudarė 
atsitiktinės kratos ir atsitiktiniai sandėriai. Kartais kratos 
atnešdavo įdomių rezultatų, tačiau paprastai to imdavosi 
Dorovės policijos skyrius, nė nenutuokiantis apie kai 
kurių 87-0 skyriaus policininkų ir '*madamų" darbo sutartis. 
Niekas taip negali sumauti sėkmingo sandėrio, kaip 
neišmanėlis policininkas. 

Karela, ko gero, ir buvo toks neišmanėlis poli- 
cininkas. Arba sąžiningas - nelygu kaip pažiūrėsi. Su 
Deniu Gimpu jisai susitiko ' Dženi" - mažoje kavinukėje 
Šliundrų gatvės kampe, kuri tariamai tiekė tikrą Senojo 
pasaulio absentą su pelynais irvandeniu jam prasiskiesti. 
Tas "Dženi" šlamštas nebūtų apmovęs nė vieno Senojo 
pasaulio absento gerbėjo, tačiau kavinė buvo tarsi neutrali 
teritorija tarp respektabilaus dirbančio proletariato pasau- 
lio ir nuodėmingos viešnamių prieblandos. Galėjai sau 
pasibūti ' Dženi", išlenkti taurelę dėdamasis, jog užėjai 
čia prasiblaškyti, o sulig trečiąja jau realizuoti tai, ką ir 
ketinai daryti. Gatvės veiklai "Dženi" buvo būtina. Peržen- 
gusi savo kompetencijos ribas, Dženi" buvo tarytum 
dušo pertvaraviešbučio numeryje, kur jaunavedžiai leidžia 
savo medaus mėnesį. 

Liepos 26-ą, kada nuo karščio purslojo juodi 
dažai, kuriais buvoužtepta apatinė '' Dženi" fasadovitrinos 
dalis - lango, išmalto kokį dešimtsyk nuo to laiko, kai 
buvo įkurtatoji įstaiga, - Karelai ir Deniui nerūpėjo "Dženi" 
bistro veiklos aspektai, padedantys įveikti socialinius 
barjerus. Jiems rūpėjo Žmogus, vardu Luisas Dizis Ordi- 
sas, kuris galbūt suvarė - o galbūt ir ne - viso labo šešias 
kulkas dviems policininkams. Bušas triūsė su įsilaužėliu, 
vardu Flanaganas. Karela atvažiavo skyriaus automobiliu 
- Jį vairavo najokėlis Klingas. Dabar automobilis stovėjo 
lauke, Klingas ramstė jo sparną, aukštai iškėlęs galvą, 
leipdamas nuo kaitros. Iš po lengvos skrybėlės kyšojo 
šviesios garbanos. Jam buvo karšta. Pasiutusiai karšta. 

Karelai viduje taip pat buvo karšta. 

- Kur jis? - paklausė jis Denį. 

Denis patrynė nykščio galą į smilių. 

- Jau kada paskutinįsyk valgiau iki soties... - 
pasakė. 

Karela iš piniginės išėmė dešimtinę ir ištiesė 
Deniui. 

- Jis pas Mamą Lusą, - pasakė Denis. - Su 
mergše, kurią vadina La Flamenka*. Nors ji ne tokia jau 
ir karšta. 

- Ką jis ten veikia? 

- Prieš porą valandų nusipirko iš savo prekijo. 
Trys heroino dozės. Atklyvojo pas Mamą Lusą su meilės 
ketinimais, tačiau heroinas paėmė viršų. Mama Lusa 
sako, kad jis jau kokią valandą snūduriuoja. 

- O La Flamenka? 

- Jinai su juo, šiuo metu tikriausiai švarina jo 
piniginę. Tokia raudongalvė dičkė su dviem auksiniais 
dantim burnoje - tiesiog apaksi. O šlaunys - tai bent! 
Atsargiau su ja, nes praris vienu grybšniu. 

- Jis ginkluotas? - paklausė Karela. 

- Mama Lusa nežino. Mano, kad ne. 

- O raudongalvė nežino? 

- Raudongalvės aš neklausiau, - pasakė Denis. - 
Su samdinėm reikalų neturiu. 

- Tai iš kur Žinai apie jos šlaunis? - paklausė 
Karela. 

- Užsavo dešimtinę mano intymaus gyvenimo jūs 
nenupirkote, - nusišypsojo Denis. 

- Tvarka, - pasakė Karela. - Ačiū. 

Jis paliko Denį prie stalo ir priėjo prie Klingo, 
ramstančio automobilio sparną. 

- Karšta, - tarė Klingas. 

- Jei nori alaus - tai pirmyn, - pasakė Karela. 

- Ne, aš tik noriu namo. 

- Visi nori namo, - atrėmė Karela. - Namai - tai 
vieta, kur nusisegi savo pliauškynę. 

- Nesuprantu aš detektyvų, - tarė Klingas. 

- Važiuojam, reikia ką ne ką aplankyti, - pasakė 
Karela. 

- Kur? 

- Gatve tolyn. Mama Lusa. Tik užvesk mašiną, o 
kelią ji jau pati Žino. 

Klingas nusiėmė skrybėlę ir viena ranka perbraukė 
savo šviesius plaukus. 

- Fu, - tarė jis, paskui užsivožė skrybėlę ir sėdo 
prie vairo. - Ko mes ieškome? 

- Žmogaus, vardu Dizis Ordisas. 

- Niekad apie tokį negirdėjau. 

- Jis taip pat apie tave niekad negirdėjo, - pasakė 
Karela. 

- Aha, - sausai tarstelėjo Klingas. - Ką gi, būsiu 
dėkingas, jei mus supažindinsi. 

- Supažindinsiu, - prižadėjo Karela ir nusišyp- 
sojo. 

Mašina pajudėjo. 

Kai jie išlipo, Mama Lusa stovėjo tarpduryje. 
Vaikiūkščiai ant šaligatvio nušvito, tikėdamiesi kratos. 
Mama Lusa nusišypsojo ir tarė: 

- Sveikas, detektyve Karela. Karšta, ką? 

- Karštoka, - sutiko Karela svarstydamas, kodėl, 
po velnių, kiekvienas sutiktasis kalba apie orą. Kiekvie- 
nam, išskyrus kokį pusprotį, aišku, kad diena labai karšta, 
alinamai karšta, galbūt karštesnė negu Maniloje, ir jei 
net esi įsitikinęs, jog Kalkutoje dar karščiau, tai Čia vis 
tiek kur kas karščiau negu ten. 

Mama Lusa vilkėjo šilkinį kimono. Stambi, įkūni 
moteris vešliais juodais plaukais, susuktais į kuodelį 
pakaušyje. Kažkada Mama Lusa buvo žinoma prostitutė, 
tariamai viena geriausių mieste, - dabar ji tebuvo '"ma- 
dam' irankstesnio amato neprisimindavo, nebent draugų 
prašoma. Buvo pedantiškai švari ir visuomet kvepėjo 


88 


alyvomis. Oda baltut baltutėlė, galbūt todėl, kad retai 
matydavo saulę. Bruožai aristokratiški, šypsena ange- 
liška. Jei nebūtum žinojęs, jog jai priklauso vienas pa- 
laidžiausių Gatvės viešnamių, būtum palaikęs ją kieno 
nors motina. 

Tačiau ji nebuvo motina. 

- Atėjote aplankyti? - pasiteiravo ji Karelą ir pa- 
merkė. 

-Betavęs, Mama Lu, man nieko nereikia, - atsakė 
Karela. 

Klingas sumirksėjo ir nusišluostė kaktą. 

- Dėl tavęs, toro*, - vėl mirktelėjo Mama Lusa, - 
Mama Lusa viską padarys. Tau Mama Lusa - vėl jauna 
mergaitė. 

- Tu visada jauna mergaitė, - pritarė Karela ir 
pliaukštelėjo jai per užpakalį, o paskui tarė: - Kur Ordi- 
sas? 

- Su la roja**, - atsakė Mama Lusa. - Dabar ji 
turbūt jau visai jį apšvarino, - ji gūžtelėjo pečiais. - Tos 
šiuolaikinės merginos - visoms joms tik pinigai rūpi. 
Anais laikais... - Mama Lusa ilgesingai pakreipė galvą. - 
Anais laikais, toro, kartais būdavo ir meilė, supranti? Kas 
dabar atsitiko su meile, a? | 

- Visa ji paslėpta toje riebioje tavo širdyje, - 
pasakė Karela. - Ar Ordisas turi pistoletą? 

- Ar aš kratau savo svečius? - tarstelėjo Mama 
Lusa. - Nemanau, kad turėtų, Stivi. Tu juk nepyškinsi čia, 
tiesa? Tokia rami buvo diena. 

- Ne, aš nepyškinsiu, - tarė Karela. - Rodyk, kur 
jis. 

Mama Lusa linktelėjo. Klingui einant pro šalį, ji 
pažvelgė žemyn į jo kelnių praskiepą ir griausmingai 
nusikvatojo, kai Klingas paraudo. Ji sekė abiems poli- 
cininkams pavymui, paskui aplenkė juos ir pasakė: 


* Bulius (isp.) 

- Čionai. Laiptais aukštyn. | 

Pakopos drebėjo jai po kojomis. Zvilgtelėjusi per 
petį, ji pamerkė Karelai ir tarė: 

- Aš tavimi pasitikiu, Stivi, nors tu man ir už 
nugaros. 

- Gracias*, - pasakė Karela. 

- Nežvilgčiok man po sijonu. 

- Prisipažįstu - tokia pagunda, - tarė Karela ir sau 
už nugaros, kur ėjo Klingas, išgirdo prislopintą garsą, 
kažką tarpinio tarp kūkčiojimo ir dusulio. 

Mama Lusa stabtelėjo pirmoje laiptų aikštelėje. 

- Durys koridoriaus gale. Prašau, Stivi, tik be 
kraujo. Su šituo nereikia. Jis ir taip jau pusgyvis. 

- Gerai, - pasakė Karela. - Lipk žemyn, Mama 
Lusa. 

- O vėliau, kai darbas bus baigtas... - vylingai 
tarstelėjo Mama Lusa ir bakstelėjo Karelą mėsinga šlau- 
nim taip, kad šisai vos iš kojų neišvirto. Juokdamasi 
praėjo pro Klingą - jos juokas aidėjo laiptų narvelyje. 

Karela atsiduso ir pažvelgė į Klingą. 

- Ką darysi, vaikuti, - tarė jis. - Aš įsimylėjęs. 

- Niekuomet nesupratau detektyvų, - pasakė 
Klingas. 

Jie patraukė koridoriumi. Pamatęs Karelos rankoje 
tarnybinį revolverį, Klingas išsitraukė savąjį. 

- Ji sakė nešaudyti, - priminė jis Karelai. 

- Kiek žinau, jinai vadovauja tiktai kekšynui, - 
pasakė Karela, - o ne policijos skyriui. 

- Be abejo, - tarė Klingas. 

Karela pasibeldė į duris 38-uko rankena. 

- Guiėn es?** - atsiliepė mergiškas balsas. 

- Policija, - pasakė Karela. - Atidaryk. 

- Momento***, - pratarė balsas. 


* Ačiū (isp.) 

*** Minutėlę (isp.) 

- Ji rengiasi, - pranešė Klingas Karelai. 

Netrukus durys atsidarė. Tarpduryje stovėjo stam- 
bi rudagaivė mergina. Ji nesišypsojo, tad Karelai nepavy- 
ko išvysti auksinių dantų jos burnoje. 

- Ko jums reikia? - paklausė ji. 

- Nešdinkis, - pasakė Karela. - Norim pakalbėti su 
štai tuo žmogum. 

- Aišku, - tarė ji. Sviedė Karelai žvilgsnį, kuris 
turėjo byloti įžeistą nekaltybę, paskui prasmuko pro įį ir 
nutolo koridoriumi. Klingas nusekė ją akimis. Kai vėl 
atsisuko, Karela jau buvo viduje. 

Kambaryje stovėjo lova, tualetinis stalelis ir 
metalinė praustuvė. Užuolaidos nuleistos. Patalpoje tvyrojo 
sunkus kvapas. Ant lovos gulėjo kelnėtas Žmogus. Be 
batų, be kojinių. Nuoga krūtine. Akys užmerktos, burna 
pravira. Aplink nosį zvimbė Musė. 

- Atidaryk langą, - tarė Klingui Karela. - Viešpatie, 
na ir dvokas. 

Žmogus ant lovos sujudėjo. Kilstelėjo galvą, 
sužiuro į Karelą. 

- Kas jūs toks? - tarė jis. 

- Tavo vardas Ordisas? - paklausė Karela. 

- Aha. Jūs policininkas? 

- 1aip. 

- Na, ir ką bloga aš padariau? 

Klingas atidarė langą. Iš gatvės apačioje aidėjo 
vaikų balsai. 

- Kur tu buvai sekmadienio naktį? 

- Kuriuo metu? 

- Apie vidurnaktį. 

- Neprisimenu. 

- Geriau prisimintum, Ordisai. Geriau pasistenk - 
ir pasiutiškai greit - prisiminti. Tu ką tik badeisi? 

- Nesuprantu, ką jūs turit galvoje. 

- Tu heroino mėgėjas, Ordisai, mes tai žinom - ir 
žinom, jog kątik dabartu susivarei sau tris dozes. Ir dabar 
tu apspangęs; ar įstengsi Mane suprasti? 

- Aš tave girdžiu, - pratarė Ordisas. 

Perbraukė ranka per akis. Jo veidas buvo liesas, 
nosis kumpa, lūpos storos, mėsingos. Baisiausiai apše- 
pęs. 

- Gerai, kalbėk. 

- Penktadienio naktį, jūs sakot? 

- Aš sakiau - sekmadienio. 

- Sekmadienis. Aha. Lošiau pokerį. 

- Kur? 

- Ketvirtojoj Pietinėj. Ką jūs, netikite manimi? 

- Liudytojų turi? 

- Lošėme penkiese. Galit klaust kiekvieną iš jų. 

- Pasakyk jų vardus. 

- Žinoma. Lui De Skala ir jo brolis Džonas. Vaiki- 
nukas, vardu Pitas Diasas. Kitą jie vadino Pepe. Pavardės 
nežinau. 

- Keturi, - pasakė Karela. 

- Aš penktas. 

- Kur gyvena tie vyrukai? 

Ordisas išvardino eilę adresų. 

- Gerai, o kaip pirmadienio naktį? 

- Buvau namuose. 

- Kas nors buvo drauge su tavim? 

- Buto šeimininkė. 

- Ką? 

- Drauge su manimi buvo buto šeimininkė. Ką, 
neprigirdit? 

- Užsičiaupk, Dizi. Kuo ji vardu? 

- Olga Pasijo. 

- Adresas? 

Ordisas pasakė. 

- Ką aš, jūsų nuomone, padariau? - pasiteiravo 
jis. 

- Nieko. Pistoletą turi? 

- Ne. Klausykit - nuo tada, kai išėjau, aš švaru- 
tėlis. 

- O kaip tos trys dozės? 

- Nežinau, iš kur jūs ištraukėt tokias nesąmones. 
Kažkas jus mausto, policininke. 

- Žinoma. Renkis, Dizi. 

-Ei, klausykit, kuriems galams? Sakau jums -nuo 
tada, kai išėjau, aš švarutėlis. Kas per velnias, policinin- 
ke? 

- Noriu, kad pabūtum skyriuje, kol patikrinsiu 
tuos vardus. Nieko prieš? 

- Jie pasakys, kad buvau su jais, nesirūpink. Otie 
pliauškalai apie tris dozes - dievaži, nežinau, iš kur jūs 
ištraukėt. Po velnių, aš jau metų metai prie to daikto ir 
artyn priėjęs nebuvau. 

- Matyti, - pasakė Karela. - Tos Žymės tau ant 
rankos - nuo beriberio* ar kas panašaus, kaip man ro- 
dos. 

- A? - paklausė Ordisas. 

- Renkis. 


Karela patikrino žmones, kuriuos buvo išvardi- 
jęs Ordisas. Kiekvienas jų buvo pasiruošęs prisiekti, jog 
Iošė pokerį birželio 23-ąją nuo pusės vienuoliktos vakaro 
iki birželio 24-0sios ketvirtos valandos ryto. Ordiso buto 
šeimininkė nenoromis prisipažino, jog dvidešimt ketvir- 
tosios dienos vakarą ir dvidešimt penktosios naktį praleido 
Ordiso kambaryje. Tam kikui, kai kažkas nužudė Riardoną 
ir Fosterį, Ordisas turėjo tvirtą alibi. 

Kai grįžo Bušas su savo ataskaita apie Flanaga- 
ną, vaikinai ir vėl atsidūrė išeities taške. 

- Jo alibi ilgas tarytum Teksaso ruožas, - pasakė 
Bušas. 

Karela atsiduso ir prieš keliaudamas pas Tedi 
pasikvietė Klingą išgerti alaus. 

Bušas iškoneveikė kaitrą ir patraukė namo, pas 
Žmoną. 


* Beriberis - liga, kurią sukelia vitamino B stoka maiste 

DEŠIMTAS SKYRIUS 


Iš savo vietos baro gale Sevidžas aiškiai matė 
užrašą ant ryškiaspalvės vaikino striukės nugaros. Vaiki- 
nas krito jam į akį, vos Sevidžas įžengė į barą. Jis sėdėjo 
kabinoje su tamsiaplauke mergina; abu gėrė alų. Sevi- 
džas nužvelgė purpuriškai auksinę jo striukę, paskui 
prisėdo prie baro, užsisakė džino su toniku. Jis tolydžio 
dirsčiojo į porelę. Vaikinas buvo liesas, išblyškęs, ant 
galvos -juodų plaukų kupeta. Striukės apykaklė stačia; 
iš pradžių Sevidžas negalėjo įžvelgti užrašo - vaikinas 
sėdėjo, nugara atsišliejęs į minkštą atkaltę. 

Mergina baigė gerti alų ir išėjo; vaikinas liko 
kabinoje. Jis truputį pasisuko; Sevidžas išvydo užrašą; 
štai tuomet atkakli mintis jo pasąmonėje ir pradėjo įgauti 
aiškesnį pavidalą. 

Užrašas ant striukės skelbė: Groveriai. 

Pavadinimas akivaizdžiai perimtas iš pavadinimo 
parko, kuris juosia 87-0 skyriaus teritoriją, tačiau Sevidžui 
jis mMiglotai priminė kažką dar; netrukus miglos prasi- 
sklaidė. Tai 'Groveriai" atsakingi už daugybę gatvės 
muštynių šiame rajone, tarp jų ir užvieną beveik titanišką 
mūšį parke, kur į darbą buvo paleisti peiliai, nudaužti 
buteliai, pistoletai ir nupjautos beisbolo lazdos. Su policija 
“Groveriai'"' buvo sudarę paliaubas - bent jau tokios ėjo 
kalbos; tačiau įkyri mintis, kad viena iš gaujų ir yra 
Riardono bei Fosterio žūties kaltininkė, nėjo Sevidžui iš 
galvos. 

Ir štai priešais jį vienas “Groverių". 

Reikia pasikalbėti su tuo vaikinuku. 

Sevidžas baigė gerti savo džiną, pakilo ir nužings- 
niavo prie vaikino, kuris vienišas sėdėjo savo kabinoje. 

- Sveiks. - tarė. 

Vaikinas nė galva nekryptelėjo. Tik pakėlė akis. 
Jisai neatsakė. 

- Nieko prieš, jei prisėsiu? - paklausė Sevi- 
džas. 

- Varyk iš čia, ponuli, - tarstelėjo vaikinas. 

Sevidžas siekė švarko kišenės. Vaikinas tylomis 
jį stebėjo. Jis išsiėmė cigarečių pakelį, pasiūlė vaiki- 
nui; kai šis tylomis atsisakė, vieną įsidėjo sau į bur- 
ną. 

- Aš vadinuosi Sevidžas, - pasakė. 

- Kas man darbo? - atsiliepė vaikinas. 

- Norėčiau su tavimi pasikalbėti. 

- Taip? Apie ką? 

- Apie 'Groverius". 

- Jūs, ponuli, nevietinis, taip? 

- Nevietinis. 

- Tuomet keliauk sau namo, tėtuši. 

- Sakau juk. Noriu pasišnekėti. 

- O aš nenoriu. Aš laukiu panos. Keliauk sau 
sveikas. 

- Aš tavęs nebijau, vaikuti, tad liaukis šakotis. 

Vaikinas šaltai, vertindamas nužvelgė Sevidžą. 

- Kuo tu vardu? - paklausė Sevidžas. 

- Atspėk, Blondinuk. 

- Alaus nori? 

- Vaišini? 

- Aišku, - pasakė Sevidžas. 

- Tada geriau romo su kokakola. 

Sevidžas atsisuko į barą. 

- Kokteilį su romu, - užsakė jisai, - ir Jar vieną 
džino su toniku. 

- Geri džiną, a? - tarstelėjo vaikinas. 

- Taip. Kuo tu vardu, sūneli? 

- Rafaelis, - pasakė vaikinas - jis vis dar įdėmiai 
apžiūrinėjo Sevidžą. - Vyrukai mane vadina Ripu*. 


* Rip (angl.) - 1) prapjauti, perpjauti; 2) paleistuvis. 

- Ripas. Geras vardas. 

- Ne blogesnis už kurį kitą. O ką, nepatinka? 

- Patinka, - tarė Sevidžas. 

- Tu faraonas? 

- Kas? 

- Policininkas? 

- Ne. 

- Tada kas? 

- Aš reporteris. 

- Tikrai? 

- Taip. 

- Tai ko tau iš manęs reikia? 

- Aš tik noriu pasikalbėti. 

- Apie ką? 

- Apie jūsų gaują. 

- Kokią gaują? - pasakė Ripas. - Nepriklausau aš 
jokiai gaujai. 

Padavėjas atnešė gėrimus. Ripas gurkštelėjo ir 
pasakė: 

- Tas bufetininkas - sukčius. Primaišo sulčių. 
Skonis kaip gazuoto vandens. 

- Už sėkmę, - pasakė Sevidžas. 

- Tau ji ne pro šalį, - atsiliepė Ripas. 


- Dėl “Groverių"... 
- “Groveriai'"' - tai toksai klubas. 
- Ne gauja? 


- Kuriems galams mums gauja? Mes - klubas, ir 
tiek. 

- O kas prezidentas? - paklausė Sevidžas. 

- Man - žinoti, o tau - spėlioti, - atsakė Ripas. 

- Ką tu? Gėdiniesi savo klubo? 

- Ne, po velnių. 

- Nejau nenori, kad apie jį parašytų laikraštyje? 
Nėra kito klubo aplinkui, kuriam laikraščiai skirtų tiek 
dėmesio. 

- Jokio dėmesio mums nereikia. Mūsų reputacija 
ir taip gera. Kas mieste negirdėjo apie “Groverius'? Kątu 
čia rieti, ponuli? 

- Nieko. Tiesiog pagalvojau - spaudos žodis būtų 
jums ne pro šalį. 

- Čia dar kas per velnias? 

- Palankus Spaudos požiūris. 

- Tu nori pasakyti... - Ripas suraukė antakius. - Ką 
tu turi galvoje? 

- Straipsnį apie jūsų klubą. 

- Mums nereikia jokių straipsnių. Geriau liaukis, 
tėtuši. 

- Norėčiau su tavimi susidraugauti, Ripai. 

- Turiu krūvą draugų tarp “Groverių". 

- Na ir kiek? 

- Mažiausiai... - Ripas susigriebė ir užsičiaupė. - 
Gudrus tu išpera, ką? 

- Jei nenori, gali nieko nesakyti, Ripai. Kodėl tave 
vadina Ripu? 

- Visi turim pravardes. Mano tokia. 

- Bet kodėl? 

- Gerai valdau ašmenis. 

- Pasitaikė? | 

- Valdyt ašmenis? Tu juokauji? Jei šitoj apylinkėj 
neturėsi su savim peilio ar daikčiuko, tau galas. Galas, 
žmogau. 

- Kas tas daikčiukas, Ripai? 

- Pistoletas, - Ripas išpūtė akis: - Nežinai, kas yra 
daikčiukas? Žmogau, tu iš kur nukritai? 

- Ar “Groveriai" turi daug daikčiukų? 

- Užtenka. 

- Kokių? 

- Visokių. Kokių reikia? Turim. 

- 45-ukų? 

- Kodėl klausi? 

- Dailus pistoletas - 45-ukas. 

- Aha, didelis, - pasakė Ripas. 

- Ar jūs kada nors vartojat tuos daikčiukus? 

- Pasitaiko. Žmogau, manai, tos muštynės - tai 
juokas? Gauni griebtis, kas po ranka pakliuvo. Kitaip 

baigsi su etikete prie kojos, - Ripas siurbtelėjo romo. - Čia 
pas mus ne pyragai, tėtuši. Reikia nežiopsoti. Pamato 
gatvėje striukę - ir gerbia tave. Žino - prasidės su manim, 
turės reikalo su visais “Groveriais". 

- Tu kalbi apie policiją? 

- Na, ne, kas nori turėti bėdų su Įstatymu? Mes 
nuo jų kuo toliau. Nebent jie kibtų prie mūsų. 

- Ar kokie nors policininkai paskutiniu metu kibo 
prie jūsų? 

- Su policininkais mes sudarę sutartį. Jie nekliudo 
mūsų, mes nekliudome jų. Žmogau, jau keli mėnesiai 
nebuvo jokių peštynių. Viskas labai ramu. 

- Ir tau tai patinka? 

- Aišku, kodėl ne? Kas nori, kad jam praskeltų 
makaulę? “Groveriai'' taikūs Žmonės. | krūmus niekad 
nelendam, bet ir bėdos neiškom. Įsiveliam tik tada, kai 
mus užkabina arba koks kadras iš kito klubo bando 
nusičiupt mūsų paną. To tai nepakenčiam. 

- Tai jūs paskutiniu laiku neturėjot bėdų su poli- 
cija? 

- Mažmožiai. Nieko rimta. 

- Kokie mažmožiai? 

- Et, vienas vyrukas prisirūkė žolytės. Supranti, 
truputėlį apsinešė. Ir supylė parduotuvės vitriną, juo- 
kais, aišku? Tai vienas faraonas jį prikirpo. Gavo lygti- 
nai. 

- Kas jį prikirpo? 

- O kam tau žinoti? 

- Tiesiog įdomu. 

- Vienas "bulių", neprisimenu kuris. 

- Detektyvas? 

- Sakau - "bulius", ne? 

- Kaip į tai pažiūrėjo kiti “ Groveriai"'? 

- | ką? 

- Kad tas detektyvas prikirpo vieną jūsiškių? 

-Et, vyrukas buvo iš jauniklių, subinės nuo alkūnės 

neskyrė. Pirmiausia nereikėjo jam duoti ryferio*. Jei 
nemoki teisingai elgtis su ryferiu... na, supranti, jisai buvo 
dar vaikas. 

- Tai jūs nepykot ant policininko, kuris jį prikir- 
po? 

- A? 

- Negriežėt danties prieš policininką, kuris jį pri- 
kirpo? 

Ripo akys staiga pasidarė budrios. 

- Kur tu taikai, ponuli? 

- Niekur, tikrai. 

- Kuo, sakei, tu vardu? 

- Sevidžas. 

- Kodėl klausinėji, kaip mes žiūrim į farus? 

- Šiaip sau. 

- Tai kodėl klausinėji? 

- Tiesiog įdomu. 

- Aha, - lygiu balsu ištarė Ripas. - Na, ką gi, dabar 
man jau metas eiti. Matyt, ta pana nebegrįš. 

- Klausyk, palūkėk valandėlę, -tarė Sevidžas. - Aš 
dar noriu pasikalbėti. 

- Stai kaip? 

- Taip, norėčiau. 

- Sunkus atvejis, bičiuli, - tarė Ripas. - Aš nebenoriu, 
-jis išėjo iš kabinos: - Ačiū už vaišes. Dar pasimaty- 
sim. 

- Būtinai, - pasakė Sevidžas. 

Jis stebėjo, kaip vaikinas krypuodamas pėdina iš 
baro. Durys paskui jį užsidarė; jis dingo. 

Sevidžas apžiūrinėjo savo taurę. Tarp “Groverių"' 
ir policininkų - tiksliau, detektyvo - būta nesutarimų. Taigi, 
jo teorija anaiptol ne tokia jau iš piršto laužta, kaip jį ban- 
dė įtikinti gerasis leitenantas. Susimąstęs jis siurbtelėjo 
džino; baigęs užsisakė dar vieną. Maždaug po dešimties 


* Reefer (narkomanų, kalinių, negrų sl.) - cigaretė su marichu- 
ana 

minučių išėjo iš baro, pakeliui prasilenkęs su dviem 
tvarkingai apsirengusiais vyriškiais. 

Tiedu vyriškiai buvo Stivas Karela ir policininkas 
civiliniais rūbais, vardu Bertas Klingas. 


VIENUOLIKTAS. SKYRIUS 


Iki pasiekė namus, Bušas visiškai supluko. 

Jis nepakentė sudėtingų bylų, tačiau tik todėl, 
kad jausdavosi keistai bejėgis su jomis susidoroti. 
Nejuokavo, kai sakė Karelai, jog detektyvai jo akimis - ne 
per daug talentingi žmonės. Jis tvirtai tuo tikėjo, ir sulig 
kiekviena sudėtinga byla tas įsitikinimas tik stiprėjo. 

Tvirtos kojos ir užsispyrimas - štai ir viskas, ko 
reikia. 

Kol kas visas jų kojų darbas nėmaž nepriartino 
prie žudiko. Užsispyrimas? Na, ką gj, tai jau kitas dalykas. 
Jie, aišku, nenusileis. Kol jiems pasiseks. O kada pasi- 
seks? Šiandien? Rytoj? Niekada? | 

Velniop bylą, mąstė jisai. Aš namie. Zmogus gali 
leisti sau prabangą palikti tą prakeiktą darbą kontoroje. 
Žmogus gali sau leisti keletą ramių valandėlių su žmo- 
na. 

Jis įkišo raktą į spyną, pasuko ir atidarė duris. 

- Henkai? - pašaukė Elis. 

- Taip. 

Jos balsas skambėjo ramiai. Elis balsas visuo- 
met būdavo ramus. Elis buvo nuostabi moteris. 

- Nori išgerti? 

- Taip. Kur tu? 

- Miegamajame. Eik šen, čia toks malonus vėje- 
lis. 

- Vėjelis? Juokauji. 

- Ne, rimtai. 

Jis nusivilko švarką ir užmetė jį ant kėdės atkaltės. 
Eidamas į miegamąjį, nusivilko marškinius. Bušas niekad 
nenešiojo apatinių marškinėlių. Netikėjo teorija esą jie 
sugeriantys prakaitą. Marškinėliai - buvo įsitikinęs Bušas 

- paprasčiausiai dar viena, papildoma apdaro dalis, o 
tokiu oru terūpi nusimesti nuo savęs viską, kas įmanoma. 
Įnirtingai tarsi koks laukinis nusiplėšė marškinius. Plati 
krūtinė buvo apžėlusi vešliais rudais gaurais, tokiais, kaip 
ir plaukai ant galvos. Dešiniąja ranka vingiavo peilio 
randas. 

Elis dryksojo krėsle prie atviro lango, apsivilkusi 
balta palaidinuke ir juodu tiesaus kirpimo sijonu. Basas 
kojas buvo susikėlusi ant palangės; juodas sijonas švel- 
niai šiugždėjo, silpnam vėjeliui dvelkiant pro langą. Švie- 
sūs plaukai susegti į "arklio uodegą '. Jis priėjo prie jos, 
ji atkišo veidą bučiniui, ir jis pastebėjo smulkius prakaito 
lašelyčius ant viršutinės jos lūpos. 

- Kur tas kokteilis? - paklausė. 

- Sumaišysiu, - tarė ji. Nukėlė kojas nuo palangės, 
sijonas akimirką kilstelėjo, sušmėžavo šlaunys. Jis tylė- 
damas žvelgė į ją, svarstydamas, kas taip jaudinamo 
slypi šioje moteryje ir ar visi vedę vyrai jaučia savo 
ŽžŽmonoms tą patį net ir po dešimties bendro gyvenimo 
metų. 

- Neblizgink čia akių, - tarė ji, įskaičiusi mintis jo 


veide. 

- Kodėl? 

- Pasiutiškai karšta. 

- Pažjstu vieną vaikiną, jis tvirtina, kad geriau- 
sia... 


- Girdėjau aš apie tą vaikiną. 

-..„užrakintame kambaryje pačią karščiausią metų 
dieną - prie uždarytų langų, po keturiomis antklodėmis. 

- Džino su toniku? 

- Gerai. 

- Girdėjau, degtinė su toniku skaniau. 

- Reikės pabandyti. 

- Sunki buvo diena? 

- Taip. O tau? 

- Sėdinėjau ir jaudinausi dėl tavęs, - pasakė Elis. 

- Matau, jau visai pražilai. 

- Jis nuvertina mano nerimą, - pasakė Elis į erdvę. 
- Ar jau radote tą žudiką? 

- Ne. 

- Citrinos nori? 

- Man tas pats. 

- Taigi, reikėtų eit į virtuvę. Būk gerutis, išgerk 
taip. 

- Aš gerutis, - tarė Bušas. 

Ji padavė jam stiklinę. Bušas prisėdo ant lovos 
krašto. Siurbtelėjo gėrimo, paskui palinko į priekį - stiklinė 
siūbavo ilgose raumeningose jo rankose. 

- Pavargai? 

- Nusikaliau. 

- Neatrodai labai pavargęs. 

- Aš toks nusikalęs. Nusikalęs kaip juodas jau- 
tis. 

- Tu visuomet taip sakai, - pasakė Elis. - Ne- 
kartotum to pat visą laiką. Amžinai tu kartoji tą patį. 

- Pavyzdžiui? 

- Pavyzdžiui, šitą. 

- Oką dar? 

- Kai važiuojam automobiliu ir pakliūnam į “žaliąją 
juostą", tu visuomet sakai: “Mes į koją su vaikinais". 

- Na, ir kas čia bloga? 

- Nieko - pirmąjį šimtą kartų. 

- Po velnių. 

- Ką gj, tai tiesa. 

- Gerai jau, gerai. Nei aš nusikalęs, nei kaip 
juodas jautis. 

- Man karšta, - pasakė Elis. 

- Man taip pat. 

Ji paėmė sagstytis palaidinukę ir, jam dar nespėjus 
pakelti akių, pasakė: 

- Tik nieko nesitikėk. 

Nusivilko palaidinukę, permetė ją per kėdės at- 
kaltę. Jos krūtys buvo didelės, suspaustos plonutėlio 
baltos liemenėlės apvalkalo. Liemenėlės kaušeliai pa- 

dengti permatomu nailono sluoksniu; jis matė pritvinku- 
sius krūtų spenelius. Jie priminė jam nuotraukas, kurias 
buvo matęs "National Geographic'' žurnale dantų gydytojo 
laukiamajame, kai tvarkė savo dantis. Mergina iš Bali. 
Niekas neturitokių krūtų, kaip merginos iš Bali. Nebent tik 
Elis. 

- Ką tu veikei visą dieną? - paklausė jisai. 

- Nieko ypatinga. 

- Buvai namuose? 

- Beveik visą laiką. 

- Tai ką gi veikei? 

- Daugiausia sėdinėjau. 

- Mmmm, - jis negalėjo atplėšti akių nuo jos 
liemenėlės. - Ilgėjais manęs? 

- Aš visuomet tavęs ilgiuosi, - vangiai tarė ji. 

- Aš ilgėjaus tavęs. 

- Gerk. 

- Ne, rimtai. 

- Na, gerai, - pasakė jinai ir probėgšmais šypte- 
lėjo. 

Jis stebėjo tą šypseną, kuri beveik akimirksniu 
išblėso, ir jį pagavo keistas jausmas, jog tai tėra tik 
pareigos šypsena. 

- Ir kodėl tau nenumigus? - paklausė jinai. 

- Dar ne, - tarė jis, žiūrėdamas į ją. 

- Henkai, jeigu tu manai... 

- Ką? 

- Nieko. 

- Vėliau man vėl reikės eiti, - pasakė jis. 

- Jie tikrai rimtai ėmėsi to reikalo, tiesa? 

- Mygia, - tarė jis. - Man rodos, Senis bijo, kad 
dabar jo eilė. 

- Dedu galvą, viskas jau baigta, - pasakė Elis. - 
Nemanyčiau, kad bus daugiau žmogžudysčių. 

- Ką gali Žinoti, - tarė Bušas. 
- Užvalgysi ko nors prieš išeidamas? - paklausė 

- Aš dar neinu. 

Elis atsiduso. 

- Nuo to prakeikto karščio niekur nedingsi, - tarė 
ji. - Kad ir ką darytum, jis visada šalia. 

Jos ranka slystelėjo prie sagutės sijono šone. 
Atsegė ją, po to užtrauktuką. Sijonas nuslydo jai po 
kojom; ji peržengė jj. Mūvėjo baltomis nailoninėmis kel- 
naitėmis, jų kraštelius puošė papurusio gazinio nailono 
voratinklis. Priėjo prie lango; Bušas žvelgė į ją. Jos kojos 
buvo ilgos ir glotnios. 

- Eik šen, - tarė jis. 

- Ne. Nenoriu, Henkai. 

- Gerai, - pasakė jisai. 

- Kaip manai, į vakarą atvės? 

- Abejoju, - jis įdėmiai stebėjo ją. Aiškiai suvokė - 
nusirengė jinai dėl jo ir vis dėlto pasakė... Sutrikęs jis 
gnybtelėjo sau nosį. 

Ji atsisuko nuo lango. Greta baltų baltinių jos oda 
buvo akinamai balta. Krūtys spraudėsi per ankštos lieme- 
nėlės kraštus. 

- Reikėtų tau apsikirpti, - tarė ji. 

- Gal rytoj. Nė minutės laisvo laiko neturėjom. 

- Ak, velniai rautų tą karštį, - pasakė ji ir siektelėjo 
sau už nugaros liemenėlės segtuko. Jis žvelgė, kaip 
nusviro išsilaisvinę jos krūtys, kaip ji sviedė liemenėlę 
skersai kambario. Elis nuėjo sumaišyti sau dar vieną 
kokteilį, 0 jis negalėjo atplėšti nuo jos akių. “Ką ji čia 
išdarinėja? - svarstė jis. - Kokį velnią ji čia man išdari- 
nėja?" 

Jis skubiai pakilo ir priėjo prie jos. Apkabino, 
delnais apgniauždamas krūtis. 

- Nereikia, - tarė ji. 

- Mažyte... 

- Nereikia, - balsas buvo griežtas, skambėjo 
šaltai. 

- Kodėl ne? 

- Todėl, kad aš taip sakau. 

- Na tai kokio velnio vaikštinėji čia kaip... 

- Patrauk rankas, Henkai. Paleisk mane. 

- Ak, mažyte... 

Ji ištrūko jam iš rankų. 

- Eik, pamiegok, - pasakė. - Tu pavargęs, - jos 
akyse žybtelėjo kažkas keisto - bemaž priešiška kibirkš- 
tėlė. 

- Ar negalima būtų... 

- Ne. 

- Dėl Dievo meilės, Elis... 

- Ne! 

- Tvarka. 

Jinai šyptelėjo. 

- Tvarka, - pakartojo. 

- Na...- Bušas patylėjo. - Aš... aš geriau atsigulsiu. 

- Taip. Geriau. 

- Ko aš negaliu suprasti - tai kodėl... 

- Tokiu oru tau net paklodės neprireiks, - nutraukė 
jį Elis. 

- Ne, turbūt neprireiks. 

Jis priėjo prie lovos, numetė šalin kojines. Nu- 
sirengti nenorėjo - nenorėjo suteikti jai to malonumo, kad 
dabar, kai buvo atstumtas, ji išvystų savo poveikį jam. 
Nusimovė kelnes, greitai šmurkštelėjo į lovą ir užsitraukė 
paklodę iki kaklo. 

Elis šypsodamasi jį stebėjo. 

- Skaitau ' Anapurną"', - pasakė. 

- Na, ir ką? 

- Tiesiog apie tai pagalvojau. 

Bušas apsivertė ant šono. 

- Man vis tiek karšta, - pasakė Elis. - Ko gero, 
palįsiu po dušu. Paskui gal nueisiu į kokį kiną, kur yra 
kondicionierius. Tu nieko prieš, ką? 

- Ne, - murmtelėjo Bušas. 

Ji priėjo prie lovos ir kurį laiką stovėjo, žiūrėda- 
ma žemyn į jį. 

- Taip, ko gero, paliįsiu po dušu, - jos rankos 

pakilo prie šlaunų. Lėtai lėtai ji rideno kelnaites ritinėliu 
žemyn per savo plokščią pilvą, per smarkiai atsikišusj 
tarpušakį, per baltas šlaunis. Kelnaitės nukrito ant grindų, 
ji išlipo iš jų ir stovėjo prie lovos, žvelgdama žemyn 
į Bušą ir šypsodamasi. 

Jisai nejudėjo. Ziūrėjo į grindis, tačiau matė jos 
kojas ir pėdas, - bet nejudėjo. 

- Miegok kietai, brangusis, - sušnibždėjo ji, po to 
nuėjo į vonią. 

Jis girdėjo, kaip iš dušo pradėjo tekėti vanduo. 
Gulėjo ant drėgnos paklodės ir klausėsi monotoniško 
šniokštimo. Paskui pro jį pasigirdo telefono skambutis, 
perskrosdamas kambario tylą. 

Bušas atsisėdo, siekė aparato. 

- Alio? 

- Bušas? 

- Taip. 

- Čia Hevilendas. Tučtuojau atvažiuok. 

- Kas nutiko? - paklausė Bušas. 

- Pažįsti tą naujokėlį Klingą? 

- Aha? 


- Jį ką tik pašovė viename Kalverio bare. 


DVYLIKTAS SKYRIUS 


Kai atvyko Bušas, 87-0 skyriaus detektyvų 
kambarys labiau priminė kokį nors jaunimo klubą. Tarp 
pertvaros ir už jo stovinčių stalų buvo prisikimšę ne 
mažiau kaip du tuzinai paauglių. Pridėkite prie to kokį 
tuziną ar maždaug tiek detektyvų, kurie pyškinte pyškina 
klausimus - atsakymai į juos skambėjo dviem kalbom; 
triukšmas toks, tarsi būtų sprogusi vandenilinė bomba. 

Visi vaikinai vilkėjo ryškiaspalvėmis purpuriškai 
auksinėmis striukėmis; kiekvienos nugarą puošė užrašas 
“Groveriai"'. Prisikimšusiame kambaryje Bušas dairėsi 
Karelos, pamatė ir spėriai pasuko jo link. Hevilendas, 
storžievis policininkas cherubino veidu, vienam iš vaikinų 
šaukė: 

- Nepliurpk čia niekų, tu mažas smirdaliau, o tai 
aš tau kaulus sutraiškysiu! 

- Tik pabandyk, faraone, - atsiliepė vaikinukas, ir 
Hevilendas užvežė jam per dantis. Vaikinas atšlijo ir 
atsitrenkė į praeinantį Bušą. Bušas kryptelėjo pečiais, ir 
vaikinas nuskriejo atgal Hevilendui į glėbį it raganosio 
nusviestas. 

Kai Bušas prisiartino, Karela kalbėjosi su dviem 
vaikinais. 

- Kas šovė? - teiravosi jis. 

Vaikinai traukė pečiais. 

- Sukišim visus į kalėjimą kaip bendrininkus, - 
pažadėjo Karela. 

- Kas per velnias čia atsitiko? - pasidomėjo Bu- 
šas. 

- Gėrėm su Klingu alų. Maloniai, ramiai, po dienos 
darbų. Palikau jį tenai, o po dešimties minučių, kai jis ėjo 
iš tos lindynės, jį užgriuvo šitie snargliai. Vienas jų suvarė 
jam kulką. 

- Kaip jis? 

- Jis ligoninėje. Kulka - 22-0 kalibro - kiaurai 
pervėrė dešinį petį. Atrodo, šaudyklė. 

- Manai, tai susiję su kitomis žmogžudystėmis? 

- Abejoju. Modus operandi ne toks. 

- Tai kodėl? 

- Ką aš, po velnių, žinau? Panašu, visas miestas 
nusprendė, jog prasidėjo policininkų medžioklės sezonas, 
- Karela vėl atsisuko į vaikinus: - Jūs ten buvote, kai 
užpuolė policininką? 

Vaikinai nebuvo linkę atsakyti. 

- Tvarka, vyručiai, - pasakė Karela, - gudraukit 
toliau. Pažiūrėsim, kas iš to išeis. Pažiūrėsim, kiek išlaikys 
“Groveriai'"' po tokio pokšto. 

- Į jokį policininką mes nešovėm, - tarstelėjo 
vienas iš vaikinų. 

- Ne? Tai ką, gal jis pats į save šovė? 

- Manot, mes trenkti? - tarė kitas vaikinas. - Šauti 
į "bulių''? 

- Į policininką, - pasakė Karela. - Ne į detektyvą. 

- Jis vilkėjo kostiumu, - pasakė pirmasis vaiki- 
nas. 

- Ne darbo metu policininkai vilki kostiumu, - 
pratarė Bušas. - Na, tai kaip? 

- Į policininką niekas nešovė, - pasakė pirmasis 
vaikinas. 

- Ne, tik kažkas tai padarė. 

Leitenantas Bernsas išėjo iš savo kabineto ir 
užriko: 

- Gerai, liaukitės! LIAUKITĖS! 

Kambaryje akimirksniu stojo tyla. 

- Kas jūsų vyresnysis? - paklausė Bernsas. 

- Aš, - atsiliepė aukštaūgis vaikinas. 

- Kuo tu vardu? 

- Dudu. 

- Visas vardas? 

- Salvadoras Chesus Santesas. 

- Gerai, eikš čionai, Salvadorai. 

- Vaikinai vadina mane Dudu. 

- Gerai, eikš čionai. 

Santesas krypuodamas prisiartino prie Bernso. 
Vaikinai kambaryje akivaizdžiai atlėgo. Dudu - vyresnysis, 
kietas bernas. Dudu žinos, kaip tą košę išsrėbti. 

- Kas nutiko? - paklausė Bernsas. 

- Nedidukas konfliktėlis, ir tiek, - pasakė Sante- 
sas. 

- Dėl ko? 

- Šiaip sau. Išgirdom žodelį, pradėjom peštynes. 

- Kokį dar žodelį? 

- Na, žinot, lyg ir tai, kad šnipelis pasirodė. 

- Ne, nežinau. Apie ką, po velnių, tu kalbi? 

- Klausykit, tėtuši... - pradėjo Santesas. 

- Dar sykį pavadink mane tėtušiu - dantų nesu- 
rinksi, - įspėjo Bernsas. 

- Na, na, tė... - Santesas užsikirto. - Ką jūs norite 
sužinoti? 

- Noriu sužinoti, kodėl užsipuolėt policininką. 

- Kokį policininką? Apie ką jūs čia kalbat? 

- Klausyk, Santesai, nevaidink čia gudručio. Jūs 
užpuolėte vieną mūsiškių, kai tas ėjo iš baro. Jūs į 
primušėt, ir vienas jūsiškių suvarė jam kulką į petį. Tai kas 
čia, po velnių, per istorija? 

Santesas rimtai apmąstė Bernso klausimą. 

- Na? 

- Jis policininkas? 

- O kas, po velnių, tu manei? 

- Jis buvo apsivilkęs šviesiai mėlynu vasariniu 
kostiumu! - išpūtęs akis, pareiškė Santesas. 

- Nair kas, velniai rautų? Kodėl jį užpuolėt? Kodėl 
jį pašovėt? 

Už Santeso nugaros kilo šnaresys. Bernsas užri- 
ko: 

- Užsičiaupkit! Turit vyresnįjį, leiskite jam kalbė- 
ti! 

Santesas vis dar tylėjo. 

- Na, tai kaip, Santesai? 

- Klaida, - pasakė Santesas. 

- Tai jau tikrai. 

- Noriu pasakyti - mes nežinojom, kad jisai fara- 
onas. 

- Kodėl jį užpuolėte? 

- Sakau juk - klaida. 

- Pradėk nuo pradžių. 

- Gerai, - tarė Santesas. - Ar paskutiniu laiku 
turėjot su mumis bėdos? 

- Ne. 

- Tvarka. Mes rūpinomės savo reikalais, ar ne 
taip? Apie “Groverius"' nieko nebuvo girdėti, nebent 
gindavom savo teises, - juk teisybė? Paskutinės mušty- 
nės buvo Silver Kalverio teritorijoje, kai jie pričiupo vieną 
mūsų jauniklių. Ar tiesą sakau? 

- Varyk, Santesai. 

- Gerai. Šįryt čia aplink šniukštinėjo vienas tipelis. 
Nusičiupo bare vieną mūsiškių "senjorų" ir ėmė jį ka- 
mantinėti. 

- Kurį iš "senjorų"? 

- Pamiršau, - tarė Santesas. 

- Kas buvo tas tipelis? 

- Jis sakė - iš laikraščio. 

- Ką? 

- Aha. Sakė, jo vardas Sevidžas - pažįstate jį? 

- Aš jį pažįstu, - santūriai pratarė Bernsas. 

- Gerai. Taigi pradeda jis klausinėti - kiek mes 
turim daikčiukų ir ar turim 45-ukų, ir ar nemėgstam įstaty- 
mo, - tokių dalykėlių. Tasai senjoras" nepėsčias. Iškart 
raukia -tas vyrukas bando 'Groveriams"' prikabinti tuodu 
"bulius", kuriuos čia nupylė. Taigi, jis iš laikraščio, - o 
mums reikia saugoti savo reputaciją. Su įstatymu pyktis 
mes nenorim. Jeigu tas menkysta grįš į savo laikraštį ir 
pradės rašinėt pasakėles, kad mes tenai įsivėlę, mūsu 
reputacijai tai ne į gera. 

-Ir ką jūs padarėt, Santesai? - nuvargęs paklau- 

sė Bernsas - jis galvojo apie Sevidžą, apie tai, kaip 
malonu būtų nusukti reporteriui sprandą. 

- Tada tasai "senjoras" sugrįžta, pasako, ir mes 
nusprendžiam tąreporterį įbauginti, kol jis dar neatspaus- 
dino kokių nesąmonių. Grįžtam į barą ir laukiam. Jis išei- 
na - užpuolame jį. Tik jis griebėsi pistoleto, tad vienas 
mūsiškių ir pykštelėjo jam savigynos tikslais. 

- Kuris? 

- Kas žino? - pasakė Santesas. - Vienas iš vaikinų 
jį pašovė. 

- Manydamas, jog tai Sevidžas. 

- Žinoma. Iš kur, po velnių, mums žinoti, jog jis - 
faraonas? Šviesiai mėlynu kostiumu, šviesiaplaukis - kaip 
tas sumautas reporteris. Ir pašovėme įj. Tai buvo klaida. 

- Vis kartoji tą patį, Santesai, bet, matyti, ir pats 
nesuvoki, kokia didelė tai klaida. Kas šovė? 

Santesas patraukė pečiais. 

- Jis yra čia? 

Atrodė, jog Santesas mano, kad pokalbis baigtas. 

- Jūs žinot, kad mes turime visų jūsų prakeiktos 
gaujos narių sąrašą, ar ne, Santesai? 

- Žinoma. 

- Gerai. Paimk sąrašą, Hevilendai. Noriu, kad 
patikrintum visus iš eilės. Ko trūks - pristatyti. 

- Ei, palūkėkit, -tarė Santesas. - Sakiau jums, kad 
viskas - klaida. Ką, norit padaryti kažkam nemalonumų tik 
dėl to, kad mes nepažinom faraono? 

- Paklausyk, Santesai, - gerai paklausyk. Pasku- 
tiniu laiku su jūsų gauja bėdos neturėjom, viskas buvo 
gerai. Vadink tai paliaubomis, vadink tai, kaip nori. Bet nė 
nebandykit manyti, sakau - nė nebandykit, Santesai, - 
kad tu ar tavo vaikinai šitoje prakeiktoje teritorijoje gali 
pleškint į ką panorėję ir išlįsti sausi. Mano akimis - jūs 
tiesiog triukšmadarių gauja. Triukšmadarių gauja madin- 
gomis striukėmis - o septyniolikmetis chuliganas pavojin- 
gas nė kiek ne mažiau už penkiasdešimtmetį savo brolį. 
Nelietėme jūsų tik todėl, kad deramai elgėtės. Gerai: 

šiandien jūs liovėtės deramai elgęsi. Jūs pašuvėte Žmogų 
mano skyriaus teritorijoje - o tai reiškia, prisivirėt košės. 
Tai reiškia, pakliuvot į didelę bėdą. 

Santesas sumirksėjo. 

- Vesk visus juos žemyn ir patikrink ten pagal 
sąrašą, - pasakė Bernsas. - Paskui pristatykit, ko trūks. 

- Na, eime, - tarė Hevilendas, gindamas vaikinus 
iš kambario. 

Miskolas, policininkas iš kanceliarijo:, prasisprau- 
dė pro minią ir priėjo prie leitenanto. 

- Leitenante, ten su jumis nori pasikalbėti vienas 
vyrukas, - pranešė jis. 

- Kas? 

- Vaikinas, vardu Sevidžas. Sakosi esąs reporteris. 
Norėtų sužinoti, kas per muštynės vyko šiandien po... 

- Nuspirk jį nuo laiptų, - pasakė Bernsas ir grįžo 
į savo kabinetą. 


TRYLIKTAS SKYRIUS 


Žmogžudystė -jei tik jitiesiogiai su jumis nesusiju- 
Si - iš tiesų įdomus dalykas. 

Galima rimtai pasinerti į žmogžudystės tyrimą, - o 
tai reta proga skyriaus gyvenimo kasdienybėje. Tai pats 
egzotiškiausias nusikaltimas, nes jis sunaikina kažką 
neįkainojama - žmogaus gyvybę. 

Deja, yra ir kitų, ne tokių įdomių ir kur kas 
žemiškesnių reikalų, kurių skyriui taip pat tenka griebtis. 
O tokiame skyriuje, kaip 87-as, tie žemiški reikalai užima 


mai, apiplėšimai, muštynės su peiliais ir įvairiausiviešosios 
tvarkos pažeidimai, vagystės su įsilaužimu ir be įsilaužimo, 
pavogti automobiliai, gatvės peštynės ir katės, įstrigę 
nutekamuosiuose vamzdžiuose, ir- ak!- panašiai. Daugelis 
šių atvejų išsyk perduodama specializuotoms policijos 
valdybos brigadoms, tačiau pirminiai skundai, kad ir kaip 
ten būtų, patenka į skyrių, kurio teritorijoje įvyko nusikal- 
timas, ir nuo tų skundų tik spėk suktis. 

Ne taip jau lengva suktis, kai taip karšta. 

Nes policininkai - kad ir kaip keistai tai atrodytų - 
taip pat žmonės. Jie prakaituoja taip pat, kaip jūs arba aš, 
ir vengia darbo, kai taip karšta. Kai kurie jų vengia darbo 
netirtada, kai būna vėsu. Nė vienas jų nemėgsta dalyvauti 
"rikiuotėje", ypač tada, kai tokia kaitra. 

Ketvirtadienį, liepos dvidešimt septintą dieną, 
Stivui Karelai ir Henkui Bušui kliuvo burtas dalyvauti 
"rikiuotėje". 

Jiems buvo itin apmaudu, nes "rikiuotės" vykdavo 
tik nuo pirmadienio iki ketvirtadienio ir, jeigu jiems ne- 
būtų kliuvę eiti šį ketvirtadienį, ši pareiga nebūtų kliuvusi 
iki pat ateinančios savaitės, o galbūt - taip, galbūt - iki to 
laiko jau būtų atslūgęs karštis. 

Rytas prasidėjo taip, kaip ir daugelis kitų šią 

savaitę. Prasidėjo jis apgaulinga vėsa, kuri - nors būta 
visokiausių oro pranašų ir pranašių prognozių - atrodo, 
žadėjo puikią dieną. Iliuzijos ir fantazijos šuorai beveik 
akimoju išsisklaidydavo. Pabudus jau po pusvalandžio 
pasidarydavo aišku, kad diena ir vėl bus karšta, o sutikti 
Žmonės tau sakys: 'Karštoka šiandien?"' arba mandagiai 
ir pamokomai tars: “Karštoka šiandien?" arba net pa- 
žymės: “Svarbiausia ne karštis, o šita drėgmė". 

Šiaip ar taip, buvo karšta. 

Karšta buvo Riverhedo priemiestyje, kur gyveno 
Karela, karšta buvo ir miesto širdyje - Haistrite, kur buvo 
įsikūrusi Centrinė policijos valdyba ir turėjo vykti "'ri- 
kiuotė'. 

Kadangi Bušas gyveno kitame priemiestyje - 
Kamz Pointe, į vakarus ir truputį piečiau nuo Riverhedo, 
jie susitarė susitikti prie Centrinės valdybos aštuntą ketu- 
riasdešimt penkios, penkiolika minučių prieš prasidedant 
"rikiuotei", Karela atėjo tiksliai sutartu laiku. 

Aštuntą penkiasdešimt pasirodė Bušas. Kitaip 
sakant, vargais negalais jis kėblino šaligatviu, kol atsliū- 
kino ten, kur stovėjo Karela, traukdamas cigaretę. 

- Dabar aš žinau, kas yra pragaras, - tarė jis. 

- Palauk, kol saulė kaip reikiant ims svilinti, - 
pasakė Karela. 

- Sujumis, linksmuoliais, visada smagu pašmaikš- 
tauti rytais, - atsiliepė Bušas. - Duok cigaretę, gerai? 

Karela Žvilgtelėjo į laikrodį. 

- Laikas eiti. 

- Palauks. Mes dar turim keletą minučių, - jis 
paėmė iš Karelos cigaretę, užsidegė ją ir išpūtė kamuolį 
dūmų. - Jokių lavonų šiandien? 

- Kol kas ne. 

- Gaila. Jau pradėjau priprasti - rytinė kava su 
lavonu. 

- Miestas, - tarė Karela. 

- Ką? 


- Tik pažiūrėk į jį. Kokia prakeikta pabaisa. 


- Išpera gauruota, - sutiko Bušas. 

- Bet aš ją myliu. 

- Tikrai, - neaiškiai pratarė Bušas. 

- Šiandien pernelyg karšta darbui dirbti. Šiandien 
pliažo diena. 

- Pliažai bus prisigrūdę. Tau pasisekė - dalyvausi 
sau malonioje "rikiuotėje". 

- Aišku, žinau. Kam reikalingas tas vėsus smėlė- 
tas pliažas ir riedančios bangos ir... 

- Tu kas toks, kinas? 

- A? 

- Gerai išmanai, kaip kankinti žmogų. 

- Eime į viršų. 

Jie numetė cigaretes ir įžengė į Centrinės valdybos 
būstinę. Kadaise pastatas puikavosi modernia raudonų 
plytų architektūra. Dabar plytas dengė per penkis dešim- 
tmečius susikaupęs suodžių sluoksnis, 0 architektūra 
buvo tokia pat moderni, kaip skaistybės juosta. 

Jie įžengė į marmuru dengtą vestibiulį, paskui ėjo 
koridoriumi pro seklių skyriaus kabinetą, pro laborato- 
riją, pro įvairias kanceliarijas. Tamsaus koridoriaus gale 
ant matinių durų kabojo lentelė: Policijos komisaras. 

- Lažinuosi, jis tai pliaže, - pasakė Karela. 

- Jis čia, pasislėpęs už stalo, - tarė Bušas. - Bijo, 
kad 87-ojo ckyriaus maniakas jo nepričiuptų. 

- Gal ir ne pliaže, - pasitaisė Karela. - Kiek žinau, 
šito pastato pusrūsyje yra baseinas. 

- Net du, - pasakė Bušas. Jis iškvietė liftą. Kurį 
laiką jiedu laukė karštoje, kankinamoje tyloje. Lifto du- 
rys atsidarė. Policininkas viduje plūdo prakaitu. 

- Užeikit į švino karstą, - tarė jis. 

Karela nusišypsojo. Bušas krūptelėjo. Abu žengė 
į kabiną. 

- Į "rikiuotę"? - paklausė policininkas. 

- Ne, į baseiną, - bambtelėjo Bušas. 

- Per tokį karštį juokų aš nesuprantu, - pasakė 
policininkas. 

- Tada nesiprašydink, - tarė Bušas. 

Policininkas nutilo. Liftas šliaužė aukštyn, girgž- 
dėdamas ir dejuodamas. Jo sienos buvo aprasoję nuo 
alsavimo. 

- Devintas, - tarstelėjo policininkas. 

Durys atsidarė. Karela ir Bušas išėjo į saulės 
nutviekstą koridorių. Vienu metu abu siektelėjo odinių 
futliarų, prie kurių buvo prisegti jų Ženkleliai. Ir vėl darniai 
prisisegė juos prie apykaklės, paskui pasuko prie stalo, 
už kurio sėdėjo kitas budėtojas. 

Budėtojas dirstelėjo į ženkliukus, linktelėjo; jie 
praėjo pro stalą ir pateko į erdvią patalpą - Centrinėje 
valdyboje ji buvo naudojama įvairiausiais tikslais. Buvo ji 
sporto salės dydžio, ir iš tiesų abiejuose galuose buvo 
krepšinio lankai. Langai platūs, aukšti, aptraukti plieniniu 
tinklu. Kambarys, skirtas sportui, paskaitoms, naujokų 
priesaikoms, proginiams Policijos labdaros draugijos ar 
Policijos legiono susirinkimams ir, aišku, “rikiuotėms"'. 

Būtent šioms nuo pirmadienio iki ketvirtadienio 
vykstančioms procedūroms toliausiame kambario gale 
buvo įrengta stacionari scena po balkonu, už krepšinio 
lanko. Scena ryškiai apšviesta. Už jos - balta siena; už 
sienos juodais skaičiais sužymėta aukščio skalė, prie 
kurios statomi sulaikytieji. 

Priešais sceną rikiavosi kokia dešimt eilių 
sudedamųjų kėdžių; kai jėjo Karela su Bušu, daugumą jų 
buvo nusėdę detektyvai, susirinkę čia iš viso miesto. 
Langai jau užtraukti užuolaidomis; žvilgtelėję į pakylą ir 
tribūną, jie pamatė, kad detektyvų šefas jau vietoje ir 
“festivalis'' tuojau prasidės. Scenos kairėje spietėsi įstaty- 
mų pažeidėjų būrelis - šiuos atsainiai saugojo keletas 
policininkų ir detektyvų, kurie buvo juos suėmę. Širyt visi 
įstatymo pažeidėjai, sulaikyti mieste vakar, pražygiuos 
per sceną. 

Suprantate, tokios "rikiuotės" tikslas - priešingai 
plačiai paplitusiam klaidingam supratimui, jog tuomet 
įtariamuosius atpažįsta jų aukos (ši procedūra naudin- 

gesnė teoriniu, negu praktiniu atžvilgiu) - paprasčiausiai 
yra tas, kad kuo daugiau detektyvų susipažintų su tais 
subjektais, kurie pažeidžia viešąją tvarką. Idealu būtų, 
jei kiekvienoje "rikiuotėje" dalyvautų visi visų miesto 
skyrių detektyvai, bet tai neįmanoma - yra kitų neati- 
dėliotinų reikalų. Taigi kiekvienas skyrius kas dieną at- 
siunčia po du vyrus pagal principą: jeigu jau negali 
suburti visų, tai gali kartkartėm suburti bent jau kai 
kuriuos iš jų. 

- Gerai, - pasakė detektyvų šefas į mikrofoną, - 
pradėsime. 

Karela su Bušu įsitaisė penktoje eilėje; tuo metu 
į sceną pakilo du pirmieji pažeidėjai. Paprastai juos 
pristatydavo taip, kaip buvo sulaikyti - po du, po tris, 
keturis irtaip toliau. Tiesiog tam, kad galima būtų nustatyti 
jų Modus operandi. Jeigu nusikaltėlis sykį jau dirbo 
poroje, jisai ir vėl taip dirbs - tai lyg kokia taisyklė. 

Stenografuojantis policininkas nutaikė plunksną 
į savo bloknotą. Detektyvų šefas paskelbė: “Dajemend- 
bekas,vienas'' „taip nurodydamas miesto rajoną, kuriame 
buvo suimtas pažeidėjas, ir įvykio šiame rajone eilės 
numerį. 

- Dajemendbekas, vienas. Anselmas, Džozefas, 
septyniolikos metų, ir Di Palermas, Frederikas, šešiolikos 
metų. Išlaužė buto duris Kembridžo ir Griblo gatvių kampe. 
Gyventojai ėmus šauktis pagalbos, atvyko budintis poli- 
cininkas. Parodymų nėra. Tai kaip, Džo? 

Džozefas Anselmas buvo aukštas, laibas vaikinas, 
juodaplaukis, tamsiai rudų akių. Jos atrodė dar tamses- 
nės išblyškusiame kaip drobė veide, Blyškumą galima 
buvo paaiškinti viena, tik viena emocija. Džozefas Ansel- 
mas bijojo. 

- Tai kaip, Džo? - vėl paklausė detektyvų šefas. 

- Ką jūs norėtumėt sužinoti? - atsiliepė Ansel- 
mas. 

- Ar jūs išlaužėt to buto duris? 

- Taip. 

- Kodėl? 

- Nežinau. 

- Na, jei išlaužėt duris, juk turėjo būti kažkokia 
priežastis. Ar žinojote, kad bute kažkas yra? 

- Ne. 

- Ar vienas išlaužei? 

Anselmas tylėjo. 

- Tai kaip, Fredi? Buvai su Džo, kai laužėt tą 
spyną? 

Frederikas Di Palermas buvo šviesiaplaukis, mė- 
lynakis, žemesnis už Anselmą ir, regis, valyvesnis. Su 
draugu jį siejo dvi aplinkybės. Pirma, jis taip pat įvykdė 
kriminalinį nusikaltimą. Antra, taip pat drebėjo iš bai- 
mės. 

- Aš buvau su juo, - tarė Di Palermas. 

- Kaip jūs išlaužėte duris? 

- Numušėme spyną. 

„Su kuo? 

- Su plaktuku. 

- Ir nebijojot sukelti triukšmo? 

- Mes tik stuktelėjom, - pasakė Di Palermas. - 
Nežinojom, kad namuose kažkas yra. 

-Kątikėjotės tame bute laimėti? - paklausė šefas. 

- Nežinau, - pratarė Di Palermas. 

- Na, klausykit, - kantriai tarė detektyvų šefas. - 
Judu įsilaužėte į butą. Dabar mes tai žinom, ir jūs patys ką 
tiktai prisipažinote - tad turėjo būti kažkokia priežastis 
tenai laužtis. Ką pasakysit? 

- Mergaitės mums pasakė, - tarstelėjo Ansel- 
mas. 

- Kokios mergaitės? 

- Et, tokios pupytės, - atsakė Di Palermas. 

- Ką jos jums pasakė? 

- Išlaužti duris. 

- Kodėl? 

- Šiaip sau, - pasakė Anselmas. 

- Kaip - šiaip sau? 

- Na, pramogos dėlei. 

- Tik pramogos dėlei? 

- Nežinau, kodėl mes išlaužėm tas duris, - pasakė 
Anselmas ir metė skubų žvilgsnį į Di Palermą. 

- Kad ką nors paimtumėte iš buto? - paklausė 
šefas. 

- Galbūt... - gūžtelėjo pečiais Di Palermas. 

- Galbūt ką? 

- Porą žaliukų. Zinot, kažkas panašaus. 

- Taigi jūs planavote apiplėšimą, teisybė? 

- Aha, gal ir taip. 

- Ką darėt pamatę, jog bute kažkas yra? 

- Ta dama suriko, - tarė Anselmas. 

- Tai mes ir pabėgom, - pasakė Di Palermas. 

- Kita byla, - tarė detektyvų šefas. 

Vaikinai nupėdino nuo scenos, ten jų laukė poli- 
cininkas. Tiesą sakant, prišnekėjo jie velniškai daug - kur 
kas daugiau, nei reikėjo. Per "rikiuotę" jie turėjo teisę 
apskritai nepratarti nė žodžio. To nežinodami, nežino- 
dami net irto, jog parodymų stoka sulaikymo metu byloja 
jų naudai, jie stulbinamai naiviai atsakinėjo į detektyvų 
šefo klausimus. Geras advokatas lengvai būtų galėjęs 
padaryti taip, kad jie būtų buvę apkaltinti ne įsilaužimu 
apiplėšimo tikslais, o tiesiog viešosios tvarkos pažei- 
dimu. Tačiau šefas paklausė vaikinų, ar šie planavo 
apiplėšimą, ir vaikinai atsakė teigiamai. O 402-as Bau- 
džiamojo kodekso straipsnis taip apibrėžia pirmo laipsnio 
apiplėšimą: 


Asmuo, kuris ketindamas įvykdyti nusikaltimą 
nakties metu įsilaužia į gyvenamąjį namą, kuriame tuo 
metu yra žmonių: 

1. Ginkluotas pavojingu ginklu; arba 

2. Apsiginklavęs įvykio vietoje; arba 

3. Veikdamas drauge su bendrininku: arba... 

Na, nesvarbu. Vaikinai itin ner'ipestingai patys 
užsiveržė kilpą aplink savo jaunus kaklus, tikriausiai nė 
neįtardami, jog pirmo laipsnio apiplėšimas baudžiamas 
įkalinimu valstybiniame kalėjime neapibrėžtam terminui, 
ne mažesniam nei dešimt ir ne didesniam nei trisdešimt 
metų. 

"Mergaitės" akivaizdžiai blogai jiems patarė. 

- Dajemendbekas, du, - pasakė detektyvų šefas. 
- Pritčet, Virdžinija, trisc ešimt ketverių metų. Trečią valan- 
dą nakties smogė savo "vyrui" įsprandą ir galvą kirvuku. 
Parodymų nedavė. 

Kol šefas kalbėjo, Virdžinija Pritčet pakilo ant 
scenos. Mažutėlė, jinai vos tesiekė penkių pėdų vieno 
colio atžymą. Buvo laibutė, smulkių kaulų, rudais gležnais 
it voratinklis plaukais. Liipos nedažytos. Nė šešėlio šypse- 
nos. Užgesusios akys. 

- Virdžinija? - kreipėsi šefas. 

Ji pakėlė galvą. Rankos prispaustos prie juos- 
mens, plaštakos tvirtai sunertos. Akys liko tokios pat 
negyvos. Pilkos akys - nemirksėdamos jos žvelgė į ryškią 
šviesą. 

- Virdžinija? 

- Taip, sere? - balsas visai silpnas, vos girdimas. 
Kad išgirstų, ką ji kalba, Karela palinko į priekį. 

- Ar kada nors anksčiau turėjote nemalonumų su 
policija, Virdžinija? - pi:siteiravo šefas. 

- Ne, sere. 

- Kas nutiko, Virdžinija? 

Mergina gūžtelėjo pečiais, lyg taip pat negalė- 
dama suprasti, kas čia nutiko. Gūžtelėjo nežymiai - taip 
Žmogus perbraukia ranka sau per akis. 

- Kas nutiko, Virdžinija? 

Mergina išsitiesė visu ūgiu, iš dalies dėl to, kad 
galėtų kalbėti tiesiai į stabiliai įtvirtintą mikrofoną, kabantį 
ant tvirto plieninio vamzdelio per kelis colius nuo jos 
veido, iš dalies dėl to, jog į ją buvo įsmeigtos akys, ir ji 
akivaizdžiai suvokė, jog jos pečiai nusvirę. Kambaryje 

viešpatavo mirtina tyla. Nė menkiausio vėjelio dvelkte- 
lėjimo. Už plieskiančių prožektorių eilės sėdėjo detekty- 
val. 

- Mes susiginčijome, - atsidususi pratarė ji. 

- Gal papasakotumėte mums apie tai? 

- Ginčijomės nuo pat ryto, vos atsikėlę. Tas 
karštis. Bute buvo... buvo labai karšta. Nuo pat ryto. Per 
tokį karštį greitai... greitai netenki kantrybės. 

- Tęskite. 

- Jis pradėjo nuo apelsinų sulčių. Pasakė, kad 
sultys negana šaltos. Aš jam pasakiau - visą naktį laikiau 
jas Iedainėje, aš nekalta, jeigu jos nešaltos. Dajemen- 
dbekas neturtingas rajonas, sere. Mes Dajemendbeke 
neturime šaldytuvų, o per tokį karštį ledas labai greit 
ištirpsta. Na, jis pradėjo burbėti dėl sulčių. 

- Ar jūs ištekėjusi už to vyriškio? 

- Ne, sere. 

- Kaip ilgai gyvenate kartu? 

- Septynerius metus, sere. 

- Tęskite. 

- Jis pasakė, kad eis pusryčiauti į miestą, 0 aš 
pasakiau, kad neitų - kvaila veltui mėtyti pinigus. Jisai 
pasiliko, tačiau visą laiką valgydamas burbėjo dėl sulčių. 
Ir taip visą dieną. 

- Norite pasakyti - dėl sulčių? 

- Ne, dėl kitų dalykų. Neprisimenu dėl ko. Žiūrėjo 
per televizorių beisbolą, gėrė alų ir visą dieną kabinėjosi 
prie smulkmenų. Sėdėjo vienomis trumpikėmis, nes buvo 
karšta. Aš ir pati buvau pusnuogė. 

- Tęskite. 

- Vakarieniavom vėlai - valgėme visokius šaltus 
likučius. Visą tą laiką jis prie manęs kabinėjosi. Tąnakt 
nenorėjo gulti miegamajame, norėjo miegoti virtuvėje 
ant grindų. Pasakiau jam, jog tai kvaila, tegu esama: 
jame ir labai karšta. Jis man sudavė. 

- Ką jūs norite pasakyti - jis jums sudavė? 
- Smogė man per veidą. Pamušė akį. Pasakiau 

jam, kad manęs nebeliestų arba ištrenksiu jį pro langą. Jis 
nusijuokė. Pasitiesė antklodę virtuvėje ant grindų, prie 
lango, ir įsijungė radiją, 0 aš nuėjau gulti į miegamąjį. 

- Taip, kalbėkit toliau, Virdžinija. 

- Užmigti negalėjau - buvo taip karšta. O jis visu 
garsu įjungė radiją. Nuėjau į virtuvę ir pasakiau jam, 
kad teiktyųsi pritildyti radiją, o jis liepė eiti man atgal į 
lovą. Nuėjau į vonią, nusiprausiau veidą; tuomet aš ir 
pastebėjau kirvuką. 

- Kur buvo kirvukas? 

- Įrankius jis laiko vonioje ant lentynos - veržiė- 
rakčius ir plaktuką; kirvukas buvo prie jų. Pagalvojau - 
nueisiu ir vėl pasakysiu jam, kad pritildytų radiją, nes labai 
karšta, o radijas staugia visu garsumu, maniau - paban- 
dysiu numigti. Bet nenorėjau, kad jis vėl man suduotų, 
tad pasiėmiau kirvuką apsiginti, jei jis vėl būtų lindęs 
muštis. 

- Ką padarėte tada? 

- Įėjau į virtuvę su kirvuku rankose. Jis buvo 
pakilęs nuo grindų, sėdėjo ant kėdės prie lango ir klausėsi 
radijo. Nugara į mane. 

- Taip. 

- Priėjau prie jo, jis neatsisuko, ir aš nieko jam 
nepasakiau. 

- Ką jūs padarėte? 

- Smogiau jam kirvuku. 

- Kur? 

- Į galvą ir sprandą. 

- Kiek kartų? 

- Tiksliai neprisimenu. Tik kirtau ir kirtau. 

- O paskui? 

- Jis nuvirto nuo kėdės, o aš numečiau kirvuką ir 
nuėjau į gretimą butą pas poną Alanosą - jis mūsų 
kaimynas - ir pasakiau, jog smogiau vyrui su kirvuku: jis 
nepatikėjo. Užėjo pas mus, paskui iškvietė policiją, 
atvažiavo policininkas. 

- Jūsų vyrą išgabeno į ligoninę - jūs tai žinote. 

- Taip. 

- Žinote, kokia jo būklė? 

Jos balsas buvo tylut tylutėlis. 

- Girdėjau, jis mirė, - tarė ji. Nuleido galvą ir 
nebežiūrėjo į šviesas. Rankos vis dar sugniaužtos ant 
juosmens. Akys tokios pat užgesusios. 

- Kita byla, - pasakė detektyvų šefas. 

- Jinai jį nužudė, - sušnibždėjo Bušas; keista - jo 
balsas buvo kupinas pagarbios baimės. Karela linkte- 
lėjo. 

-Medžesta, vienas, - paskelbė šefas. - Bronkinas, 
Deividas, dvidešimt septynerių metų. Gautas praneši- 
mas, kad praėjusį vakarą, dešimt dvidešimt keturios, ant 
Vyverioir Šiaurės 69-0sios gatvių kampo sudaužė žibintą. 
Elektros kompanija iš karto pateikė žinias, po to gautas 
pranešimas, kad sudaužytas kitas žibintas per du kvartalus 
į pietus, 0 paskui apie šaudymą. Budintis policininkas 
sulaikė Bronkiną ant Deseno ir Siaurės 69-0si0s gatvių 
kampo. Bronkinas buvo neblaivus, ėjo gatve ir šaudė į 
gatvės žibintus. Tai kaip, Deivai? 

- Aš Deivas tik savo draugams, - pasakė Bron- 
kinas. 

- Kaip ten buvo? 

- Ko jums iš manęs reikia? Padauginau ir supy- 
liau porą žibintų. Užmokėsiu aš už tuos prakeiktus žibin- 
tus. 

- Ką tu darei su pistoletu? 

- Jūs žinote, ką aš dariau. Šaudžiau į žibintų 
stulpus. 

- Toksai ir buvo tavo sumanymas? Šaudyti | 
žibintų stulpus? 

- Aha. Klausykit, aš neturiu kąjums pasakyti. Man 
reikia advokato. 


- Dar turėsi daugybę progų šnekėti su advo- 
katu. 


- Na, kol nebus advokato, aš nebeatsakinėsiu į 
jokius klausimus. 

- Kas tave klausinėja? Mes bandom išsiaiškinti, 
kas tave paskatino iškrėsti tokią prakeiktą kvailystę - 
šaudyti į žibintų stulpus? 

- Buvau įkaušęs. Kokio velnio - ar jūs niekad 
nebuvot įkaušęs? 

- Įkaušęs aš nevaikštau ir nepyškinu į žibintų 
stulpus, - pasakė šefas. 

- Na, o aš pyškinu. Skonio reikalas. 

- Dėl pistoleto. 

- Aha, taip ir žinojau, kad anksčiau ar vėliau kalba 
pasisuks prie pistoleto. 

- Jis tavo? 

- Aišku, mano. 

- Kur jį gavai? 

- Brolis atsiuntė. 

- Kur tavo brolis? 

- Korėjoje. 

- Pistoletui leidimą turi? 

- Tai dovana. 

- Man nusispjaut, net jei pats būtum jį pasidaręs! 
Ar turi leidimą? 

- Ne. 

- Tai kodėl manai, kad gali vaikštinėti ir visur jį 
nešiotis? 

- Tiesiog manau. Daug kas nešiojasi pistoletą. 
Kokio velnio jūs prie manęs prikibote? Aš tiktai sudau- 
žiau porą lempučių. Kodėl nesirūpinate tais niekšais, 
kurie šaudo į žmones? 

- Iš kur mes galim žinoti, kad tu - ne vienas iš jų, 
Bronkinai? 

- Gal ir taip. Gal aš Džekas Skerdikas. 

- Gal ir ne. Bet galbūt tu nešiojiesi tą 45-uką ir 
planuoji truputį blogesnį pokštą, nei pykštelėti į keletą 
lempučių. 

- Žinoma. Aš ruošiausi nušauti merą. 

- 45-ukas, - sušnibždėjo Karela Bušui. 

- Aha, - tarė Bušas. Jis jau buvo pakilęs nuo 
kėdės ir ėjo detektyvų šefo link. Ma 


- Gerai, smarkuoli, - pasakė šefas. - Tunusižengei 
įstatymui - Žinai, ką tai reiškia? 

- Ne. Ką tai reiškia, smarkuoli? 

- Sužinosi, - tarstelėjo šefas. - Kita byla. 

Sustojęs greta, Bušas tarė: 

- Viršininke, mes dar norėtume paklausinėti tą 
Žmogų. 

- Pirmyn, - pasakė šefas. - Hilsaidas, vienas. 
Metisonas, Piteris, keturiasdešimt penkerių metų... 


KETURIOLIKTAS SKYRIUS 


Deividui Bronkinui buvo ne į širdį, kad Karela su 
Bušu jam sutrukdė kelionę į Kriminalinių bylų teismo 
rūmus, į kuriuos jis turėjo būti nugabentas irten patrauktas 
baudžiamojon atsakomybėn. 

Tai buvo aukštas vyriškis, mažiausiai šešių pėdų 
ir trijų colių ūgio, skardaus balso, priekabaus būdo, ir jam 
anaiptol nepatiko tai, ko iš jo pirmiausia pareikalavo 
Karela. 

- Pakelk koją, - pasakė Karela. 

-Ką? 

Vyrai sėdėjo detektyvų kabinete Centrinėje valdy- 
boje, kabinete, visiškai panašiame į kabinetą 87-ajame 
skyriuje. Nedidukas ventiliatorius ant vienos kartotekų 
spintelės iš kailio nėrėsi, tačiau kambarį pergalingai gaubė 
glebi drėgmė. 

- Pakelk koją, - pakartojo Karela. 

- Kuriems galams? 

- Todėl, kad aš taip sakau, - tvirtai atrėmė Karela. 

Bronkinas akimirką žvelgė į jį, paskui tarė: 

- Tik nusisek man tą ženklelį, ir aš... 

- Nusisegti jo aš neketinu, - pasakė Karela. - 
Pakelk koją. 

Kažką burbtelėjęs, Bronkinas pakėlė dešinę koją, 
- Karela prilaikė jo kulkšnį, o Bušas apžiūrėjo kulną. 

- “Kets Po''*, - pasakė Bušas. 

- Ar turi kokius kitus batus? - paklausė Karela. 

- Aišku, turiu. 

- Namuose? 

- Aha. O ką? 

- Kaip seniai turi tą 45-uką? 

- Pora mėnesių. 


* Katės letena (angl.) 

- Kur tu buvai sekmadienio naktį? 

- Klausykit, man reikia advokato. 

- Dėl advokato nesuk sau galvos, - tarė Bušas. - 
Atsakyk į klausimą. 

- Kokį klausimą? 

- Kur tu buvai sekmadienio naktį? 

- Kuriuo metu? 

- Apie vienuoliktą keturiasdešimt ar panašiai. 

- Atrodo, kine. 

- Kokiame kine? 

- "Strende"'. Aha, buvau kine. 

- Ar su savim turėjai 45-uką? 

- Neprisimenu. 

- Taip ar ne? 

- Neprisimenu. Jei jums reikia taip arba ne, tegu 
bus ne. Aš ne kvailys. 

- Kokį filmą žiūrėjai? 

- Seną. 

- Pavadinimas? 

- "Juodosios lagūnos pabaisa". 

- Apie ką? 

- Apie iš gelmių išnirusią pabaisą. 

- Koks buvo kitas filmas? 

- Neprisimenu. 

- Pagalvok. 

- Kažkas su Džonu Garfildu. 

- Koks? 

- Apie boksininkus. 

- Pavadinimas? 

- Neprisimenu. Jisai tinginys, paskui tampa čem- 
pionu, 0 paskui nusmunka. 

- "Kūnas ir siela?" 

- Aha, šitas 

- Paskambink į '"Strendą"', Henkai, - pasakė 
Karela. 

- Ei, kuriems galams? - paklausė Bronkinas. 

- Patikrinti, ar sekmadienio vakarą tikrai rodė tuos 
filmus. 

- Tikrai rodė. 

- Beto, mes ruošiamės padaryti to 45-uko balis- 
tikos ekspertizę, Bronkinai. 

- Kuriems galams? 

- Pažiūrėsim, ar netinka jam pora mūsų turimų 
kulkų. Galėtum sutaupyti mums daug laiko. 

- Kaip? 

- Ką tu veikei pirmadienio naktį? 

- Pirmadienio, pirmadienio? Viešpatie, ką čia gali 
prisiminti? 

Bušas rado telefonų knygoje numerį ir ėmė įį 
rinkti. 

- Klausykit, - tarė Bronkinas, - nereikia skambinti. 
Tikrai tuos filmus rodė. 

- Ką tu veikei pirmadienio naktį? 

- Aš... buvau kine. 

- Vėl kine? Du vakarus iš eilės? 

- Aha. Kinuose kondicionieriai. Juk geriau, negu 
kažkur valkiotis ir dusti, ar ne? 

- Ką žiūrėjai? 

- Vėl kažkokias senienas. 

- Senų filmų mėgėjas, tiesa? 

- Filmai man nerūpi. Aš tik stengiausi pabėgti nuo 
karščio. Kino teatrai, kuriuose rodo senienas, pigesni. 

- Kokie buvo filmai? 

- “Septynios nuotakos septyniems broliams“ ir 
“"Nuotykingas šeštadienis". 

- Tuos tai puikiai prisimeni, taip? 

- Žinoma, tai buvo ne taip seniai. 

- Kodėl sakei negalįs prisiminti, ką veikei 
pirmadienio naktį? 

- Aš taip sakiau? 

- Taip. 

- Na, man reikėjo pagalvoti. 

- Koks kino teatras? 

- Jūs turite galvoje pirmadienio vakarą? 

- Aha. 

- Šiaurės 80-ojoje gatvėje. 

Bušas padėjo ragelį. 

- Sutampa, Stivai, - tarė jis. - “Juodosios lagūnos 
pabaisa", “Kūnas ir siela". Kaip jis ir sakė. 

Bušas nutylėjo, kad jis užsirašė kino seansų 
tvarkaraštį ir kad tiksliai žino, kada prasidėjo ir baigėsi 
kiekvienas seansas. Skubiai linktelėjęs Karelai, perdavė 
jam informaciją. 

- Kokiu laiku jėjai? 

- Sekmadienį ar pirmadienį? 

- Sekmadienį. 

- Apie pusę devynių. 

- Lygiai pusę devynių? 

- Ką gali taip tiksliai prisiminti? Buvo karšta, tad 
ir nuėjau į “Strendą". 

- Kodėl manai, jog buvo pusė devynių? 

- Nežinau. Maždaug tiek. 

- Kelintą išėjai? 

- Turbūt buvo koks ketvirtis dvyliktos. 

- Kur ėjai paskui? 

- Išgerti kavos ir... 

- Kur? 

- | "Baltąjį bokštą". 

- Kiek laiko tenai užtrukai? 

- Kokį pusvalandį. 

- Ką valgei? 

- Sakiau juk. Kavos ir... 

- Kavos ir ką? 

- Viešpatie, spurgą su želė, - pasakė Bronkinas. 

- Ir užtrukai pusvalandį? 

- Surūkiau tenai cigaretę. 

- Ar buvai susitikęs kokį pažįstamą? 

- Ne. 

- Kine? 

- Ne. 

- Ir pistoleto su savimi neturėjai, juk taip? 

- Regis, ne. 

- Paprastai jį nešiojiesi? 

- Kartais. 

- Ar kada turėjai nemalonumų su policija? 

- Aha. 

- Klok. 

- Atsėdėjau porą metelių Sing Singe. 

- Už ką? 

- Ginkluotas užpuolimas. 

- Ginklas? 

Bronkinas dvejojo. 

- Aš klausau, - pasakė Karela. 

- 45-ukas. 

- Šitas? 

- Ne. 

- O koks? 

- Turėjau kitą. 

- Tu jį tebeturi? 

Bronkinas vėl padvejojo. 

- Tebeturi? - pakartojo Karela. 

- Taip. 

- Ir kaip taip? Ar policija ne... 

- Buvau išmetęs jį į griovį. Jie nerado. Vienas 
draugas man įj iš ten paėmė. 

- Ar šaudei iš jo? 

- Ne. Rankena. 

- Ką? 

- Koks skirtumas? 

- Aš noriu žinoti. Ką? 

- Na... vieną damą. 

- Moterį? 

- Taip. 

- Kokio amžiaus? 

- Keturiasdešimties. Penkiasdešimties. 

- Tai kiek? 

- Penkiasdešimties. 

- Šaunus tu vyrukas. 

- Aha, - tarė Bronkinas. 

- Kas tave prikirpo? Kuris skyrius? 

- Rodos, devyniasdešimt antrasis. 

- Tik.ai? 

- Taip. 

- Kas buvo tie policininkai? 

- Nežinau. 

- Kalbu apie tuos, kurie tave suėmė. 

- Jų buvo tik vienas. 

- Seklys? 

- Ne. 

- Kada tai įvyko? - paklausė Bušas. 

- Penkiasdešimt antraisiais. 

- Kur tas kitas 45-ukas? 

- Mano kambaryje. 

- Kur? 

- Heiveno 831. 

Karela užsirašė adresą. 

- Ką dar ten turi? 

- Ar jūs, vyručiai, man padėsit? 

- Kuo mes galim tau padėti? 

- Na, pistoletų aš turiu keletą. 

- Kiek? 

- Šešis, - tarė Bronkinas. 

- Ką? 

- Aha. 

- Išvardink. 

- Du 45-ukai. Dar liugeris ir mauzeris, turiu net ir 
tokarevą. 

- Kas dar? 

- Et, tik 22-ukas. 

- Visi tavo kambaryje? 

- Aha, visa kolekcija. 

- Ir tavo batai tenai? 

- Aha. Kuo čia dėti batai? 

- Nė vienam tų pistoletų neturi leidimo, ką? 

- Ne. Visai išgaravo iš galvos. 

- Įsivaizduoju. Henkai, paskambink į Devynias- 


- 

dešimt antrąjį skyrių. Išsiaiškink, kas prikirpo Bronkiną 
penkiasdešimt antraisiais. Fosteris dirbti pradėjo pas 
mus, bet Riardonas gali būti ir perkeltas. 

- O! - ūmai ištarė Bronkinas. 

- Ką? 

- Tai štai kur šuo pakastas, a? Tie du policinin- 
kai. 

- Taip. 

- Čia tai jūs prašovėt, - pasakė Bronkinas. 

- Galbūt. Kelintą išėjai iš ano kino? 

- Panašiai. Pusę dvyliktos, dvyliktą. 

- Anas sutampa, Henkai? 

- Aha. 

- Paskambink į tą kino teatrą Šiaurės 80-ojoje, 
patikrink ir šitą. Dabar gali eiti, Bronkinai. Palyda tavęs 
laukia vestibiulyje. 

- Ei, - pasakė Bronkinas, - o kaip dėl pertraukė- 
lės? Aš jums padėjau, ar ne? Kaip dėl pertraukėlės? 

Karela išsišnypštė nosį. 


Nėvienų Bronkino batų kulnai nė ištolo nepriminė 
atspaudo, ties kuriuo triūsė vaikinai iš laboratorijos. 

Balistikos ekspertizės metu buvo nustatyta, jog 
nė viena iš lemtingųjų kulkų nebuvo iššauta iš 45-0 
kalibro pistoletų, priklausančių Bronkinui. 

Devyniasdešimt antrasis skyrius pranešė, kad 
nei Maiklas Riardonas, nei Deividas Fosteris niekuomet 
nėra tenai dirbę. 

Ir tik vienas dalykas bylos eigoje kol kas liko 
nepaneigiamai nepakitęs. 

Kaitra. 

PENKIOLIKTAS SKYRIUS 


Tą ketvirtadienio vakarą, septintą valandą dvide- 
šimt šešios minutės, miestas pakėlė akis į dangų. 

Miestas sustingo, kažką išgirdęs. Tai buvo tolimo 
griaustinio grumėjimas. 

Akimirką atrodė, jog iš šiaurės padvelkė staigus 
vėjo gūsis ir atgaivino nuo kaitros sueižėjusį miesto 
veidą. Grėsmingas dundesys artėjo dangumi; dabar tvis- 
kantys žaibai pakrikai rantė dangų dantytais zigza- 
gais. 

Miesto žmonės pakėlė veidus į dangų ir lau- 
kė. 

Atrodė, lietus niekuomet neprasidės. Kaip pašė- 
Ię blykčiojo žaibai, čaižė aukštus pastatus, lanku išsi- 
Ilenkdami ties horizontu. Pykčiu springstantiems žaibams 
antrino griaustinis, dudendamas savo tūžmastingus epi- 
tetus. 

O paskui staiga prasivėrė dangus, ir prapliupo 
lietus. Stambus lašai krito ant šaligatvių, gatvių ir latakų; 
o asfaltas, betonas šnypštė po pirmaisiais lašais, ir mies- 
to Žmonės šypsojo, žvelgdami į lietų, į stambius lašus - 
Dieve, kokie dideli tai buvo lašai! - tykštančius į žemę. 
Šypsenos skleidėsi vis plačiau, žmonės plekšnojo vieni 
kitiems per nugarą, ir atrodė - dabar viskas vėl bus 
gerai. 

Kol lietus nesiliovė. 

Jis liovėsi taip pat ūmai, kaip ir prasidėjo. Pliaupė 
iš dangaus it prasiveržęs pro užtvanką. Lijo keturias 
minutes ir trisdešimt šešias sekundes. O paskui - tarytum 
kažkas staiga būtų užkimšęs skylę užtvankos sienoje - jis 
baigėsi. 

Vis dar blykčiojo danguje žaibai, jiems vis te- 
beantrino griaustinis, - tačiau nebelijo. 

Lietaus atnešta atgaiva truko ne ilgiau kaip de- 

šimtį minučių. Po to gatvės vėl spirgėjo, o miesto gyven- 
tojai plūdosi, niurzgė ir prakaitavo. 

Niekas nemėgsta storžieviškų pokštų. 

Net kai juos krečia patsai Dievas. 


Kai pasibaigė lietus, ji stovėjo prie lango. 

Mintyse jinai išsiplūdo ir priminė sau - reikia 
išmokyti Stivą Ženklų kalbos, kad jis žinotų, kada jinai 
plūstasi. Šįvakar jisai pažadėjo ateiti - šis pažadas buvo 
užliejęs ją lūkesčiu; ji galvojo, kuo čia apsitaisius jo 
atvykimo proga. 

“Niekuo" - turbūt būtų pats geriausias spren- 
dimas. Ją sužavėjo jos pačios pokštas. Reikia jį įsiminti. 
Papasakot jam, kai ateis. 

Nūnai gatvę vėl apniaukė liūdesys. Lietus atnešė 
džiaugsmą, bet dabar, kai jis baigėsi, teliko gūdi gatvės 
pilkuma - gūdi it mirtis. 

Mirtis. 

Dumirusieji, du vyrai, su kuriais jisai dirbo, kuriuos 
gerai pažinojo... ir kodėl jis negalėtų būti gatvės šlavėju, 
dirbti kokį lengvą darbą ar ką panašaus - kodėl jis 
policininkas, na, kodėl policininkas? 

Atsisukusi pažvelgė į laikrodį - kažin, kelinta 
valanda, kiek dar laiko laukti, kiek iki tos akimirkos, kai 
ji išvys lėtai pirmyn ir atgal besisukinėjančią rankeną ir 
puls prie durų? Laikrodis ją nelabai tepaguodė. Dar 
daugybė valandų. Aišku, jeigu jis apskritai ateis. Jei 
nenutiks nieko, kas užlaikytų jį policijos skyriuje, - kita 
žmogžudystė, kita... 

Ne, nereikia apie tai galvoti. 

Tai nesąžininga Stivo atžvilgiu - šitaip galvoti. 

Jeigu aš galvosiu, kas bloga įį gali ištikti... 

Niekas jo neištiks...ne. Stivas stiprus. Stivas geras 
policininkas. Stivas sugeba savimi pasirūpinti. Bet ir 
Riardonas buvo geras policininkas, ir Fosteris, o dabar 
jie mirę, - ko vertas geras policininkas, kai jam šauna 

į nugarą iš 45-uko? Ko vertas geras policininkas prieš 
žudiką, tykantį pasaloje? 

Ne, negalvok apie tokius dalykus. 

Žmogžudystės jau baigėsi. Jų daugiau nebebus. 
Fosteris buvo paskutinis. Baigta. Baigta. 

Stivai, paskubėk. 

Ji įsitaisė prieš duris - žinojo, jog laukti teks dar 
ištisas valandas, tačiau laukė, kol sujudės rankena, laukė, 
kol ji praneš, jog jisai jau čia. 


Žmogus pakilo. 

Jis buvo vienomis trumpikėmis. Aptempusios 
kojas trumpikės buvo išmargintos linksmais raštais; keista 
krypuojančia anties eisena jis nupėdino nuo sienos prie 
tualetinio stalelio. Buvo aukštas, dailiai sudėtas. Veidrodyje 
virš tualetinio stalelio apžiūrėjo savo profilį, žvilgtelėjo į 
laikrodį, sunkiai atsiduso ir vėl grįžo į lovą. 

Laiko dar buvo. 

Jis gulėjo, įsmeigęs akis į lubas, paskui staiga 
panoro užrūkyti. Pakilo ir vėl priėjo prie tualetinio stalelio 
savo keista krypuojančia anties eisena, visai nederančia 
jo sudėjimo vyriškiui. Užsidegė cigaretę, paskui vėl grįžo 
į lovą, - gulėjo, pūsdamas dūmus, ir mąstė. 

Jis mąstė apie policininką, kurį šią naktį nužu- 
dys. 


Prieš eidamas namo leitenantas Bernsas stab- 
telėjo paplepėti su kapitonu Friku, skyriaus viršininku. 

- Kaip sekasi? - paklausė Frikas. 

Bernsas gūžtelėjo pečiais. 

-Lyg žaidžiant '"šilta-šalta" . Atrodo, šiame mieste 
teliko vienintelė "šalta" vieta. 

- A? 

- Ši byla. 


136 


- A. Tikrai, - tarė Frikas. Frikas jautėsi pavargęs. 
Buvo jau nebe toks jaunas, kaip kadais, ir visas tas 
šurmulys jį slėgė. Nudaigojo policininkus - ką gi, tokia jau 
jų dalia. Šiandien čia, rytoj aname pasaulyje. Su saule 
negyvensi, ir nieko Čia nepadarysi. Rasti nusikaltėlį - na, 
žinoma, bet nespausk tu pernelyg Žmogaus. Negalima 
pernelyg Mygti Žmogaus per tokią kaitrą, ypač kai jis jau 
nebe toks jaunas, kaip kadais, ir pavargęs. 

Tiesą sakant, Frikas buvo pavargęs jau tada, kai 
jam tebuvo dvidešimt metų, ir Bernsas tai žinojo. Jis 
nelabai mėgo kapitoną, tačiau buvo doras policininkas, 
o doras policininkas visuomet sutaria su skyriaus vir- 
šininku, net jei ir nutuokia, jog šisai - kietakaktis. 

- Iš tiesų išjudinot vaikinus, ką? - paklausė Fri- 
kas. 

- Taip, - pasakė Bemnsas galvodamas, jog tai 
turėtų būti suprantama net ir kietakakčiui. 

- Manau, tai koks nors priekvaišis, - pasakė 
Frikas. - Kažkas jam šovė į galvą, įsivaizduoja: eisiu ir ką 
nors nušausiu. 

- O kodėl policininkus? - pasidomėjo Bernsas. 

- O kodėl ne? Iš kur gali Žinoti, ką iškrės psi- 
chopatas? Riardoną turbūt nudaigojo atsitiktinai, net 
neįtardamas, jog šis policininkas. Paskui pamatė, ko 
prirašė laikraščiai, nusprendė - gera idėja ir sąmoningai 
nušovė kitą policininką. 

- O iš kur sužinojo, kad Fosteris - policininkas? 
Fosteris buvo civiliniais drabužiais, kaip ir Riardonas. 

- Galbūt tasai priekvaišis anksčiau turėjo nema- 
Ionumų su įstatymu, iš kur man žinoti? Tačiau viena tikra 
- jisai priekvaišis. 

- Arba didelis gudruolis, - tarė Bernsas. 

- Kodėl taip manote? Ar daug košės reikia pa- 
spausti leistuką? 

- Košės nereikia, -tarė Bernsas. - Jeigu nereikėtų 
išsisukti. 

- Jis neišsisuks, - atsiliepė Frikas. Giliai atsiduso. 

Buvo pavargęs. Jis sensta. Net plaukai pražilo. Sėniai 
neturėtų raizgyti tokių mjslių per tokią kaitrą. 

- Karšta, tiesa? - tarė Frikas. 

- Taip, iš tikrųjų, - atsiliepė Bernsas. 

- Ruošiatės namo? 

- Taip. 

- Gerai jums. Netrukus ir aš eisiu. Nors keli 
vyrukai išvykę -bandymas nusižudyti. Noriu sužinoti, kaip 
ten viskas klostosi. Atrodo, kažkokia moteriškaitė nori 
nušokti nuo stogo, - Frikas palingavo galvą: - Priekvaišiai, 
a? 

- Tikrai, - tarė Bernsas. 

- Žmoną su vaikais išsiunčiau į kalnus, - pasakė 
Frikas. - Velniškai džiaugiuosi, kad išsiunčiau. Toks karštis 
ne į gera nei Žmogui, nei Žvėriui. 

- Ne, ne į gera, - sutiko Bernsas. 

AntFrikostalo suskambo telefonas. Frikas pakėlė 
ragelį. 

- Kapitonas Frikas, - atsiliepė. - Ką? Gerai, puiku. 
Teisingai, - jis padėjo ragelį: - Visai ne savižudybė, - 
pasakė jis Bernsui. - Moterėlė tiesiog džiovinosi plaukus 
ir nukorė juos nuo stogo. Priekvaišė, a? 

- Taip. Na, aš einu. 

- Turėkit po ranka pistoletą. Kad jūsų nepričiup- 
tų. 

- Kas? - paklausė Bernsas nuo durų. 

- Jis. 

- A? 

- Psichopatas. 


Rodžeris Hevilendas buvo "bulius". 

Net kiti "buliai" vadino jį buliumi. Tikras bulius. 
Tikras bulius - ne "bulius''- detektyvas. Hevilendas buvo 
sudėtas kaip bulius, valgė kaip bulius, elgėsi kaip bulius 
ir net šniokštavo kaip tikras bulius. Kitaip nepasakysi. 
Tikras bulius. 

Be to, vaikinas jis buvo ne iš maloniųjų. 

Kadaise Hevilendo būta visai malonaus vyruko, 
bet tuos laikus visi jau pamiršo, pamiršo ir pats Hevilen- 
das. Buvo metas, kai Hevilendas galėdavo valandų valan- 
das šnekučiuoti su suimtuoju, nepaleisdamas į darbą 
rankų. Buvo metas, kai Hevilendas nemaurojo kiekvieno 
žodžio. Kadais Hevilendas buvo geras, romus policinin- 
kas. 

Tačiau sykį Hevilendą ištiko didžiulė nesėkmė. 
Vieną naktį Hevilendas bandė išskirti gatvės mušeikas; jie 
pasipainiojo jam grįžtant namo - tuo metu jis buvo doras 
policininkas, kuris eina savo pareigas dvidešimt keturias 
valandas per parą. Muštynės buvo ne tokios jau didelės. 
Tiesą sakant, daugmaž draugiškas pasistumdymas; nesi- 
matė net šaudyklių. 

Hevilendas įsikišo ir labai mandagiai pabandė 
išskirti peštukus. Išsitraukė revolverį ir kelissyk iššovė į 
orą virš mušeikų galvų, bet - šiaip ar taip - vienas jų kirto 
Hevilendui per dešinį riešą švininiu vamzdžiu. Revolveris 
iškrito Hevilendui iš rankos; tuomet ir įvyko nelaimė. 

Peštukai, kurie iki šiol išsijuosę skaldė vienas 
kitam makaules, staiga nusprendė, jog kur kas smagiau 
būtų patalžyti policininko galvą. Jie puolė beginklį Hevi- 
lendą, nusitempė į alėją ir nuostabiai mitriai ėmėsi doro- 
ti. 

Vaikinas su švininiu vamzdžiu perlaužė Hevilen- 
do ranką keturiose vietose. 

Sudėtinis lūžis - labai skausmingas dalykas; dar 
skausmingesnis dėl to, kad prakeikta ranka neteisin- 
gai suaugo ir gydytojams vėl teko laužti kaulus ir iš naujo 
juos sustatyti. 

Kurį laiką Hevilendas abejojo, ar galės toliau 
dirbti policijoje. Kadangi visai neseniai buvo gavęs trečios 
kategorijos detektyvo laipsnį, ši perspektyva jam neat- 
rodė itin viliojanti. Bet ranka suaugo, kaip kad paprastai 
būna, ir jis vėl buvo sveikas kaip anksčiau - tačiau 
psichinė jo nuostata truputį pasikeitė. 

Yra sena patarlė, skamba ji maždaug taip: Ir 
mažas kelmas didelį vežimą apverčia". 

Na, ką gi, vyrukas su švininiu vamzdžiu iš tiesų 
"apvertė" didelį vežimą - oi, kokį didelį. Hevilendas tapo 
“buliumi", tikru buliumi. Savo pamoką jisai išmoko. Dau- 
giau niekas nebeužspeis jo į kampą. 

Dabar Hevilendas žinojo tik vieną būdą suimtojo 
pasipriešinimui palaužti. 'Palaužti" reiškia kaip reikiant 
užlaužiti. 

Nedaug kas iš suimtųjų mėgo Hevilendą. 

Ir nedaug kas iš policininkų. 

Dar klausimas, mėgo save ar ne ir pats Hevilen- 
das. 

- Karštis, - tarė jis Karelai. - Tai viskas, kas man 
terūpi. 

- Mano mintys prakaituoja kaip ir visa kita, - 
pasakė Karela. 

- Jeigu pasakyčiau tau, kad štai dabar tu sėdi ant 
ledo lyties Ledinuotojo vandenyno viduryje, tau iškart 
palengvėtų. 

- Nė kiek nepalengvėjo, - pasakė Karela. 

- Todėl, kad tu asilas! - riktelėjo Hevilendas. 
Hevilendas visuomet rėkalojo. Net ir šnibždėdamas jisai 
rėkalojo. - Tu nenori, kad tau palengvėtų. Nori, kad tau 
būtų karšta. Tuomet tu jauti, kad dirbi. 

- Aš ir dirbu. 

- Einu namo! - subliuvo Hevilendas. 

Karela pažiūrėjo į laikrodį. Dešimt valandų septy- 
niolika minučių. 

- Kas yra? - užriko Hevilendas. 

- Nieko. 

- Jau penkiolika po dešimt, tai ko tu širsti? - 
subliovė Hevilendas. 

- Aš neširstu. 

- Na, man nesvarbu, ką tu darai! - sumaurojo 
Hevilendas. - Aš einu namo. 
- Na ir eik. Aš laukiu pamainos. 

- Man nepatinka tavo tonas, - atsiliepė Hevilen- 
das. 

- Kodėl? 

- Tu duodi man suprasti, kad aš nelaukiu savo 
pamainos. 

Karela gūžtelėjo pečiais ir linksmai tarė: 

- Palik tai savo sąžinei, brolau. 

- Žinai, kiek laiko aš išbuvau darbe? 

- Nair kiek? 

- Trisdešimt šešias valandas, - pasakė Hevilen- 
das. - Taip noriu miego, kad galėčiau įlįsti į nutekamąjį 
vamzdį ir nepabusti iki pat Kalėdų. 

- Užterštum visą vandens tiekimą, - pasakė Kare- 
la. 

- Užsičiaupk! - riktelėjo Hevilendas. Jis pasirašė 
budėjimo žurnale ir buvo beišeinąs, kai Karela jį pašau- 
kė: 

- Ei! 

- Ką? 

- Žiūrėk, kad tavęs neužmuštų. 

- Užsičiaupk! - pakartojo Hevilendas ir išėjo. 


Žmogus rengėsi greitai ir ramiai. Užsimovė juodas 
kelnes, apsivilko švarius baltus marškinius, užsirišo kak- 
laraištį juodais ir auksiniais dryželiais. Užsimovė tamsiai 
mėlynas kojines, paskui siekė batų. Batų kulnus Žymėjo 
*O'Saliveno"' firmos ženktas. 

Užsivilko juodą švarką, paskui priėjo prie tualeti- 
nio stalelio, atidarė viršutinį stalčių. 45-ukas gulėjo ant 
nosinių - pikta lemiantis, mėlynai juodas. Jis įdėjo | 
pistoletą naują apkabą ir įsikišo jį į švarko kišenę. 

Krypuodamas kaip antis, priėjo prie durų, atidarė 
jas, paskutinįsyk apžvelgė kambarį, išjungė šviesą ir 
išėjo į tamsą. 

Vienuoliktą trisdešimt trys Stivą Karelą pakeitė 
detektyvas, pavarde Helas Vilis. Karela supažindino Vilį 

su visais skubiais reikalais, paliko darbuotis ir nusileido 
žemyn. 

- Eini pas mergaitę, Stivai? - paklausė budintis 
seržantas. 

- Aha, - atsakė Karela. 

- Man taip tavo jaunystę! - pasakė seržantas. 

- Et, liaukis, - atsiliepė Karela. - Juk tau ne 
daugiau kaip septyniasdešimt. 

Seržantas sukikeno. 

- Ir nė dienos daugiau, - pasakė. 

- Labanakt, - tarė Karela. 

- Labanakt. 

Karela išėjo į lauką ir patraukė prie savo auto- 
mobilio, pastatyto už dviejų kvartalų zonoje “Stovėti 
draudžiama". 


Henkas Bušas išėjo iš skyriaus vienuoliktą valan- 
dą penkiasdešimt dvi minutės, kai pasirodė jo pamai- 
na. 

- Galvojau, jau niekad nebeateisi, - pasakė jis. 

- Ir aš taip galvojau. 

- Kas nutiko? 

- Pernelyg karšta bėgioti. 

Bušas susiraukė, priėjo prie telefono ir surinko 
namų numerį. Kurį laiką laukė. Kitame laido gale skam- 
bėjo telefonas. 

- Alio? 

- Elis? 

- Taip, - ji patylėjo. - Henkai? 

- Jau einu, mieloji. Gal paruoštum šaldytos ka- 
vos? 

- Gerai, paruošiu. 

- Ar namie labai karšta? 

- Taip. Gal nupirktum Iedų? 

- Gerai. 

- Nors ne. tiek to. Ne. Eik tiesiai namo. Bus gerai 
ir šaldyta kava. 

- Gerai. Iki pasimatymo. 

Bušas pakabino ragelį. Atsisuko į savo pamai- 
ną. 

- Tikiuosi, iki devynių tavęs nieks nepakeis, tu 
nenaudėli, - tarė jis. 

- Karštis mušė jam į galvą, - tarstelėjo detektyvas 
į erdvę. 

Bušas prunkštelėjo, pasirašė ir išėjo į gatvę. 


Žmogus su 45-uku laukė šešėlyje. 

Jo ranka prakaitavo ant riešutmedžio rankenos. 
Apsirengęs juodai jis žinojo, jog susilieja su tamsa 
skersgatvio glūdumoje, tačiau vis tiek nervinosi ir truputį 
būgštavo. Ir vis dėlto tai turi būti atlikta. 

Jis išgirdo artėjančius žingsnius. Plačius, tvirtus. 
Skubančio žmogaus žingsnius. Sužiuro į gatvę. 

Taip. Taip, tai jo auka. 

Ranka tvirčiau sugniaužė 45-uką. 

Dabar policininkas buvo jau arčiau. Juodai apsi- 
rengęs Žmogus ūmai žengė iš skersgatvio. Policininkas 
stabtelėjo. Abu buvo maždaug to paties ūgio. Gatvės 
žibintas ant kampo driekė jų šešėlius ant grindinio. 

- Turi ugnies, Makai? 

Policininkas Žvelgė į juodai apsirengusį Žmogų. 
Paskui staiga siektelėjo užpakalinės kišenės. Juodai 
apsirengęs Žmogus suprato, ką tai reiškia, ir žaibiškai 
stvėrė iš kišenės 45-uką. Abu iššovė vienu metu. 

Jis pajuto, kaip policininko kulka įsmigo jam į 
petį, 0 45-ukas pykšėjo, kartą, dar kartą, ir jis pamatė, 
kaip policininkas griebia sau už krūtinės ir susmunka ant 
šaligatvio. Dabar jo “specialus detektyvo" revolveris gulėjo 
per kelias pėdas nuo kūno. 

Jisai atsitraukė atatupstas, pasirengęs bėgti. 

- Tu, velnio išpera, - pratarė policininkas. 

Jisai atsisuko. Policininkas pakilo ir puolė ij. Jis 
vėl pakėlė 45-uką, tačiau jau buvo per vėlu. Policininkas 

įsikirto į jį, daužė savo stambiomis rankomis. Jis gynėsi, 
ištrūko, o policininkas kibo jam į plaukus, ir jis pajuto, 
kad jam išrovė kuokštą plaukų, paskui policininko nagai 
įsmigo jam į veidą - draskė jį, vagojo. 

Jis vėl iššovė. Policininkas susirietė dvilinkas, 
paskui šlumštelėjo ant šaligatvio veidu į šiurkštų be- 
toną. 

Jo petys plūdo kraujais. Jis iškoneveikė policinin- 
ką; stovėjo ties juo, ir jo kraujas lašėjo ant negyvų jo 
pečių, - jis ištiesė ranką su pistoletu ir, laikydamas įj per 
rankos ilgį, vėl paspaudė leistuką. Policininko galva kryp- 
telėjo, paskui vėl sustingo. 

Zmogus juodais rūbais bėgte leidosi gatve. 

Policininkas ant šaligatvio buvo Henkas Bušas. 


ŠEŠIOLIKTAS SKYRIUS 


Semas Grosmanas buvo policijos leitenantas. 
Taip pat teismo laboratorijos ekspertas. Aukštas, kam- 
puotas, jis kur kas labiau būtų pritikęs kokioje nors 
uolėtoje Naujosios Anglijos fermoje, negu sterilioje, 
tvarkingoje policijos laboratorijoje, kuri užėmė beveik 
pusę Centrinės valdybos pirmojo aukšto. 

Grosmanas nešiojo akinius; akys už jų buvo 
tyros, mėlynos. Laikysena aristokratiška, maloniai, šiltai 
dvelkianti seniai praėjusios epochos aidais, nors jo kal- 
boje ir buvo justi akivaizdus antspaudas Žmogaus, pra- 
tusio turėti reikalų su šaltais mokslo faktais. 

- Henkas buvo protingas policininkas, - tarė jis 
Karelai. 

Karelalinktelėjo. Kaip tik Henkas sakė, jog detek- 
tyvui daug košės galvoje nereikia . 

- Kaip įsivaizduoju, - tarė Grosmanas, - Henkas 
suprato, kad jam jau galas. Skrodimo metu iš viso aptik- 
tos keturios Žaizdos: trys krūtinėje, viena pakaušyje. 
Manau, galima pagrįstai tvirtinti, jog šūvis į galvą buvo 
paskutinis, coup de grace*. 

- Toliau, - pasakė Karela. 

- Manau, jis jau buvo pašautas kelis sykius ir 
tikriausiai suprato, jog tuojau galas. Šiaip ar taip, žinojo, 
jog mums bus į naudą kuo daugiau informacijos apie 
niekšą, kuris jį nušovė. 

- Tu kalbi apie plaukus? - paklausė Karela. 

- Taip. Ant šaligatvio mes radome kuokštus plau- 
kų. Visi su gyvom šaknimis, tad aišku, jog jie išpešti, net 
jei ir nebūtume radę jų Henko rankose ir tarp pirštų. 
Tačiau jisai mąstė iki pat galo. Iškabino užpuolikui iš 


* Paskutinis, mirtinas smūgis (pranc.) 

veido geroką kąsnelį mėsos. Tai mums taip pat šį tą 
sako. 

- Kas dar? 

- Kraujas. Henkas pašovė tą tipą, Stivai. Na, jūs, 
aišku, tai jau žinote. 

- Taip. Ir kas iš viso to? 

-Daug kas - pasakė Grosmanas. Jis paėmė nuo 
stalo ataskaitą. - Stai ką mes galime pasakyti, surinkę 
viską, ką mums paliko Henkas. 

Grosmanas atsikrenkštė ir pradėjo skaityti. 

- Žudikas - vyriškis, baltasis, suaugęs, ne vyres- 
nis nei, tarkim, penkiasdešimties metų. Jisai mechani- 
kas, greičiausiai aukštos kvalifikacijos ir gerai apmoka- 
mas. Tamsaus gymio, oda riebi, ant veido vešlūs šeriai, 
kuriuos jis maskuoja talku. Plaukai tamsūs, kaštoniniai. 
Maždaug šešių pėdų ūgio. Per paskutines dvi dienas 
kirposi ir darėsi higieninį plaukų galiukų nudeginimą. 
Judesiai greiti, taigi, matyt, nėra apkūrus. Sprendžiant iš 
plaukų, turėtų sverti apie 180 svarų. Sužeistas tikriausiai 
aukščiau juosmens; žaizda nėra paviršinė. 

- Išanalizuok, - paprašė Karela, kaip ir visuomet 
šiek tiek priblokštas to, ką laboratorijos vaikinai geba 
išpešti iš skuduro, kaulo ar kuokštelio plaukų. 

- Gerai, - tarė Grosmanas. - Vyriškis. Šiais laikais 
kartais tai tikra problema, ypač kai turime galvos plaukų. 
Laimei, Henkas ją mums išsprendė. Galvos plaukų - ir 
vyro, ir moters - vidutinis diametras neviršija 0,08 mm. 
Taigi turėdami kuokštelį plaukų, mes gavome atlikti 
kitus matavimus, kad nustatytume, ar šie plaukai vyro, ar 
moters. Paprastai patikimas požymis būdavo plauko 
ilgis. Jei jie ilgesni nei 8 cm, buvo galima teigti, jog 
plaukas moters. Bet dabartų nelabų moterų plaukai tokie 
pat trumpi - jei ne trumpesni - kaip vyrų. Tad čia galima 
būtų ir prašauti, jeigu Henkas nebūtų apdraskęs tam 
tipui veido. 

- O kuo čia dėti įdrėskimai? 

-Pirmiausia, odos pavyzdys. Taip mes sužinome, 

kad vyriškis baltaodis, tamsaus gymio, oda riebi. Tačiau 
mes dar turime ir barzdaplaukį. 

- Kaip jūs sužinojote, jog tai barzdaplaukis? 

- Paprastai, - atsakė Grosmanas.- Po mikroskopu 
jo pjūvis trikampis, įgaubtais kraštais. Tokią formą turi tik 
barzdaplaukiai. Ir diametras didesnis nei 0,1 mm. Visai 
paprasta. Barzdos plaukas. Taigi - vyriškis. 

- Kaip išsiaiškinote, kad jis mechanikas? 

- Galvos plaukai apnešti metalo dulkėmis. 

“- Sakei - tikriausiai aukštos kvalifikacijos ir gerai 
apmokamas. Kodėl? 

- Plaukai persigėrę losjonu. Mes jį surinkome ir 
palyginome su turimais pavyzdžiais. Daikčiukas iš bran- 
giųjų. Penki doleriai buteliukas, jei perki vieną. Dešimt 
dolerių drauge su skutimosi talku. Tas pirkėjas naudojo 
ir tepalą, ir talką. Koks mechanikas galėtų sau leisti tokią 
dešimties dolerių prabangą - nebent jis gerai uždirba. 

- Kaip sužinojote, jog jam mažiau nei penkias- 
dešimt? - klausė Karela. 

-Ir vėl - iš plauko diametro ir pigmentacijos. 
Štai, žvilgtelėk į šitą lentelę, - jisai ištiesė Karelai lapelį. 


Amžius Diametras 
12 dienų 0,024 mm 
6 mėnesiai 0,037 mm 
18 mėnesių 0,038 mm 
15 metų 0,053 mm 
suaugęs 0,07 mm 


- To vyruko plauko diametras buvo 0,071, - pasa- 
kė Grosmanas. 

- Tai tik rodo, jog jis suaugęs Žmogus. 

- Teisingai. Bet jeigu mes turime plauką su gyva 
šaknimi ir joje beveik nėra pigmentinių grūdelių, galime 
būti visiškai tikri, jog tai seno Žmogaus plaukas. To vyru- 

ko plaukai turi daugybę pigmento grūdelių. Be to, nors 
mesirretai nustatomeamžių tik iš vieno požymio, pagyve- 
nusių žmon: į plaukai paprastai plonesni. O šie plaukai 
šiurkštūs ir stori. 

Karela atsiduso. 

- Aš per greitai kalbu? 

- Ne, - pasakė Karela. - O kaip dėl plaukų apde- 
ginimo ir kirpimosi? 

- Apdeginimas - paprastas reikalas. Plaukai susi- 
raitę, truputį pabrinkę, pilkšvo atspalvio. Supranti, nena- 
tūraliai pilki. 

- O kirpimasis? 

- Jeigu tasai tipas būtų kirpęsis prieš pat už- 
puolimą, plaukų galuose būtų ryškus pjūvis. Po keturias- 
dešimt aštuonių valandų jis pradeda apvalėti. Galime 
visai tiksliai pasakyti, kada Žmogaus kirptasi paskutinį 
kartą. 

- Sa'-ei, jis šešių pėdų ūgio. 

- Na, čia mums padėjo balistikos ekspertizė. 

- Pc 'iškink, - paprašė Karela. 

- Čia mes padirbėjom su krauju. Ar sakiau, kad 
to tipo kraujus nulinės grupės? 

- Jūs, vyručiai... - pradėjo Karela. 

- Et, liaukis, Stivai - tai visai paprasta. 

- Tik-ai. 

- Tikrai, - tarė Grosmanas. - Klausyk, Stivai: vie- 
no Žmogaus kraujo serumas gali agliutinuoti... - jis pa- 
tylėjo. - Vadinasi, suklijuoti arba grupėmis sujungti kai 
kurių kitų Žmonių raudonuosius kraujo kūnelius. Yra 
keturios kraujo grupės: O-inė grupė, A grupė, B grupė, 
AB grupė. Tvarka? 

- Tvarka, - pasakė Karela. 

- Imame kraujo pavyzdį ir po truputį jį sumaišo- 
me su tų keturių grupių pavyzdžiais. Štai, po velnių, tau 
dar viena lentelė. 

Jis padavė ją Karelai. 

1. O grupė - neagliutinuoja jokio kito serumo 
2. Agrupė - agliutinuoja tik B serumą 

3. B grupė - agliutinuoja tik A serumą 

4. AB grupė - agliutinuoja abu serumus 


- To tipo kraujas - o sprukdamas jisai paliko dai- 
lų pėdsaką ir dar kelias dėmes ant Henko marškinių 
nugaros - neagliutinuoja, arba nesujungia, jokio kito 
serumo. Taigi, nulinė grupė. Beje, tai dar kartą įrodo, jog 
jisai baltasis. A ir nulinė grupės būdingiausios balta- 
odžiams. 45 procentai baltųjų turi nulinę kraujo grupę. 

- Kaip jūs apskaičiavote, kad jis šešių pėdų 
ūgio? Dar nepaaiškinai.. 

- Na, kaip minėjau, čia mums padėjo balistikos 
skyriaus vaikinai. Aišku, greta to, ką mes jau žinojome. 
Kraujo dėmės ant Henko marškinių nedaug tepadėjo 
nustatant, iš kokio aukščio jos nulašėjo - medvilnė iš 
karto jas sugėrė. Tačiau dėmės ant šaligatvio šį tą mums 
pasakė. 

- Ir ką jos pasakė? 

- Pirmiausia - kad ėjo jis labai greitai. Matai, kuo 
greičiau Žmogus eina, tuo siauresni, ilgesni kraujo lašai ir 
dantukai jų pakraščiuose. Jie atrodo kaip mažučiai 
krumpliaračiai, jei gali įsivaizduoti, Stivai. 

- Galiu. 

- Gerai. Šieji buvo siauri, be to, ištiškę į daug 
smulkių lašelyčių, - tai mums pasako, jog jis ėjo greitai, 
taip pat - kad lašai krito maždaug iš dviejų jardų* 
aukščio ar panašiai. 

- Na, ir?.. 

- Ir jeigu jis greitai žengė, reiškia, buvo sužeistas 
ne į kojas ar pilvą. Tuomet žmogus judėtų nelabai 
greitai. Jei lašai krito maždaug iš dviejų jardų aukščio, 
greičiausiai žmogus pašautas virš juosmens. Balistikos 
ekspertai išėmė Henko kulką iš plytų sienos ir pagal 


* 1 jardas - maždaug 0,9 m. 

kampą - turėdami galvoje tai, jog Henkas turėjo iššauti 
jau traukdamasis revolverį - nustatė, jog Žmogus sužeistas 
į peties sritį. Tai ir įrodo, jog jisai aukštas - sprendžiam ir 
iš kraujo lašų, ir kulkos trajektorijos. 

- Kaip sužinojote, jog žaizda ne paviršinė? 

- Tiek kraujo, žmogau. Jis paliko ilgą pėdsaką. 

- Sakei, sveria apie 180 svarų. Kaip... 

- Jo plaukai sveiki. Žengė jis greitai. Tai mums 
pasako, jog nėra apkūnus. Sveikas šešių pėdų ūgio 
Žmogus svertų kokį 180 svarų, tiesa? 

- Tu daug man padėjai, Semai, - pasakė Karela. 
- Ačiū. 

- Nėra už ką. Džiaugiuosi, kad ne mano darbas 
tikrinti gydytojų ataskaitas apie šautines žaizdas arba 
ieškoti mechanikų, kurie nepasirodė darbe. O kąir kalbėti 
apie tą losjoną ir talką. Beje, jų pavadinimas "Vyturys". 

- Na, šiaip ar taip, ačiū. 

- Ne man dėkok, - tarė Grosmanas. 

- A? 

- Dėkok Henkui. 


SEPTYNIOLIKTAS SKYRIUS 


Teletaipo pranešimas buvo išsiuntinėtas ketu- 
riolikai valstijų. Jame rašė: 


XXX IEŠKOMAS ĮTARIANT ŽMOGŽUDYSTE XXX 
NEIDENTIFIKUOTAS VYRIŠKIS BALTASIS KAUKAZIE- 
TIŠKOS RASĖS SUAUGĘS IKI PENKIASDEŠIMTIES 
METŲ AMŽIAUS XXX ŪGIS MAŽDAUG ŠEŠIOS PĖDOS 
AR DAUGIAU XXX SVORIS MAŽDAUG ŠIMTAS 
AŠTUONIASDEŠIMT XXX TAMSŪS PLAUKAI TAMSAUS 
GYMIO TANKŪS ŠERIAI XXX VARTOJA LOSJONĄ IR 
TALKĄ FIRMOS ŽENKLAS “VYTURYS"' XXX ANT BATŲ 
KULNŲ GALI BŪTI “O'SALIVENO" FIRMOS ŽENKLAS 
XXX SPĖJAMA KVALIFIKUOTAS MECHANIKAS GALBŪT 
IEŠKO DARBO PAGAL ŠIĄ SPECIALYBĘ XXX ŠAUTINĖ 
ŽAIZDA AUKŠČIAU JUOSMENS GALBŪT PETIES 
SRITYJE GALI KREIPTIS Į GYDYTOJĄ XXX TAS ŽMO- 
GUS PAVOJINGAS GINKLUOTAS AUTOMATINIU 45-0 
KALIBRO KOLTU XXX 


- Daugoka 'galbūt'', - pasakė Hevilendas. 

- Pasiutusiai daug, - sutiko Karela. - Tačiau bent 
jau yra kažkokia pradžia. 

Padaryti pradžią buvo ne taip jau ir lengva. 

Žinoma, pirmiausia jie galėjo apskambinti visus 
miesto gydytojus, spėdami, kad vienas ar keli iš jų galbūt 
nepranešė apie šautinę žaizdą, kaip kad to reikalauja 
įstatymas. Tačiau mieste buvo ne taip jau mažai gydytojų. 
Tiksliau: 

4 283 gydytojai Kalmz Pointe 

1975 gydytojai Riverhede 

8728 gydytojai Aizoloje (įskaitant Dajemendbeko 
ir Hilsaido rajonus) 

2 614 gydytojų Madžestoje 

ir 264 gydytojai Beftaune. 

Taigi iš viso - 

SUSKAIČIUOKIME! 

17 864 gydytojai 

Taigi, medikų daug. Tarkim, jog kiekvienas skam- 
butis truks maždaug penkias minutes; paprasčiausiai 
atlikus daugybos veiksmą: visiems gydytojams apskam- 
binti policininkams teks sugaišti 89 320 minučių. Zinoma, 
mieste yra 22 000 policininkų. Jei kiekvienas iš jų imtųsi 
paskambinti keturiems gydytojams, visi būtų apskambinti 
jau per dvidešimt minučių. Deja, dauguma policininkų 
užsiėmę kitais nusikaltimais. Tad susidūrę su neįveikiamu 
gydytojų skaičiumi detektyvai, užuot skambinę, nusprendė 
palaukti, kol kuris nors pats praneš jiems apie šautinę 
žaizdą. O kadangi kulka pervėrė žudiko kūną kiaurai, gali 
būti, kad žaizda švari ir žudikas galbūt niekada nesikreips 
į gydytoją pagalbos. Ir laukti tuomet beprasmiška. 

Mieste yra 17 864 gydytojai, o čia dirbančių 
mechanikų apskritai neįmanoma suskaičiuoti. Tad ir šito 
darbo dirbti neteko. 

Liko plaukų losjonas ir talkas nekaltu pavadini- 
mu "Vyturys". 

Skubiai patikrinus, pasirodė, jog abi vyriško tuale- 
to priemones parduoda bemaž kiekviena miesto vaistinė. 
Jos paplitę - tiktai daug brangesnės - tarsi aspirino 
tabletės. 

Parankios persišaldžius... 

Jei jums nepatinka... 

Ir tuomet policijos Žvilgsnis nukrypo į savas 
kartotekas Identifikacijos biure ir į neaprėpiamas Fede- 
ralinių tyrimų biuro kartotekas. 

Irji ieškojo vyriškio, kaukazietiškos rasės baltojo, 
mažiau nei penkiasdešimties metų amžiaus, tamsia- 
plaukio, tamsaus gymio, šešių pėdų ūgio, sveriančio 180 
svarų, linkusio naudotis 45-0 kalibro automatiniu koltu. 

Galbūt adata ir slypėjo mieste. Tačiau šieno 
vežimu buvo visos Jungtinės Valstijos. 

- Pas tave dama, Stivai, - pranešė Miskolo. 

- Kokiu reikalu? 

- Sakosi norinti pakalbėti su žmonėmis, tiriančiais 
nužudytų policininkų bylą, - Miskolas nusibraukė kaktą. 
Kanceliarijoje stovėjo didžiulis ventiliatorius; išsiskirti su 
juo jam būdavo tikra kančia. Nesakysi, kad jis nemėgo 
paplepėti su detektyvais. Paprasčiausiai Miskolas labai 
smarkiai prakaitavo, tad nenorėjo, kad dėl bereikalingų 
šnekų kentėtų jo uniforminių marškinių pažastys. 

- Gerai, atsiųsk ją čionai, - pasakė Karela. 

Miskolas išnyko, paskui vėl pasirodė su maža, 
panašia į paukštį moteriškaite; ji krypčiojo galvą į šalis, 
tyrinėdama iš pradžių pertvarą, paskui kartotekas, stalus 
ir grotuotus langus, poto prie telefonų susėdusius detek- 
tyvus - daugumos jų apsirengimo - ar greičiau nusiren- 
gimo stadija smarkiai įvairavo. 

- Tai detektyvas Karela, - pasakė Miskolas. - 
Vienas tų, kurie tiria šią bylą, - Sunkiai atsidusęs, Miskolas 
puolė atgal pas savo didįjį ventiliatorių mažutėliame kabi- 
nete. 

- Gal užeitumėt, ponia? - pakvietė Karela. 

- Panele, - pataisė moteris. Karela vilkėjo marš- 
kinius trumpomis rankovėmis, ir ji aiškiai nepritariamai jį 
nužiūrėjo; paskui vėl skvarbiai apžvelgė kambarį ir ta- 
rė: 

- Ar neturite atskiro kabineto? 

- Deja, ne, - atsakė Karela. 

- Nenorėčiau, kad jie mane girdėtų. 

- Kas? - paklausė Karela. 

- Jie, - atsakė moteriškė. - Gal galėtume nueiti prie 
stalo kur nors į kampą? 

- Zinoma, - pasakė Karela. - Kuo, sakėte, jūs 
vardu, panele? 

- Oreata Beili, - tarė moteris. Jai ne mažiau kaip 
penkiasdešimties ar panašiai, spėjo Karela, veidas aštrių 
bruožu it stereotipinės raganos. Pro dureles pertvaroje jis 
nusivedė ją prie laisvo stalo tolimame dešiniajame kam- 

bario kampe; jo, deja, nesiekė nė menkiausias oro dvelk- 
telėjimas pro langus. 

Susėdus Karela paklausė: 

- Kuo galėčiau būti jums naudingas, panele Bei- 
li? 

- Šitame kampe vabaliuko nėra, ar ne taip? 

- Va...vabaliuko? 

- Tų daikčiukų. Diktofonų. 

- Ne. 

- Kuo, sakėte, jūs vardu? 

- Detektyvas Karela. 

- Ir kalbate angliškai? 

Karela sutramdė šypseną. 

- Taip, aš... aš išmokau kalbos iš vietinių gyvento- 
Jų. 

- Man geriau būtų policininkas amerikietis, - kuo 
rimčiausiai pareiškė panelė Beili. 

- Na, kartais ir mane laiko tokiu, - pralinksmėjęs 
atsakė Karela. 

- Labai gerai. 

Stojo ilga tyla. Karela laukė. 

Panelė Beili nerodė jokių ketinimo tę-ti pokalbį 
požymių. 

- Panele?.. 

- Ššš! - griežtai pertarė ji. 

Karela laukė. 

Po kiek laiko moteriškė tarė: 

- Aš žinau, kas nužudė tuos policininkus. 

Karela susidomėjęs palinko į priekį. Kartais pati 
vertingiausia informacija gaunama iš nejtikėtin'ausių šal- 
tinių. 

- Kas? - paklausė jis. 

- Ne jūsų reikalas, - atsakė ji. 

Karela laukė. 

- Jie ruošiasi nužudyti kur kas daugiau poNEIaia: 

kų, - pasakė panelė Beili. - Toks jų planas. 

- Kieno planas? 

- Jei jie įstengs susidoroti su teisėtvarkos pajė- 
gomis, visa kita bus lengva, - pridūrė panelė Beili. - Toks 
jų planas. Pirmiausia policija, paskui Nacionalinė gvardija, 
o po to kariuomenė. 

Karela įtariai pažvelgė į į panelę Beili. 

- Jie perduoda man žinias, - pasakė panelė Belli 
- Mano, jog aš viena iš jų - nežinau kodėl. Išlenda iš 
sienų ir perduoda žinias. 

- Kas išlenda iš sienų? - paklausė Karela. 

- Tarakonžmogiai. Todėl aš ir klausiau, ar šitame 
kampe yra vabaliukas. 

- O... tarakonžmogiai. 

- Taip. 

- Suprantu. 

- Ar aš panaši į tarakoną? - paklausė ji. 

- Ne, - pasakė Karela. - Nelabai. 

- Tai kodėl jie mane laiko saviške? Žinot, jie 
panašūs į tarakonus. 

- Taip, žinau. 

- Kalbėdami naudojasi atomiškai šiluminiu radijo 
ryšiu. Man rodos, turbūt jie iš kitos planetos, kaip jūs ma- 
not? 

- Gali būti, - pasakė Karela. 

- Keisčiausia, kad aš juos suprantu. Galbūt jie 
prasiskverbė į mano smegenis; kaip manot, ar taip gal 
būti? 

- Visaip gali būti, - sutiko Karela. 

- Jie pranešė man apie Riardoną jo nužudymo 
išvakarėse. Sakė pradėsią nuo jo, nes jisai Trečiojo 
sektoriaus komisaras. Žudydami panaudojo termo-dezin- 
tegratorių, jūs tai žinot, tiesa? - panelė Beili patylėjo, 
paskui linktelėjo. - 45-0 kalibro. 

- Taip, - pasakė Karela. 

-Fosteris buvo Juodasis Argadono princas. Jiems 
reikėjo su juo susidoroti. Taip jie man pasakė. Signalai 
kuriuos jie siunčia, stebėtinai aiškūs, atsižvelgiant į tai 
jog tai svetima kalba. Iš tiesų norėčiau, kad jūs būtumėte 

amerikietis, pone Karela. Dabar aplinkui tiek daug sve- 
timšalių, tiesiog nežinai, kuo ir pasitikėti. 

- Taip, - pasakė Karela. Jis jautė, kaip prakaito 
permerkti marškiniai limpa jam prie nugaros. - Taip. 

- Jie nužudė Bušą, nes jis buvo ne krūmas* - jis 
buvo užsimaskavęs medis. Jie i,ekenčia visos augme- 
nijos. 

- Štai kaip. 

- Ypač medžių. Matote, jiems reikia anglies dioksi- 
do, oaugalai jį naudoja. Ypač medžiai. Medžiai sunaudoja 
didelį kiekį anglies dioksido. 

- Tikrai. 

- Jūs juos sustabdysit - dabar, kai jau žinot? - 
paklausė panelė Beili. 

- Darysime ką įmanydami, - patikino Karela. 

- Geriausias būdas juos sustabdyti... - panelė 
Beili nutilo ir pakilo, spausdama krepšelį prie savo plokš- 
čios krūtinės. - F.a, ką gi, nenoriu jūsų mokyti, kaip dirbti 
savo darbą. 

- Jūsų , agalba labai ve inga, - pasakė Karela, 
vesdamas ją pertvaros link. Panelė Beili stabtelėjo. 

- Ar nenorėtumėt sužinoti, kaip geriausia sustab- 
dyti tuos tarakonžmogius? Žinot, iš pistoletų jokios 
naudos. Dėl terminio karščio. 

- To aš nežinojau, - pasakė Karela. Jie stovėjo 
prieš pat pertvarą; atidarė jai dureles, ir moteriškė išėjo 
lauk. 

- Yra tik vienas būdas juos sustabdyti, - pasakė 
ji. 

- Koks gi? - pasiteiravo Karela. 

Panelė Beili sučiaupė lūpas. 

- Priminti juos koja! - pasakė, apsisuko ant kul- 
no, pražygiavo pro kanceliariją, paskui laiptais žemyn į 
pirmąjį aukštą. 


* Bush (angl.) - krūmas 

Tą vakarą Bertas Klingas atrodė gerai nusitei- 
kęs. 

Kai Karela su Hevilendu įėjo į palatą, jis sėdėjo 
lovoje, ir jei ne storas tvarstis ant dešinio peties, niekad 
nebūtum pasakęs, jog jam kažkas yra. Jis nušvito plačia 
šypsena ir sėdo paplepėti su abiem lankytojais. 

Žiaumojo saldainius, kuriuos jie jam atnešė, ir 
sakė, kad personalas šioje ligoninėje pritrenkiantis - 
pamatytų jie kai kurias seseles su jų siauručiais baltais 
chalatėliais. 

Jis, atrodo, visai negriežė danties ant vaikino, 
kuris jį pašovė. Tokios klaidos - tiesiog žaidimo dalis, 
manė jis. Jis ir toliau čiaumojo saldainius, juokavo ir 
pliauškė niekus, kol detektyvams atėjo laikas eiti. 

O pabaigoje jis papasakojo anekdotą apie žmo- 
gų su trimis sėklidėmis. 

Tą vakarą Bertas Klingas, atrodo, buvo puikiai 
nusiteikęs. 


AŠTUONIOLIKTAS SKYRIUS 


Trejos laidotuvės sekė viena kitą stulbinamu 
greičiu. Kaitra nebuvo palanki tradicinėms mirties cere- 
monijoms. Laidotuvių dalyviai sekė paskui karstus, 
plūsdami prakaitu. Pikta saulė plieskė deginama šypsena, 
priėmė karstus, kupina sauso, dulkėto abejingumo. 

Pliažai šią savaitę buvo grūste prisigrūdę. Kalmz 
Pointe, Moto saloje, užregistruotas rekordinis bangų 
mūšos gerbėjų skaičius - du milijonai keturi šimtai septy- 
niasdešimt tūkstančių. Policijai buvo nelengva. Policija 
vargo su eismu, nes visi, kas tik turėjo kokį kledarą, 
leidosi į kelią. Policija vargo su gaisrininkų hidrantais, nes 
vaikai visame mieste sukiojo ventilius ir, prie kaklelio 
pritaikę suplotas kavos skardinukes, krykštavo po tais 
improvizuotais dušais. Policija vargo, nes pagausėjo 
apiplėšimų - žmonės miegojo, atlapoję langus; žmonės 
palikdavo automobilius neužrakinę, nuleistais langais; 
krautuvininkai minutėlei bėgdavo per gatvę paskubom 
išgerti pepsikolos. Policija vargo su “plaukikais", nes 
saulėje apsvilę, kaitros nukamuoti miesto Žmonės kartais 
atgaivos ieškodavo užterštuose vandenyse upių, juosian- 
čių Aizolą - kai kurie jų paskęsdavo ir kurie ne kurie 
išnirdavo išpampusiais kūnais, išsprogusiomis akimis. 

Dikso upėje esančioje Vokerio saloje policija 
vargo su kaliniais - nusprendę, jog karštis jau nebepa- 
keliamas, jie beldė savo alaviniais dubenėliais į įkaitusių 
kamerų grotas, o policininkai, girdėdami triukšmą, skubėjo 
griebtis ginklo maištui numalšinti. 

Policija išties vargo. 

Geriau ji nebūtų apsivilkusi juodai, galvojo Kare- 
la. 

Jisai suprato, jog tai absurdas. Kai miršta vyras, 
moteris apsivelka juodais rūbais. 

Tačiau ramiomis naktinio budėjimo valandomis 
jie dažnai šnekučiuodavo su Henku, ir Henkas ne sykį 
buvo pasakojęs apie Elis juodais naktiniais marškiniais. Ir 
dabar, kad ir kaip stengdamasis, Karela negalėjo atskirti 
tų dviejų skirtingų juodos spalvos sąvokų: perregimų 
gundančių apdarų juodumo ir peleniškai juodos gedulo 
rūbų spalvos. 

Elis Buš sėdėjo priešais jį savo svetainėje Kalmz 
Pointo bute. Langai buvo plačiai atlapoti, ir jis matė 
aukštus gotiškus Kalmz Pointo universiteto Miestelio 
pastatus, įsirėžiančius negailestingai tvieskiančioje dan- 
gaus mėlynėje. Su Bušu jis dirbo daug metų, tačiau pirmą 
sykį buvo jo namuose; 0 asociacija, kurią jam sukėlė 
juodai apsitaisiusi Elis Buš, vertė jį jaustis kaltą Henko 
atminimui. 

Henko butas buvo visiškai ne toks, kokį jį įsivaiZ- 
davo. Henkas buvo stambus, šiurkštokas - 0 butas 
:„ažkoks pamaiviškas - tikras moters būstas. Karela ne- 
galėjo patikėti, jog Henkui buvo jauku šiuose kambariuose. 
Jo akys įdėmiai perbėgo baldus - miniatiūrinius daikčiu- 
kus, į kuriuos įsispraudęs Henkas niekad negalėjo pato- 
giai išsikėtoti. Ant langų - raukto kartūno užuolaidos. 
Svetainės sienos šleikštaus blyškiai citrininio atspalvio. 
Raitytų formų inkrustuoti staliukai. Kambario kampuose 
lentynos, nukrautos niekučiais, apstatinėtos trapiomis 
stiklinėmis šuniukų, katyčių ir nykštukų statulėlėmis - 
viena jų Mažulė Bo Pyp* su subtiliai išpūsta grakščia 
riestagale stikline piemens lazdele rankoje. 

Kambarys, visas butas atrodė Karelai it kokia 
sujaukta papročių komedijos dekoracija. Henkas čia 


* "Motulės Žąsies pasakų" personažas 

turėjo jaustis taip, kaip santechnikas per literatų arba- 
tėlę. 

Visai kas kita ponia Buš. 

Ponia Buš šliejosi minkštutėliame šartrezo spal- 
vos krėsle, parietusi po savimi ilgas basas kojas. Ponia 
Buš buvo šio kambario dalis. Kambarys buvo sukurtas 
poniai Buš, sukurtas pačiam moteriškumui, ir tebūnie 
prakeiktas Vyriškasis Galvijas. 

Ji vilkėjo juodo šilko rūbais. Nepaprastai didelė 
krūtinė, nejtikėtinai laibas liemuo. Klubai platūs, aukšti, - 
tokios moters kūnas sutvertas kūdikiams nešioti - tačiau 
ji kažkodėl atrodė ne iš tokių. Negalėjo įsivaizduoti jos, 
duodančios savo įsčiose pradžią naujai gyvybei. Tegalėjo 
įsivaizduoti ją taip, kaip pasakojo Henkas - vaidinančią 
gundytojos rolę. Juodas šilkas sustiprino įspūdį. Koke- 
tiškas kambarys išsklaidė visas abejones. Dekoracijos 
buvo sukurtos Elis Buš. 

Suknelės iškirptė nebuvo gili. To ir nereikėjo. 

Nebuvo suknelė ir pernelyg aptempta - nereikėjo 
nė to. 

Ji nebuvo brangi, bet dailiai gulėjo. Jis neabe- 
jojo, jog viskas, ką ji vilki, dailiai ant jos guli. Neabejojo, 
kad net bulvių maišas nepaprastai patraukliai būtų atro- 
dęs ant moters, kuri buvo Henko žmona. 

- Ką man daryti? - klausė Elis. - Kloti lovas 
skyriuje? Juk taip paprastai daro policininkų našlės, ar 
ne? 

- Ar Henkas nepaliko jokio draudimo? - pasi- 
teiravo Karela. 

- Nėra apie ką nė kalbėti. Policininkui ne taip jau 
Ilengvaapsidrausti, tiesa? Beto... Jis buvojaunas Žmogus, 
Stivai. Kas galvoja apie tokius dalykus? Kas mano, jog 
tai gali atsitikti? - ji žvelgė į jį plačiai išplėstomis aki- 
mis. Akys buvo labai rudos, plaukai labai šviesūs, veido 
oda skaisti ir glotni. Graži moteris - bet jis nenorėjo apie 
ją taip galvoti. Geriau ji būtų apsileidusi ir apgailėtina. 
Nenorėjo, kad išrodytų gaivi ir daili. Po paraliais, kas čia, 

šiame kambaryje taip slegia Žmogų? Karela jautėsi 
tarytum paskutinis išlikęs vyriškis tarp nuogakrūčių gra- 
žuolių tropikų saloje, apsuptoje ryklių-žmogėdrų. Niekur 
nepabėgsi. Sala vadinasi Amazonija, ar kaip ten, visa iki 
pat gelmių moteriška, o jisai - paskutinis išlikęs vyriškis. 

Kambarys ir Elis Buš. 

Jų moteriškumas ėmė gaubti jį savo kibiu, salsvu 
glėbiu. 

- Persigalvokite, Stivai, - tarė Elis. - Išgerkit. 

- Gerai, išgersiu, - atsakė jis. 

Ji pakilo, šmėstelėjusi ilgu baltu šlaunies ruožu, 
demonstruodama kone nepadoriai atsainų požiūrį į savo 
kūną. Ji jau seniai su juo susigyveno, tarė sau Karela. Jo 
patrauklumas jos nebestebina. Ji jį pripažįsta ir gyvena 
su juo, o kiti gali sau žavėtis, jei nori. Šlaunis kaip 
šlaunis, kokio velnio! Kuo čia ypatinga Elis Buš šlaunis? 

- Viskio? 

- Gerai. 

- Ką jauti, kai taip būna? - pasiteiravo ji. Stovėjo 
prie baro priešais Karelą atsainia manekenės poza, visai 
čia nederama, - manekenes jis visuomet įsivaizdavo 
laibas, lanksčias ir plokščiakrūtes. Elis Buš buvo anaiptol 
ne iš tokių. 

- Kai būna kaip? 

- Kai tiri kolegos ir draugo mirtį? 

- Keista, - pasakė Karela. 

- Aš manau. 

- Jūs labai gerai laikotės, - tarė Karela. 

- Privalau, - trumpai atsakė Elis. 

- Kodėl? 

- Jei nesilaikyčiau, tai visai praskysčiau. Jis po 
žeme, Stivai. Kad ir kiek aš raudočiau, dejuočiau - šitai 
man nepadės. 

- Tikriausiai ne. 

- Mes turim gyventi toliau, ar ne taip? Negalim 
paprasčiausiai viską mesti dėl to, kad tas, kurį mylė- 
jome, mirė, tiesa? 

- Tiesa, - sutiko Karela. 

Ji priėjo artyn ir padavė taurę. Akimirką jų pirštai 
susitiko. Jis pakėlė į ją akis. Jos veidas buvo visiškai 
nekaltas. Pirštai susilietė atsitiktinai - jis tuo neabejojo. 

Ji priėjo prie lango ir pažvelgė į universitetą. 

- Čia taip vieniša be jo, - pasakė. 

- Darbe be jo taip pat vieniša, - nustebęs pratarė 
Karela. Prieš tai jis net nesuvokė. kaip iš tiesų buvo 
prisirišęs prie Henko. 

- Nusprendžiau kur nors pakeliauti, - pasakė Elis, 
- toliau nuo daiktų, kurie man jį primena. 

- Kokių daiktų? - paklausė Karela. 

- Ak, nežinau, -tarė Elis. - Na, pavyzdžiui... praeitą 
vakarą pamačiau ant stalelio jo plaukų šepetį, jame tarp 
šerių įsivėlę tų jo pasišiaušusių rudų plaukų - tai iš 
karto priminė man Henką ir koks jisai buvo nežabotas. 
Jis buvo smarkus žmogus, Stivai, - jinai patylėjo. - Neža- 
botas. 

Žodis buvo kažkoks moteriškas. Jis vėl prisiminė, 
kaip apie ją pasakodavo Henkas, - dabar prieš jį buvo į: 
pati, tikra, stovėjo prie lango, ir jis vėl pasijuto besąs 
toje saloje, iš visų pusių to moteriškumo apsuptas. Ne- 
galėjo jos kaltinti ir tai žinojo. Juk ji tebuvo savimi, Elis 
Buš, Moterimi. Ji tik marionetė likimo rankose, mergina, 
automatiškai įkūni'usi moteriškumą, mergina, kuri... Po 
velnių! 

- Kiek toli jus pasistūmėjot į priekį? - pasidomėjo 
ji. Atsisuko riuo lango, vėl grįžo prie krėslo ir susmuko į 
jį. Judesys anaiptol nebuvo grakštus. Tačiau kažkoks 
katiškas. Ji išsipleikė krėsle it didelė džiunglių katė, 
paskui vėl parietė po savimi kojas, ir jis nebūtų nustebęs, 
jeigu būtų pradėjusi murkti. 

Papasakojo jai, ką jie manė žiną apie tariamąjj 
žudiką. Elis linktelėjo. 

- Iš pradžių visai neblogai, - pasakė. 

- Iš tikrųjų tai ne. 

- Noriu pasakyti - jei jis kreipsis į gydytoją. 

- Dar nesikreipė. Galbūt ir nesikreips. Tikriausiai 
pats susitvarkė žaizdą. 

- Ar žaizda rimta? Jis smarkiai sužeistas? 

- Atrodo. Bet švariai - kiaurai. 

-Henkas turėjo jį užmušti, - tarė ji. Kad ir kaip būtų 
keista, pykčio jos žodžiuose nebuvo. Patys žodžiai buvo 
grėsmingi it susiraičiusi barškuolė, tačiau kalbos intona- 
cija darė juos nekenksmingus. 

- Taip, - sutiko Karela. - Turėjo. 

- Bet jis neužmušė. 

- Ne. 

- Ką darysite toliau? - paklausė ji. 

- O, nežinau. Žmogžudysčių tyrimo skyrius ant 
sienų lipa per tas žmogžudystes; mes, atrodo, taip pat. 
Nors porą minčių aš turiu. 

- Svarbių? - paklausė ji. 

- Ne. Tiesiog minčių. 

- Kas per mintys? 

- Jums nebus įdomu. 

- Nužudytas mano vyras, - šaltai ištarė Elis. - 
Patikėkit, man nebus nejdomu tai, kas galėtų padėti 
surast jo žudiką. 

- Na, ką gi, kol nebūsiu tikras tuo, apie ką kalbu, 
savo idėjų geriau neskelbsiu. 

Elis nusišypsojo. 

- Tai kas kita. Jūs nė neparagavote viskio. 

Jis pakėlė taurelę prie lūpų. Gėrimas buvo labai 
stiprus. 

- Oho! - tarė jis. - Nepagailėjote viskio, tiesa? 

- Henkas mėgo stipresnį, - pasakė ji. - Viską jis 
mėgo stiprų. 

Ir vėl, tarytum asmenybė, kurią valdo jos kūno 
poreikiai, - kūno, kuris negali atrodyti niekaip kitaip, O 
tik akivaizdžiai kviečiantis, - Elis Buš nejučiomis uždegė 
dar vieną sprogiklį. Jam pasirodė, kad netrukus ji pažirs 
tūkstančiu skriejančių fragmentų - krūčių, klubų, šlaunų - 
tarsi Dali drobėje. 

- Man jau metas, - tarėjis. - Miestas moka man ne 
už tai, kad visą rytą gurkšnočiau viskį. 

- Pabūkite dar valandėlę, - pasakė ji. - Aš taip pat 
turiu keletą idėjų. 

Jis skubom pakėlė akis - taip dviprasmiškai 
nuskambėjo jos žodžiai. Apsiriko. Nusisukusi nuo jo, ji vėl 
žiūrėjo pro langą - veido profilis, kūno profilis. 

- Dėstykite, - tarė jis. 

- Žmogus, kuris nekenčia policininkų, - atsiliepė 


- Galbūt. 

- Taip turėtų būti. Kas kitas taip beprasmiškai 
būtų sunaikinęs tris gyvybes? Tas Žmogus turi nekęsti 
policininkų, Stivai. Ar Zmogžudysčių tyrimo skyriui taip 
neatrodo? 

- Nekalbėjau su jais jau keletas dienų. Žinau, 
kad iš pradžių jiems taip neatrodė. 

- Kaip jiems atrodo dabar? 

- Sunku pasakyti. 

- Kaip dabar atrodo jums? 

- Galbūt tas žmogus ir turi nekęsti policininkų. 
Riardonas ir Fosteris... taip, žmogus, kuris nekenčia 
policininkų. Bet Henkas... nežinau. 

- Regis, nesuprantu jūsų. 

- Na, Riardonas ir Fosteris dirbo poroj, tad tarkim, 
galbūt kažkoks niekšelis ir galando prieš juos dantį. Gal 
kada jiedu... galbūt ir brūkštelėjo kokiam idiotui prieš 
plauką. 

- Taip? 

- Bet Henkas su jais niekuomet nedirbo. Na, gal 
ne visai taip. Galbūt kartą kitą ir tupėjo drauge pasa- 
loje ar panašiai. Tačiau niekuomet kartu su jais nebuvo 
vykdęs jokio svarbaus arešto. Tikrinom protokoluose. 

- Kas sako, jog tai būtinai turi būti kažkieno 
asmeninė pagieža, Stivai? Paprasčiausiai galbūt tai koks 
nors nelemtas pakvaišėlis, - regis, ji pradėjo pykti. Jisai 
nesuprato, kodėl - iki šiol ji iš tiesų buvo ganėtinai rami. 

Dabar ėmė tankiau alsuoti, bangavo krūtinė. - Tiesiog 
koks nors trenktagalvis, bjaurus, iškrypęs idiotas, įsikalęs 
sau į galvą nukneckinti visus 87-0 skyriaus faraonus. Ar 
tai skamba taip jau nejtikėtinai? 

- Ne, anaiptol. Beje, mes patikrinom visas psichiat- 
rines ligonines - žmones, kurie neseniai buvo išrašyti, 
kurie praeityje galbūt turėjo reikalų su... - jis papurtė 
galvą. - Zinote, mes įsivaizdavome, jog tai galėtų būti 
paranojikas, kažkas, kas puola į įsiūtį, vien išvydęs uni- 
formą. Tik kad tie vyrai nebuvo uniformuoti. 

- Ne, nebuvo. Ir kas iš to? 

- Tarėmės aptikę vieną pėdsaką. Nors ne iš tokių, 
kur nemėgtų policininkų - jaunuolis, kuris armijoje turėjo 
daug bėdų su karininkais. Neseniai jį išrašė iš Bremluko 
kaip pasveikusį, bet tai dar nieko nereiškia. Pakalbėjo- 
me su vietiniais psichiatrais - jie įsitikinę, kad jo liga 
niekuomet nevirs prievartos veiksmais, juo labiau šė- 
lu. 

- Ir jūs atmetėte šią versiją? 

- Ne, mes tą vaikiną apžiūrėjome. Nekenksmin- 
gas. Alibi per visą mylią. 

- Ką dar jūs patikrinote? 

- Išžvalgėme visus turimus nusikaltėlių pasaulio 
kontaktus. Manėme, galbūt tai gaujos darbas - koks nors 
gangsteris dėl kažko, ką mes jam padarėme, tariasi 
patyręs skriaudą ir štai tokiu būdu bando parodyti mums 
mūsų vietą. Pasamdo žudiką ir pradeda metodiškai dar- 
buotis. Tačiau iki šiol negauta jokios informacijos, o 
nusikaltėlių pasaulio kerštas - netoks dalykas, kurį lengva 
išsaugoti paslaptyje. 

- Kas dar? 

- Visą rytą rausiausi po FTB fotografijas. Viešpa- 
tie, jūs niekuomet nejsivaizduotumėt, kiek žmonių atitin- 
ka mūsų turimą aprašymą. 

Jis siurbtelėjo viskio. Buvo bepradedąs su Elis 
jaustis truputį laisviau. Galbūt galų gale ne tokia ji jau 
moteriška. O galjos moteriškumas po kurio laiko papras- 

čiausiai apgaubia jus taip, kad tiesiog nieko nebematai. 
Šiaip ar taip, kambarys Karelai dabar jau nebeatrodė 
toks slegiantis. 

- Ką nors išsiaiškinote? Iš fotografijų? 

- Kol kas ne. Pusė jų kalėjime, kiti išsibarstę po 
visą šalį. Matote, visa velniava čia... na... 

- Kas? 

- Iš kur žudikas žinojo, kad tie Žmonės - poli- 
cininkai? Visi jie vilkėjo civiliškai. Jeigu nebuvo su jais 
anksčiau susidūręs, iš kur galėjo Žinoti? 

- Taip, suprantu, ką jūs norite pasakyti. 

- Galbūt jis sėdėdavo stovinčiame automobilyje 
priešais skyrių ir stebėdavo kiekvieną įeinantį ir išeinantį. 
Jeigu būtų kurį laiką taip daręs, būtų sužinojęs, kas čia 
dirba, o kas ne. 

- Galbūt jis taip darė, - susimąsčiusi tarė Elis. - 
Taip, galbūt. 

Užsimiršusi ji susikėlė koją ant kojos. Karela 
nukreipė akis. 

- Nors ši teorija turi silpnų vietų, - pasakė Karela. 
- Štai kodėl tas reikalas toks šūdinas, - žodis išsprūdo 
nejučiom, ir jis susirūpinęs pažvelgė į ją. Elis Buš, 
atrodo, tą žodį praleido pro ausis. Tikriausiai gana 
prisiklausė jų iš Henko. Kojos vis dar buvo sukeltos viena 
ant kitos. Labai dailios kojos. Sijonas pakilo į viršų. Jis vėl 
nukreipė akis. 

- Manot, jeigu kas nors būtų sekęs skyrių, būtu- 
me jį pastebėję. Tai yra, jeigu būtų sekęs taip ilgai, kad 
būtų išsiaiškinęs, kas tenai dirba, o kas tiktai lankosi... 
tai būtų užtrukę. Mes tikrai būtume jį pastebėję. 

- Ne - jeigu jis būtų pasislėpęs. 

- Priešais skyrių nėra kitų pastatų. Tiktai par- 
kas. 

- Galbūt jis buvo kur nors parke... galbūt su 
žiūronais. 

- Teisingai. Bet kaip tada jam atskirti detektyvus 
nuo paprastų policininkų? 

- Ką? 

- Jis nužudė tris detektyvus. Gal tai ir atsitik- 
tinumas. Bet taip nemanau. Gerai: kaip, velniai rautų, 
jam atskirti policininkus nuo detektyvų? 

- Labai paprastai, - pasakė Elis. - Tarkim, jisai 
stebi - mato žmones ateinant, po to mato juos po 
patikrinimo, kai jie išsivaikšto budėjimo maršrutais. 
Tuometjie uniformuoti. Kalbu apie budinčius policininkus. 

- Taip, tikriausiai. 

Jis nurijo didelį gurkšnį. Elis suerzėjo krėsle. 

- Man karšta, - pasakė. 

Jisai į ją nežiūrėjo. Žinojo - jeigu pažiūrės, jo 
akys nukryps žemyn, ojis nenorėjo matytito, kąnesąmo- 
ningai, išsiblaškiusi demonstravo Elis. 

- Neatrodo, jog šis karštis bent kiek padėtų tirti 
bylą, - tarė ji. 

- Šitas karštis niekam niekuo nė kiek 
nepadeda. 

- Kai tik išeisite, tuoj pat persirengsiu šortais ir 
liemenėle. 

- Užuominą supratau, - pasakė Karela. 

- Ne, aš nenorėjau pasakyti... 0, po velnių, 
Stivai, aš persirengčiau ir dabar, jei žinočiau, jog jūs dar 
pabuūsit. Tiesiog pagalvojau - jūs netrukus išeinat. Noriu 
pasakyti... - ji neaiškiai numojo ranka. - Et, niekai. 

- Aš išeinu, Elis. Dar daug nuotraukų reikia per- 
žiūrėti, - jis atsistojo. - Ačiū už viskį. 

Pasuko prie durų; kai ji pakilo, neatsigręžė - 
nenorėjo vėl pamatyti jos kojų. 

Prie durų jinai padavė jam ranką. Delnas buvo 
tvirtas ir karštas. Ranka putli. Ji paspaudė jam ranką. 

- Sėkmės, Stivai. Jeigu aš kuo nors galėčiau 
padėti... 

- Mes jums pranešime. Dar kartą dėkui. 

Jis išėjo ir nužingsniavo gatve. Gatvėje buvo 
labai karšta. 

Keista, staiga jam kilo noras permiegoti su mote- 
rimi. 
Su bet kokia. 


DEVYNIOLIKTAS SKYRIUS 


- Čia tai, sakyčiau, tikras gražuolis, - tarė Helas 
Vilis. Helas Vilis buvo vienintelis iš tiesų Žemo ūgio 
detektyvas, kokį kada nors buvo pažinojęs Karela. 
Aišku, jisai siekė reikalaujamą ūgio minimumą - penkias 
- pėdas aštuonis colius - bet tik tiek. Greta kitų įspūdingų 
gabaritų skyriaus detektyvų atrodė greičiau kaip baleto 
šokėjas, o ne tikras policininkas. O kad jis toks buvo - 
jokių abejonių. Kaulai smulkučiai, veidas siaurutis, atrodė 
- nė musės jisai negalėtų nuskriausti, tačiau kiekvienas, 
kada nors turėjęs reikalų su Helu Viliu, nebenorėjo vėl 
patirti to abejotino malonumo. Helas Vilis buvo dziudo 
meistras. 

Paspaudęs tau ranką, tuo pačiu judesiu Helas 
Vilis galėjo sulaužyt tau stuburą. Tik būk neatsargus su 
Helu Viliu - ir tu rizikuoji patirti kankinamą skausmą nuo 
jo nykščio spustelėjimo. O jei būsi visai neatsargus - 
gali išlėkti į orą, pamėtėtas "Regbio" arba "Rytietišku"' 
būdu. “Kulkšnies metimas“, “Skraidančios kumelės", 
“Užpakaliniai ratai" buvo tokia pat Helo Vilio asmenybės 
dalis, kaip ir žėrinčios rudos jo akys. 

Tos akys dabar pralinksmėję žvelgė į FTB archy- 
vų nuotrauką, kurią jis per stalą parodė Karelai. 

Iš tikrųjų tai buvo "tikras gražuolis“. Nosis 
sulaužyta mažiausiai keturiose vietose. Randas per visą 
kairįjį skruostą. Akis dengia randų raizginys. Ausys it 
žiediniai kopūstai ir beveik nė vieno danties. Ir aišku, 
vadinosi jis “Gražuolėlis Kradžakas''. 

- Lėlytė, - pasakė Karela. - Kodėl jį mums atsiun- 
tė? 

- Tamsūs plaukai, šešios pėdos du coliai, svoris 
šimtas aštuoniasdešimt penki svarai. Ar norėtum susi- 
durti su tokiu kokią tamsią ir gūdžią naktį? 

- Nenorėčiau. Jis mieste? 

- Jis Los Andžele. 

Suskambo telefonas. Vilis pakėlė ragelį. 

- 87-asis skyrius, - atsiliepė. - Detektyvas Vilis. 

Karela pakėlė akis. 

- Ką? - ištarė Vilis. - Sakykite adresą, - jis skubiai 
kažką pakeverzojo savo bloknote. - Sulaikykite jį, mes 
tuoj pat atvažiuojam. 

Jis pakabino ragelį, atidarė stalo stalčių ir išsiėmė 
revolverį. 

-- Kas yra? - paklausė Karela. 

- Gydytojas iš Šiaurės 35-osios. Jo priimamaja- 

me žmogus su šautine žaizda kairiajame petyje. 


Kai Karela su Viliu atvyko į vietą, priešais rusvą 
namą Šiaurės 35-ojoje gatvėje jau stovėjo budinti polici- 
jos Mašina. 

- Naujokėliai mus apstatė, - pasakė Vilis. 

- Kad tik jie jį būtų sučiupę, - atsiliepė Karela, ir tai 
nuskambėjo kaip malda. Lentelė prie durų skelbė: GY- 
DYTOJAS PRIIMA, PRAŠOME SKAMBINTI IR PRISĖ- 
STI. 

- Kur“? - pasidomėjo Vilis. - Ant laiptelių? 

Jie paskambino, atidarė duris ir jėjo į laukia- 
mąjį. Laukiamasis buvo įsikūręs pirmame aukšte greta 
nedideliovidinio kiemelio. Antilgos odinės kušetės sėdėjo 
policininkas ir skaitė 'Esgąuire'"'. Detektyvams įėjus, jis 
užvertė žurnalą ir prisistatė. 

- Policininkas Kertis, sere. 

- Kur gydytojas? - paklausė Karela. 

- Savo kabinete, sere. Kantris jį klausinėja. 

- Kas tas Kantris? 

- Mano porininkas, sere. 

- Eime, - tarė Vilis. Jie su Karela įžengė į gydytojo 
kabinetą. Kantris, nerangus ilgšis su kupeta juodų plau- 
kų, jiems įėjus išsitempė "ramiai". 

- Viso labo, Kantri, - sausai tarstelėjo Vilis. Poli- 
cininkas pasuko durų link ir išėjo. 

- Daktaras Raselas? - paklausė Vilis. 

- Taip, - atsiliepė daktaras Raselas. Tai buvo 
kokių penkiasdešimties metų vyriškis, tačiau dėl žilų 
kaip sidabras plaukų atrodė vyresnis. Jo laikysena buvo 
itin tiesi, pečiai platūs, chalatas nepriekaištingai baltas. 
Dailus vyriškis - ir atrodė labai išmanus. Galbūt tikras 
mėsininkas, svarstė Karela, tačiau jis pats nedvejoda- 
mas būtų tokiam žmogui patikėjęs išpjauti sau širdį. 

- Kur jis? 

- Išėjo. 

- Kaip... 

- Aš paskambinau iš sykio, vos tik pamačiau 
žaizdą. Atsiprašiau, išėjau į savo kabinetą ir paskambi- 
nau. Kai grįžau, jo jau nebebuvo. 

- Šūdas, - pasakė Vilis. - Gal papasakotumėt 
mums viską iš pradžių, daktare? 

- Žinoma. Jis jėjo... o, ne daugiau kaip prieš 
dvidešimt minučių. Laukiamasis buvo tuščias - kas šiuo 
dienos metu nėra įprasta - bet, kaip įsivaizduoju, men- 
kesnes negalias žmonės linkę gydyti pliaže, - jis šypte- 
lėjo. - Pasisakė valęs medžioklinį šautuvą ir tasai iššovęs. 
Nusivedžiau jį į priimamąjį - tai yra, šitą kambarį, džen- 
telmenai - ir paprašiau nusivilkti marškinius. Jisai nusi- 
vilko. 

- O paskui? 

- Apžiūrėjau žaizdą. Paklausiau, kada įvyko nelai- 
mė. Jis pasakė, jog šįryt. Iškart supratau, kad meluoja. 
Zaizda, kurią apžiūrėjau, nebuvo šviežia, jau smarkiai 
užkrėsta. Tuomet ir prisiminiau straipsnius laikraš- 
čiuose. 

- Apie policininkų žudiką? 

- Taip. Prisiminiau tartum skaitęs, jog tasai žmo- 
gus pašautas aukščiau juosmens. Tuomet aš atsiprašiau 
ir paskambinau jums. 

- Ar žaizda tikrai buvo šautinė? 

- Be jokios abejonės. Sutvarstyta, tačiau labai 
prastai. Suprantate, aš jos labai nuodugniai neapžiūrėjau, 
nes skubėjau paskambinti. Bet man pasirodė, jog ji 
dezinfekuota jodu. 

- Jodu? 

- Taip. 

- Bet vis tiek užkrėsta? 

- Taip, tikrai. Tas Žmogus anksčiau ar vėliau 
turės susirasti kitą gydytoją. 

- Kaip jis atrodė? 

- Na, nuo ko čia pradėjus? 

- Kokio amžiaus? 

- Trisdešimt penkerių ar apie tiek. 

- Ūgis? 

- Sakyčiau, kiek aukštesnis nei šešių pėdų. 

- Svoris? 

- Maždaug šimtas devyniasdešimt. 

- Plaukai juodi? - paklausė Vilis. 

- Taip. 

- Akių spalva? 

- Ruda. 

- Jokių randų, apgamų, kitų ypatingų Žymių? 

- Veidas smarkiai apdraskytas. 

- Ar jis kabinete ko nors lietėsi? 

- Ne. Palaukite, taip. 

- Kur? 

- Pasisodinau jį čia ant stalo. Kai pradėjau Zon- 
duoti žaizdą, jis krūptelėjo ir įsitvėrė šitų kabių stalo 
gale. 

- Galbūt mums pasisekė, Helai, - pasakė Kare- 
la. 

- Viešpatie, rodos, kad taip. Kaip jis buvo apsi- 
rengęs, daktare Raselai? 

- Juodai. 

- Juodu kostiumu? 

- Taip. 

- Kokios spalvos marškiniai? 

- Balti. Virš žaizdos dėmė. 

- Kaklaraištis? 

- Kaklaraištis dryžuotas. Juodai auksinis. 

- Segtukas? 

- Buvo. Su kažkokiu piešinuku. 

- Kokio tipo? 

- Gal ragas? Kažkas panašaus. 

- Trimitas, medžioklės ragas? 

- Nežinau. Tikrai negalėčiau pasakyti. Prisiminiau 
jį todėl, kad buvo neįprastas. Krito man į akį, kai jis 
rengėsi. 

- Kokios spalvos batai? 

- Juodi. 

- Nusiskutęs? 

- Tai yra - jūs norit paklausti, ar jis buvo su 
barzda? 

- Taip. 

- Na ką gi, tuomet taip, nusiskutęs. Tačiau 
veidas jau prašosi skustuvo. 

- Mhm. Žiedai? 

- Bent aš nepastebėjau. 

- Apatiniai marškinėliai? 

- Nevilkėjo. 

- Per tokį karštį nėra ko jo smerkti. Ar galėčiau 
paskambinti, daktare? 

- Prašom. Manote, tai tasai Žmogus? 

- Tikiuosi, taip, - pasakė Vilis. - Dieve mano, 
tikiuosi, kad taip. 


Nervindamasis žmogus prakaituoja - net jei tem- 
peratūra ir neviršija kokių devyniasdešimt laipsnių pagal 
Farenheitą. 

Pirštų galiukuose yra prakaito porų; skystį, kurį 
jos išskiria, sudaro 98,5 procento vandens ir nuo 0,5 iki 
1,5 procento kietos medžiagos. Šią medžiagą sudaro 
maždaug vienas trečdalis neorganinių medžiagų - dau- 

giausia druskų - ir du trečdaliai organinių - pavyzdžiui, 
šlapalo, albumino bei skruzdžių, sviesto ir acto rūgščių. 
Prie Žmogaus pirštų galiukų išskyrų limpa dulkės, 
purvas ir riebalai. 

Prakaitas, susimaišęs su tuo, kas prilipo prie 
piršto, palieka labai ploną atspaudą ant žmogaus liečia- 
mo paviršiaus. 

Įtariamas žudikas prisilietė lygaus chromuoto 
kabių paviršiaus daktaro Raselo kabinete. 

Moksloir technikos laboratorijos darbuotojaituos 
nematomus pirštų atspaudus pabarstė specialiais juodais 
milteliais. Miltelių perteklius nubyrėjo ant popieriaus lapo. 
Atspaudų paviršių atsargiai nubraukė strauso plunksnele. 
Po to juos nufotografavo. 

Buvo gauti du ryškūs abiejų nykščių atspaudai 
toje vietoje, kur įtariamasis prispaudė pirštus prie kabių 
paviršiaus. Buvo gauti ryškūs abiejų antrųjų falangų 
pirštakaulių atspaudai tenai, kur įtariamasis įsitvėrė vidi- 
nio kabių paviršiaus. 

Atspaudus pasiuntė įIdentifikacijos biurą. Kruopš- 
čiai peržiūrėjo archyvus. Paieškos buvo bergždžios, ir 
atspaudus persiuntė Federaliniam tyrimų biurui - detek- 
tyvai kol kas sėdėjo ir laukė. 

Tuo tarpu daktarą Raselą aplankė policijos dai- 
lininkas. Išsiklausinėjęs jis pradėjo piešti įtariamojo 
portretą. Koregavo piešinį daktaro Raselo patariamas: 
"Ne, nosis truputį per ilga; taip, dabar geriau. Pabandykite 
šiek tiek išlenkti lūpą šitoje vietoje; taip, taip, šitaip" - ir 
galų gale piešinį užbaigė, - taip daktaras Raselas prisimi- 
nė Žmogų, kuris buvo kreipęsis į jį. Atvaizdą išsiuntinėjo 
po visus sostinės dienraščius ir visas vietines televizijos 
stotis drauge su žodiniu minimo žmogaus aprašymu. 

Visą tą laiką detektyvai laukė pranešimo iš FTB. 
Tebelaukė dar ir kitą dieną. 

Vilis apžiūrinėjo piešinį pirmajame vieno rytinių 
laikraščių puslapyje. | 
| Rėksminga antraštė skelbė: AR ESI MATĘS Šį 
ZMOGŲ? 

- Atrodo neblogai, - tarė Vilis. 

- Gražuolėlis Kradžakas, - pasakė Karela. 

- Ne, aš rimtai. 

- Gal jis ir dailus, bet tai tikras velnio išpera, - 
pasakė Karela. - Kad jam ranka nudžiūtų! 

- Labai gali būti, kadtaip ir įvyks, - sausaitarstelėjo 
Vilis. 

- Kur, po velnių, tasai FTB pranešimas? - irzo 
Karela. Visą rytą jisai atsakinėjo į skambučius - skam- 
bino žmonės, kurie tarėsi matę žudiką. Aišku, kiekvieną 
pranešimą reikėjo patikrinti, tačiau kol kas - pasak jų - 
tą ŽMogų buvo matę tuo pačiu metu įvairiausiose miesto 
dalyse. - Maniau, kad tie vyrukai miklesni. 

- Tokie ir yra, - pasakė Vilis. 

- Eisiu, šnektelėsiu su leitenantu. 

- Žygiuok. - tarė Vilis. 

Karela priėjo prie leitenanto durų. Pasibeldė. 

- Užeikit! - sušuko Bernsas. 

Karela įėjo į kabinetą. Bernsas kalbėjo telefonu. 
Ženklu parodė Karelai palūkėti. Po to linktelėjo ir tarė: 

- Bet, Hariete, aš nemanau čia nieko bloga, - jis 
kantriai klausė. - Taip, bet... 

Priėjęs prie lango, Karela žiūrėjo į parką. 

- Ne, nematau jokios priežasties, kad... 

“Vedybos, - pagalvojo Karela. Paskui - apie Tedi: 
- Pas mus bus kitaip. 

- Hariete, leisk jam eiti, - kalbėjo Bernsas. - Jis 
geras berniukas, ir nieko bloga jam neatsitiks. Klzusyk, 
patikėk manimi. Dėl Dievo meilės, juk tai tiktai pramogų 
parkas. 

Bernsas kantriai atsiduso. 

- Tuomet gerai, - patylėjo. - Dar nežinau, mieloji. 
Laukiame žinios iš FTB. Jeigu grįšiu namo, paskambinsiu 
tau. Ne, nieko ypatinga. Šiaip ar taip, per tokį pasiutusi 
karštį nesinori valgyti. Taip, brangioji, iki. 

Jis pakabino ragelį. Karela pasitraukė nuo lan- 
go. 

- Ak, tos moterys, - pratarė Bernsas, visai nesuir- 
zęs. - Sūnus su draugais vakare nori eiti į Džolilendą. Jinai 
nenori leisti. Nesupranta, ko jam ten prireikė vidury 
savaitės. Sako skaičiusi laikraščiuose apie vaikinų muš- 
tynes tokiose vietose. Po šimts, tai tik pramogų parkas. 
Vaikinukui jau septyniolika. 

Karela linktelėjo. 

- Jeigu imsi nepaliaudamas sekti, jie pasijus kaip 
belaisviai. Gerai - kodėl ten būtinai turi kilti muštynių? 
Laris puikiai žino, kaip išvengti nemalonumų. Jis geras 
vaikas. Matei jį, tiesa, Stivai? 

- Taip, - pasakė Karela. - Man jis pasirodė labai 
ramus. 

- Žinoma, aš ir sakau Harietei. Et, velniai rautų! 
Tos moterys niekad nenori nupjauti virkštetės. Viena 
moteris Mus augina, paskui, kai subręstam, perduoda 
kitai. 

Karela nusišypsojo. 

- Tai sąmokslas, - tarė jis. 

- Kartais man taip ir atrodo, - pasakė Bernsas. - 
Bet ką mes be jų darytume, a? - jis liūdnai palingavo gal- 
va - Žmogus, patekęs į visuomeninės struktūros spąs- 
tus. 

- Iš FTB dar nieko? - pasiteiravo Karela. 

- Ne, kol kas ne. Viešpatie, aš meldžiu Dievą 
sėkmės. 

- Mhm. 

-Mes nusipelnėme sėkmės, nejau ne? - paklausė 
Bernsas. - Mes tiesiog Žemę nosim arėme. Mes nusipel- 
nėme sėkmės. 

Į duris pasibeldė. 

- Įeikit, - pasakė Bernsas. 

Į kambarį įžengė Vilis su voku rankoje. 

- Ką tiktai gavome, sere, - tarė. 

- FTB? 

- Taip. 

Bernsas paėmė voką. Skubiai atplėšė, ištraukė 
sulenktą laišką. 

- Velniava! - pratrūko jis. - Velniava, prakeiki- 
mas! 

- Blogai? 

- Jie nieko apie jį neturi! - šaukė Bernsas. - 
Prakeikimas! Velnio prakeikimas! 

- Jokių atspaudų? 

-Mes viską apietątipą žinome, - karščiavosi Vilis, 
žingsniais matuodamas kabinetą. - Zinom, kaip jis atrodo, 
žinom jo ūgį, svorį, kraujo grupę, kada jis paskutinįsyk 
kirposi, vos ne jo išeinamosios angos dydį! - jis kirto 
kumščiu sau į kitos rankos delną. - Vienintelis dalykas, 
kurio mes nežinom - kas, po velnių, jis per vienas! Kas jis, 
prakeiktasis, kas jis toks? 

Nei Karela, nei Bernsas neatsakė. 


Tą naktį vaikiną, vardu Migelis Areta, atgabeno į 
nepilnamečių skyrių. Policija sučiupo jį kaip vieną iš tų, 
kurių nebuvo per “Groverių"' patikrinimą, ir neilgai truko 
nustatyti, jog Migelis - tas vaikinas, kuris pašovė Bertą 
Klingą. 

Tą naktį, kai buvo sužeistas Klingas, Migelis su 
savim turėjo šaudyklę. Kai" Groverių"' 'senjoras'' Rafaelis 
Ripas Desanga pasakė vaikinams, jog aplinkui sukinėjasi 
kažin koks gudreiva ir šniukštinėja, Migelis drauge su 
kitais patraukė pamokyt jo. 

Kaip pasirodė, tas gudreiva - ar asmuo, kurį jie 
palaikė gudreiva - griebėsi revolverio. Migelis išsitraukė iš 
kišenės saviškį ir pykštelėjo. 

Žinoma, Bertas Klingas nebuvo tas gudreiva. 
Paaiškėjo, jog jis - še tai tau! - policininkas. Tad Migelis 
Areta dabar buvo Nepilnamečių skyriuje; skyriaus dar- 
buotojai stengėsi išsiaiškinti, kodėl jis taip pasielgęs, - 
kad galėtų teisingai pateikti jo atvejį nepilnamečių teis- 
mui. 

Migeliui Aretai buvo penkiolika metų. Turbūt pa- 
prasčiausiai jis ne ką teišmanė. 

Tikrasis gudreiva - reporteris, vardu Klifas Sevi- 
džas - buvo trisdešimt septynerių metų ir būtų turėjęs 
daugiau išmanyti. 

Bet jis neišmanė. 


DVIDEŠIMTAS SKYRIUS 


Kai kitą dieną, ketvirtą valandą popiet, Karela 
išėjo iš skyriaus, jo laukė Sevidžas. 

Buvo jis su rudu šilkiniu kostiumu, auksiniu kak- 
laraiščiu ir ruda šiaudine skrybėle, apjuosta blyškiai gel- 
tonu kaspinu. 

- Sveiki, - tarė jis, atšlijęs nuo pastato sienos. 

- Kuo galiu būti naudingas? - paklausė Karela. 

- Jūs detektyvas, tiesa? 

- Jeigu turite skundų, - pasakė Karela, - kreipkitės 
į budintį seržantą. Aš einu namo. 

- Mano vardas Sevidžas. 

- O! - tarė Karela. Jis rūgščiai nužvelgė reporterį. 

- Jūs taip pat priklausote brolijai? - pasiteiravo 
Sevidžas. 

- Kokiai brolijai? 

- Sąjungai prieš Sevidžą. Eeta Piecea Cliff. 

- Aš pats esu Phi Beta Kappa, - pasakė Karela. 

- Iš tikrųjų? 

- Ne, -jis pasuko savo automobilio link. Sevidžas 
žengė jam į koją. 

- Aš norėjau paklausti: jūs taip pat prieš mane 
nusistatęs? - patikslino Sevidžas. 

- Jūs kaišiojote nosį, kur nereikia, - atsakė Kare- 
la. - Dėl to, kad kaišiojote, vienas policininkas dabar guli 
ligoninėje, ir vienas vaikinukas Nepilnamečių skyriuje 
laukia teismo. Ko norit - kad įteikčiau medalį? 

- Jeigu vaikinukas šaudo į žmogų, nusipelnė to, 
ką gavo. 

- Galbūt jis nebūtų į nieką šovęs, jei jūs nebūtu- 
mėt kaišiojęs nosies kur nereikia. 

- Aš reporteris. Mano amatas - rinkti faktus. 

-Leitenantas man sakė aptaręs su jumis galimybę, 
jog dėl tų žmogžudysčių kalti paaugliai. Pasakojo sakęs 

jums, kad jo nuomone, tokia tikimybė be galo menka. Bet 
jūs neatlyžot, vis tiek šniukštinėjot. Ar suvokiate, kad 
Klingą galėjo nušauti? 

- Bet jo nenušovė. O suvokiat, jog galėjo nušauti 
mane? - pasakė Sevidžas. 

Karela nutylėjo. 

- Jeigu jūsiškiai daugiau bendradarbiautų su 
spauda... 

Karela stabtelėjo. 

- Klausykit, - tarė jis, - ką jūs veikiate šiame 
rajone? Dar bėdos ieškote? Jei kuris nors “ Groverių" jus 
pažins, užvirs nauja maišalynė. Kodėl jums negrįžus į 
redakciją ir nesukūrus kokios skilties apie šiukšlių 
surinkimą? 

- Jūsų humoras... 

- Aš visai nejuokauju, - pasakė Karela, - ir tikrai ne 
per daug trokštu ką nors su jumis aptarinėti. Kątik baigiau 
darbą. Einu namo, išsimaudysiu po dušu, paskui turiu 
pasimatymą su sužadėtine. Teoriškai aš einu tarnybi- 
nes pareigas dvidešimt keturias valandas per parą, kiek- 
vieną savaitės dieną, bet laimei, į tas pareigas nejeina 
terlionė su kiekvienu nuo bandos nuklydusiu pienburniu 
reporteriu. 

-Pienburniu? - Sevidžas nuoširdžiai įsižeidė. - Na 
jau, klausykit... 

- Kokio velnio jūs iš manęs norite? - paklausė 
Karela. 

- Noriu aptarti tas žmogžudystes. 

- O aš nenoriu. 

- Kodėl ne? 

- Viešpatie, jūs tikra siurbėlė, na, ar ne? 

- Aš reporteris, ir pasiutusiai geras reporteris. 
Kodėl jūs nenorite pasikalbėti apie žmogžudystes? 

- Aš pasiruošęs jas aptarti su kiekvienu, kuris 
supranta, apie ką aš kalbu. 

- Aš gerai moku klausytis, - pasakė Sevidžas. 

- Zinoma. Jūs jau išklausėte Ripą Desangą. 

- Gerai, aš suklydau ir esu pasiruošęs tai pripa- 
Žinti. Maniau, tai padarė paauglys, o taip nebuvo. Dabar 
žinome, jog tai suaugęs žmogus. Ką mes dar apie jį 
žinome? Ar žinom, kodėl jis tai padarė? 

- Ruošiatės persekioti mane visą kelią į namus? 

- Norėčiau pavaišinti jus taurele, - pasakė Sevi- 
džas. Jis viltingai sužiuro į Karelą. Karela svarstė pasiū- 
lymą. 

- Gerai, - tarė jis. 

Sevidžas ištiesė ranką. 

- Draugai mane vadina Klifu. Nežinau, kuo vardu 


- Stivas Karela. 
Jie paspaudė rankas. 
- Malonu susipažinti. Eime, išgersime. 


Bare buvo kondicionuotas oras - palaimingas 
prieglobstis po troškios kaitros lauke. Jie užsisakė, po to 
susėdo vienas priešais kitą kairėje kabinoje prie sie- 
nos. 

- Aš tenoriu žinoti, - pasakė Sevidžas, - ką galvoja- 
te jūs. 

- Turite galvoje mane patį ar skyrių? 

- Žinoma, jus. Negaliu tikėtis, kad kalbėtumėte 
už visą skyrių. 

- Ar tai spaudai? - paklausė Karela. 

- Ne, po velnių. Tiesiog noriu susidaryti apie tai 
nuomonę. Kai tik visa bus baigta, spaudoje pasipils 
straipsniai. Savo darbo labui norėčiau susipažinti su 
visais tyrimo aspektais. 

- Nespecialistui sunkoka suprasti visus policijos 
tyrimo aspektus, - pasakė Karela. 

- Zinoma, žinoma. Bet jūs bent jau galit papasa- 
koti, ką galvojat pats. 

- Aišku, galiu. Su salyga, jog tai ne spaudai. 

- Skauto garbės žodis, - pasakė Sevidžas. 

- Skyriuje nemėgsta, kai koks policininkas mala 
liežuviu... 

-Į spaudą nepateks nė žodžio, - pasakė Sevidžas. 
- Patikėkite. 

- Ką jūs norėtumėt sužinoti? 

- Priemones mes žinome, aplinkybes žinom, - 
pasakė Sevidžas. - Koks motyvas? 

- Kiekvienas policininkas mieste norėtų gauti 
atsakymą į šį klausimą, - pratarė Karela. 

- Galbūt beprotis. 

- Galbūt. 

- Jums taip neatrodo? 

- Ne. Kai kuriems mūsiškiams atrodo. Man ne. 

- Kodėl ne? 

- Tiesiog neatrodo. 

- Yra kokia nors priežastis? 

- Ne, tiesiog nuojauta. Kai ilgą laiką tiri bylą, 
atsiranda kažkokia nuojauta. Paprasčiausiai netikiu, jog 
tai maniako darbas. 

- Kuo jūs tikite? 

- Na, ką gj, turiu keletą idėjų. 

- Pavyzdžiui? 

- Šiuo metu nenorėčiau apie jas kalbėti. 

- Ak, liaukitės, Stivai. 

- Klausykit, policijos darbas toks pats, kaip ir 
kiekvienas kitas darbas - išskyrus tai, jog jis susijęs su 
nusikaltimu. Jei vertiesi importo-eksporto bizniu, kartais 
nuojauta pasikliauji, o kartais ne. Ir mes taip pat. Jei 
nuojautatau kažką sako, juk nebėgsi be atodairos sudaryti 
milijono vertės sandėrio. 

- Taigi, jums kažką sako nuojauta, 0 jūs norėtu- 
mėte pirma įsitikinti? 

- Iš tiesų net ne nuojauta. Tiesiog turiu idėją. 

- Kokią idėją? 

- Dėl motyvo. 

- Ir kas dėl motyvo? 

Karela nusišypsojo. 

- Esat tikras įkyruolis, ar ne? 

- Aš geras reporteris. Jau sakiau. 

- Gerai, pažvelkim į bylą tokiu požiūriu: tie žmo- 
nės - policininkai, nužudyti trys paeiliui. Kokia iškart 
peršasi išvada? 

- Kažkas nemėgsta policininkų. 

- Teisingai. Žmogus, kuris nekenčia policininkų. 

- Ir ką? 

- Nuvilkime jiems uniformą. Kas tuomet? 

- Uniformos jie nevilkėjo. Nė vienas jų nebuvo 
uniformuotas. 

- Žinau. Aš sakiau perkeltine prasme. Noriu pa- 
sakyti - paverskime juos paprastais miestiečiais. Ne 
policininkais. Kas tuomet? Tik jau ne Žmogus, kuris 
nekenčia policininkų. 

- Tačiau jie buvo policininkai. 

- Pirmiausia jie buvo žmonės. O tai, kad jie 
policininkai - tik antraeilis dalykas, atsitiktinumas. 

- Taigi jūs manote, kad tai, jog jie policininkai, 
neturi nieko bendra su žmogžudystės priežastimi? 

- Galbūt. Štai kodėl aš noriu pasirausti truputį 
giliau. 

- Man regis, aš jūsų nesuprantu. 

- Štai kas, - pasakė Karela. - Mes gerai pažinojom 
tuos žmones, kiekvieną dieną su jais dirbome. Policinin- 
kai. Pažinojome juos kaip policininkus. Nepažinojome jų 
kaip žmonių. Galbūt juos nužudė todėl, kad jie Žmonės, 
O ne todėl, kad policininkai. 

- Įdomu, - tarė Sevidžas. 

- Iš tiesų tai reiškia - pasirausti po jų asmeninį 
gyvenimą. Tai nėra itin malonu, nes draug su žmogžu- 
dyste į paviršių paprastai išplaukia netikėčiausių daly- 
kų. 

- Jūs norite pasakyti, kad pavyzdžiui... - Sevidžas 
patylėjo. - Na, tarkim, Riardonas rietė su kita bobike 
arba Fosteris lošė arklių lenktynėse, arba Bušas imdavo 
pinigus iš kokio gangsterio - kažkas panašaus. 

- Sakykime, taip. 

- Ir tie atskiri veiksmai kažkokiu būdu siejo juos 
visus su vienu asmeniu, kuris dėl skirtingų priežasčių 
troško jų mirties. Jūs tai norite pasakyti? 

- Tai truputį per daug komplikuota, - pasakė 
Karela. - Nesu tikras, kad jų mirtis susijusi tokiu sudėtin- 
gu būdu. 

- Bet mes tikrai žinome, jog visus tris policininkus 
nužudė vienas asmuo. 

- Taip, iš tiesų mes tai žinome. 

- Tuomet žmogžudystės yra susijusios. 

- Taip, be abejo. Bet galbūt... - Karela patraukė 
pečiais. - Sunku su jumis apie tai kalbėti - aš pats dar nesu 
tikras, jog aiškiai suvokiu, ką kalbu. Tik turiu tokią 
mintį, štai ir viskas. Mintį, kad motyvas gali slypėti giliau - 
kad juos nužudė ne vien dėl policininko Ženklelio atla- 
pe. 

- Suprantu, - Sevidžas atsiduso. - Na, kągi, galite 
pasiguosti tuo, jog kiekvienas policininkas mieste tikriau- 
siai turi savų idėjų, kaip atspėti šią mjslę. 

Karela linktelėjo; jis ne visai suprato Sevidžą, - 
tačiau nenorėjo leistis į ilgesnį pokalbį. Dirstelėjo į laik- 
rodį. 

- Netrukus man reikės eiti, - pasakė. - Turiu 
pasimatymą. 

- Su mergina? 

- Taip. 

- Kuo ji vardu? 

- Tedi. Na, iš tiesų tai Teodora. 

- Teodora, 0 toliau? 

- Franklin. 

- Gražu, - pasakė Sevidžas. - Rimtas reikalas? 

- Rimtesnio nebūna. 

- Tos jusų idėjos, - pasakė Sevidžas. - Dėl motyvo. 
Ar aptarėte jas su savo viršininkais? 

- Ne, po velnių. Juk nebėgsi aptarinėti kiekvienos 
smulkmenos, kuritau šauna į galvą. Pradžioje ją išnagrinėji, 


184 


paskui, jeigu pasirodo, jog verta šio to, na, tuomet ją ir 
išdėstai. 

- Suprantu. Ar aptarėte ją su Tedi? 

- Tedi? Na, ne, kol kas ne. 

- Manot, ji jus palaikytų? 

Karela droviai nusišypsojo. 

- Ji įsitikinusi, jog aš niekuomet neklystu. 

- Regis, puiki mergina. 

- Geriausia iš geriausių. Ir man jau metas, jei 
nenoriu ją prarasti. 

- Zinoma, - supratingai pasakė Sevidžas. Karela 
vėl dirstelėjo į laikrodį. - Kur ji gyvena? 

- Riverhede, - atsakė Karela. 

- Teodora Franklin iš Riverhedo, - pasakė Sevi- 
džas. 

- Taip. 

- Na, ką gi, malonu buvo išgirsti jūsų idėjas. 

Karela pakilo. 

- Atsiminkite - visa tai ne spaudai, - tarė jis. 

- Žinoma, ne, - patikino jį Sevidžas. 

- Ačiū už vaišes, - padėkojo Karela. 

Jie paspaudė rankas. Sevidžas liko sėdėti 
kabinoje; užsisakė dar vieną “Tomą Kolinzą“. Karela 
patraukė namo išsimaudyt po dušu ir nusiskusti prieš 
pasimatymą su Tedi. 


Duris ji jam atvėrė, švytėdama visu savo grožiu. 
Žingtelėjo atgal, leisdama jam įvertinti visą savo puoš- 
numą. Baltas lininis kostiumėlis, balti bateliai; švarkelio 
atlape raudono akmens segė, skaisčiai raudoni ovalo 
formos auskarai, pritaikyti prie segės. 

- Po velnių, - tarė jis. - Tikėjaus užklupti tave tik su 
baltinukais. 

Ji šypsodamasi siektelėjo švarkelio sagos. 

- Mūsų laukia staliukas, - pasakė jis. 

"Kur?" - klausė jos veidas. 

- “Ah Lum Fonge"', - atsakė jisai. 

Ji džiugiai linktelėjo. 

- Kur tavo lūpų dažai? - paklausė jis. 

Šypsodamasi ji priartėjo, jis ją apkabino, 
pabučiavo, o ji prigludo prie jo taip, lyg po dešimties 
minučių jo būtų laukus kelionė į Sibirą. 

- Nagi, - tarė jis, - eik, pasidažyk. 

Ji išėjo į kitą kambarį, pasidažė lūpas ir vėl išniro, 
mažu raudonu rankinuku nešina. 

- Tokius jos nešiojasi toje gatvėje, - tarė jis. - 
Profesijos simbolis. 

Ji pliaukštelėjo jam per minkštą vietą, ir jiedu 
išėjo į gatvę. 

Kinų restoranas garsėjo ne tik puikia virtuve, bet 
ir egzotišku dekoru. Vien virtuvės Karelai nebūtų pakakę. 
Greta kiniškų patiekalų jam reikėjo ir kiniškos dvasios 
bei išorės. Jis nemėgo supaprastinto jų varianto, kurį 
randi, pietaudamas kur. nors Kalverio aveniu. 

Jiedu užsisakė kiniškos sriubos, omaro ruletų, 
keptų šonkauliukų, viščiuką “Hon Šu Gai", bifšteksą 
“*Kiu"' ir kvapnios pikantiškos kiaulienos. Sriuboje traškėjo 
kiniškos daržovės - kvapnūs baltieji žirneliai, vandeniniai 
kaštonai, grybai ir šaknelės, kurių pavadinimojis nežinojo. 
Pati sriuba buvo aromatinga, aštraus skonio. '/'algydami 
jie beveik nesikalbėjo. Sušveitę omaro ruletus, ėmėsi 
rudų sultingų šonkauliukų. 

- Ar girdėjai apie avinėlį? - paklausė jis. - Apie 
disertaciją... 

Ji linktelėjo ir toliau šveitė šonkauliukus. 

Jie sukirto visą traškų “Hon Šu Gai viščiuką. 
Bifšteksui “Kju"' vietos liko nebedaug, nors jie ir labai 
stengėsi; ir kai Čarlis, jų oficiantas, priėjo paimti lėkščių, 
metė į juos priekaištingą žvilgsnį, nes lėkštėje buvo 
likę keli švelnios jautienos gabalėliai. 

Virtuvėje jis supjaustė jiems ananasą - taip, kad 
visą žievę galima būtų nuimti vienukart, - atskleisdamas 
brandų geltoną minkštimą; plonais pailgais gabalėliais 

suraikė tą vaisių, prašyte besiprašantį į burną. Jie gėrė 
arbatą, mėgaudamiesi šiltu jos aromatu: skrandžiai pilni, 
kūnas ir dvasia ilsisi. 

- Ką manai apie rugpjūčio devynioliktą? 

Tedi patraukė pečiais. 

- Tai šeštadienis. Ar nori tekėti šeštadienį? 

"Taip", - atsakė jos akys. 

: Čarlis atnešė jiems "Lemties sausainukų", vėl 
pripildė arbatinuką. 

Karela perlaužė savo sausainį. Prieš perskaity- 
damas "Iemtį'', surašytą ant siauros popieriaus juostelės, 
pasakė: 

- Ar žinai anekdotą apie Žmogų, kuris skaitė tokią 
"lemtį" kinų restorane? 

Tedi papurtė galvą. 

- Ten buvo parašyta: “Nevalgyk sriubos". Ir pa- 
rašas: draugas. 

Tedi nusijuokė ir mostelėjo į jo “lemtį '. Karela 
garsiai perskaitė: 

- Esi laimingiausias iš gyvųjų. Greitai tu vesi 
Teodorą Franklin. 

Ji ištarė: ''O!', be garso pyktelėjusi, ir paėmė iš 
jo raštelį. Grakščiomis raidėmis jame buvo išvedžiota: 
"Turite gabumų matematikai.“ 

Nusišypsojusi Tedi perlaužė savo sausainį. Jos 
veidas akimirksniu apsiniaukė. 

- Kas ten? - paklausė jisai. 

Ji papurtė galvą. 

- Duok man pažiūrėti. 

Ji pabandė nuslėpti raštelį, bet jis nutvėrė įį jai 
iš rankos ir perskaitė. 

- "Leo suriaumos - visi miegai išgaruos". 

Karela žiūrėjo į raštelį. 

- Velniškai kvaila dėti tokius dalykus į sausainį, - 
pasakė. - Ką tai reiškia? - akimirką jis pagalvojo. - A, Leo 
- Liūtas. Nuo liepos dvidešimt antrosios iki kažkurios 
rugpjūčio, tiesa? 

Tedi linktelėjo. 

- Na, tuomet viskas labai aišku. Kai mes susi- 
tuoksim, velnią tu man pamiegosi! 

Jis nusišypsojo, ir nerimas dingo iš jos akių. Ji 
šyptelėjo, linktelėjo ir siekė per stalą jo rankos. 

Perlaužtas sausainis gulėjo greta sunertų jų ran- 
kų, o šalimais - susuktas “lemties raštelis". 

Leo suriaumos - visi miegai išgaruos. 


DVIDEŠIMT PIRMAS SKYRIUS 


Jo vardas buvo ne Leo. 

Jo vardas buvo Piteris. 

Pavardė Bernsas. 

Jis riaumojo. 

- Kas čia per pliauškalai, Karela? 
- Ką? 

- Šito prakeikto laikraštpalaikio šiandieniniame 
numeryje! - plyšojo jis, baksnodamas į vakarinį laikraštį, 
gulintį ant stalo. - Rugpjūčio ketvirtosios! 

"Leo", - pagalvojo Karela. 

- Ką... ką jūs turite galvoje, leitenante? 

-Kąaš turiu galvoje? - šūktelėjo Bernsas. - KĄ AŠ 
TURIU GALVOJE! Kas, po velnių, įgaiojo tave taukšti 
tokias nesąmones tam idiotui Sevidžui! 

- Ką? 

- Yra policininkų, kurie budi Beftaune už tai, kad 
pripliurpė niekų kaip... 

- Sevidžas? Duokit man pažiūrėti tą... - pradėjo 
Karela. 

Bernsas piktai išskleidė laikraštį. 

- Policininkas meta iššūkį Valdybai! - suriaumojo 
jis. - Tokia antraštė. POLICININKAS META IŠŠŪK| 
VALDYBAI! Kas nutiko, Karela - tau kas nors čia nepa- 
tinka? 

- Duokite pažiūrėti... . 

-O žemiau: “GALBŪT AŠ ŽINAU, KAS ŽUDIKAS", 
- SAKO DETEKTYVAS. 

- Galbūt aš žinau... 

- Ar sakei tai Sevidžui? 

- Kad galbūt aš žinau, kas žudikas? Aišku, kad 
ne, Viešpatie, Pitai... 

- Nevadink manęs Pitu! Štai, skaityk tą prakeiktą 
straipsnį. 

Karela paėmė laikraštį. Kad ir kaip keista, jo 
rankos virpėjo. 

Taip, iš tiesų, ketvirtame puslapyje puikavosi 
straipsnis su antrašte: 


POLICININKAS META IŠŠŪKĮ VALDYBAI. 
"GALBŪT AŠ ŽINAU, KAS ŽUDIKAS“, - SAKO 
DETEKTYVAS. 


- Bet juk tai... 
- Skaityk, - tarė Bernsas. 
Ir Karela skaitė. 


Baro prieblandoje viešpatavo vėsa. 

Mes sėdėjome vienas prieš kitą - detektyvas 
Stivenas Karela ir aš. Jis sukinėjo tarp pirštų taurelę; 
kalbėjome mes apie daug ką, bet daugiausia apie 
žmogžudystes. 

- Regis, aš žinau, kas nužudė tuos tris policininkus, 
- pasakė Karela. - Nors tokiomis mintimis su savoviršininkais 
pasidalyti negaliu. Jie nesuprastų. 

Taigi taip įsižiebė pirmasis vilties spindulys, kad 
bus atskleista paslaptis, atvedusi į aklavietę Žmogžu- 
dysčių tyrimo skyriaus žinovus ir paralyžiavusi užsispyrusį, 
pernelyg savimi pasikliaujantį detektyvą - leitenantą Piterį 
Bernsą iš 87-ojo skyriaus. 

- Kol kas dar negaliu išsamiau jums apie tai 
papasakoti, - pasakė Karela, - nes vis dar gilinuosi. Tačiau 
tateorija apie žmogų, kuris nekenčia policininkų, per-dėm 
neteisinga. Kažkas slypi tų trijų žmonių asmeniniame 
gyvenime. Esu tuo įsitikinęs. Reikės paplušėti, bet tą 
riešutėlį mes perkrimsime. 

Taip kalbėjo detektyvas Karela vakar po pietų 
viename iš barų pačioje vadinamoje “Žmogžudysčių ruo- 
žo“ širdyje. Karela drovus, uždaras žmogus, kuris - jo 
žodžiais tariant - “nesivaiko šlovės". 

- Policijos darbas - kaip ir kiekvienas kitas dar- 


190 


bas, - kalbėjo jis man, - tik susijęs Su nusikaltimu. Kai tau 
kyla įtarimas, pradedi kapstytis giliau. Ką nors iškapstai, 
tada pateiki savo viršininkams - galbūt tuomet jie tave 
išklausys, o galbūt ir ne. 

Kol kas savo prielaidas jis patikėjęs tik sužadė- 
tinei, žaviai jaunai damai, vardu Teodora Franklin, merginai 
iš Riverhedo. Panelė Franklin tvirtai įsitikinusi, jog Karela 
"niekuomet neklysta"; ji neabejoja, kad jis perkrims "tą 
riešutėlį', kad ir kokie nerangūs ir nevykę buvo Valdybos 
veiksmai. 

- Kiekvienoje spintoje Slypi savas skeletas, kaip 
sako anglai, - pridūrė Karela. -Ir tie skeletai padės mums 
rasti nusikaltėlį. Reikia pasikapstyti giliau. Dabar tai tik 
laiko klausimas. 

Mes sėdėjome vėsioje baro prieblandoje, ir aš 
jaučiau ramią jėgą, sklindančią nuo to žmogaus, kuriam 
pakako drąsos toliau tęsti tyrimą, nors į jį supančių žmonių 
suplėkusias smegenis ir įsismelkė “Neapykantos 
policininkams teorija“. 

“Tasai žmogus ras žudiką", - pagalvojau aš. 

Tasai žmogus išvaduos miestą iš nuolatinės bai- 
mės, iš to siaubo, kurį kelia nežinomas žudikas, besi- 
Dastantis gatvėmis su nesutramdomu 45-0 kalibro pis- 
:0letu krauju aptaškytoje saujoje. Tas žmogus... 


- Viešpatie! - pasakė Karela. 

- Aha, - atsiliepė Bernsas. - Na, ir kaip? 

- Aš niekuomet nekalbėjau tokių dalykų. Noriu 
pasakyti - ne šitaip. Ir jis sakė, jog tai ne spaudai! - Karela 
staiga pratrūko. - Kur telefonas? Aš paduosiu tą kalės 
vaiką į teismą už šmeižtą! Jis man neišsisuks... 

- Nusiramink, - tarė Bernsas. 

- Kodėl jis įvėlė čia Tedi? Ar nori paversti ją 
antim-viliokle tam kvaišam niekšui su 45-uku? Ką jis, 
išprotėjo? 

- Nusiramink, - pakartojo Bernsas. 

- Nusiraminti? Aš niekuomet nesakiau, jog žinau, 
kas žudikas! Niekuomet... 

- O kątu sakei? 

- Tik pasakiau, jog turiu idėją, kurią norėčiau 
patikrinti. 

- Ir kas per idėja? 

-Kad galbūt tas tipas visai nemedžioja policininkų. 
Galbūt jis tiesiog medžioja kažkokius žmones. O gal net 
ne tai. Galbūt jis medžioja tik vieną žmogų. 

- Kokį? 

- Iš kur, po velnių, man žinoti? Kodėl jis paminėjo 
Tedi? Viešpatie, kas tam vaikinui užėjo? 

- Nieko, ko negalėtų išgydyti psichiatras, - pasakė 
Bernsas. 

- Klausykit, aš noriu nueiti pas Tedi. Dievai ži- 
no... 

- Kiek laiko? - pasiteiravo Bernsas. 

Karela Žvilgtelėjo į sieninį laikrodį. 

- Penkiolika po šešių. 

- Palauk iki pusės septynių. Tuomet grįš po 
vakarienės Hevilendas. 

- Jeigu aš kada nors sutiksiu tą Sevidžą, - paža- 
dėjo Karela, - suplėšysiu jį į gabalėlius. 

- Arba bent jau nubausk jį už greičio viršijimą, - 
patarė Bernsas. 


Žmogus juodu kostiumu stovėjo prie buto durų ir 
klausė. Iš dešinės jo švarko kišenės stirksojo vakarinis 
laikraštis. Kairysis petys pulsavo skausmu; kitą kišenę 
svėrė 45-0 kalibro kolitas; todėl - kad ne taip maustų 
žaizdą, kad ne taip svertų pistoletas - klausydamas jis 
truputį pasviro į kairę. 

Bute nebuvo girdėti nė garso. 

Jis labai įdėmiai perskaitė laikraštyje vardą - 
Teodora Franklin, paskui pervertė Riverhedo adresų kny- 

gą ir susirado adresą. Norėjo pakalbėti su ta mergina. 
Išsiaiškint, ką žino Karela. Jam reikėjo išsiaiškinti. 

"Kaip ten pas ją tylu, - galvojo jis. - Ką ji veikia?" 

Jis atsargiai pabandė pasukti durų rankeną. Lėtai 
pasukiojo ją į abi puses. Durys buvo užrakintos. 

Išgirdo žingsnius. Pabandė atsitraukti nuo durų, 
bet jau buvo per vėlu. Siektelėjo į kišenę pistoleto. Durys 
jau vėrėsi - plačiau, plačiau. 

Tarpduryje stovėjo nustebusi mergina. Daili 
mergina, nedidukė, tamsiaplaukė, didelėmis rudomis 
akimis. Ji vilkėjo baltą minkštą chalatą. Ant chalato 
ryškėjo drėgnos dėmės. Suprato, jog ji ką tik iš po dušo. 
Ji pakėlė akis jam į veidą, paskui akys nukrypo į pistoletą 
jo rankoje. Burna prasivėrė, bet iš jos neišsprūdo nė 
garso. Ji pabandė užtrenkti duris, tačiau jis įspraudė į 
plyšį koją; tada stumtelėjo duris. 

Ji atatupsta traukėsi nuo jo į kambarį. Jis uždarė 
duris ir užrakino. 

- Panelė Franklin? - paklausė. 

Ji linktelėjo, siaubo pagauta. Buvo mačiusi atvaiz- 
dą visuose pirmuosiuose laikraščių puslapiuose, matė įį 
visose televizijos programų laidose. Apsirikti jinai negalėjo 
- tai Žmogus, kurio ieško Stivas. 

- Pakalbėkim truputį, gerai? - pasiūlė jisai. 

Jo balsas buvo lygus, malonus, bemaž lipšnus. 
Dailus vyriškis - kodėl jis nužudė tuos policininkus? Kodėl 
toks Žmogus kaip šis?.. 

- Jūs girdėjot, ką aš pasakiau? - paklausė jis. 

Ji linktelėjo. Skaitė iš jo lūpų, suprato viską, ką 
jis kalba, tačiau... 

- Ką žino jūsų vaikinas? - pasiteiravo jisai. 

Jis atsainiai sūpavo 45-uką, tarytum dabar jau 
įpratęs į jo mirtį nešančią galią, tarytum manydamas į 
esant greičiau žaisliuką, 0 ne pavojingą gink-lą. 

- Kas yra, išsigandote? 

Palietusi lūpas, ji bejėgiškai skėstelėjo rankomis 
į šalis. 

- Ką? 

Ji pakartojo savo gestą. 

- Nagi, - tarė jis, - dėl Dievo meilės, kalbėk! Ne 
taip jau tu ir išsigandai! 

Jivėl mostelėjo, šį sykį papurtė galvą. Jis smalsiai 
žiūrėjo į ją. 

- Po perkūnais, - tarė pagaliau. - Kurtinė! -jis ėmė 
juoktis. Juokas aidėjo bute, atsimušdamas nuo sienų. - 
Kurtinė! - juokas nutrūko. Jis įdėmiai ją nužvelgė. - Ar 
kartais tu manęs nemaustai, ką? 

Tedi energingai papurtė galvą. Jos rankos pa- 
kilo prie kaklo iškirptės, tvirčiau suskliautė chalatą. 

- Ką gi, tai turi savų privalumų, ar ne? - šypso- 
damasis tarė jis. - Tu negali šaukti, negali paskambinti, nė 
velnio tu negali padaryti, tiesa? 

Įsmeigusi į jį akis, Tedi nurijo seilę. 

- Ką žino Karela? - paklausė jisai. 

Ji papurtė galvą. 

- Laikraštis rašo, kad jis kažką žino. Ar jis žino 
apie mane? Įsivaizduoja, kas aš toks? 

Ji vėl papurtė galvą. 

- Aš tavimi netikiu. 

Ji linktelėjo, stengdamasi įtikinti jį, jog Stivas 
nieko nežino. Apie kokį laikraštį jis kalba? Ką jis turi 
galvoje? Ji plačiai išskėtė rankas, rodė nieko nežinanti, 
vildamasi, kad jis supras. 

Išsitraukęs iš kišenės laikraštį, sviedė jį jai. 

- Ketvirtas puslapis, - pasakė. - Skaityk. Man 
reikia prisėsti. Tas prakeiktas petys... 

Jis atsisėdo, atstatęs į ją pistoletą. Atsivertusi 
laikraštį, ji įsigilino į straipsnį - skaitydama purtė galvą. 

- Na? - paklausė jis. 

Ji vis purtė galvą. “Ne, tai netiesa. Ne, Stivas 
niekuomet nebūtų kalbėjęs tokių dalykų. Stivas būtų...“ 

- Ką jis tau sakė? - paklausė vyriškis. 

Jos akys maldaudamos plačiai išsiplėtė. "Nieko, 
nieko jis man nesakė." 

- Laikraštis rašo... 

Ji sviedė laikraštį ant grindų. 

- Melas, a? 

“Taip"', - linktelėjo ji. 

Jo akys susiaurėjo. 

- Laikraščiai nemeluoja, - tarė jis. 

“Meluoja, meluoja! 

- Kada jis ateis? 

Ji stovėjo nejudėdama, sustingusiu veidu, steng- 
damasi, kad jis ko nors neišduotų vyriškiui su pistole- 
tu. 

- Jis ateis? 

Ji papurtė galvą. 

- Meluoji. Iš veido matau. Ateis, juk tiesa? 

Ji puolė prie durų. Jis čiupo ją už rankos, sviedė 
atgal per kambarį. Kai krito ant grindų, chalatas atsila- 
pojo, apnuogindamas kojas. Skubiai susiskliautusi jo 
skvernus, pakėlė akis. 

- Daugiau taip nedaryk, - tarė jis. 

Dabar ji sunkiai alsavo. Jautė tame žmoguje 
tarytum suspaustą spyruoklę, kuri atsileis tą akimirką, 
kai Stivas pravers duris. Bet jis sakė, jog ateis ne 
anksčiau kaip vidurnaktį. Taip jai sakė, o vidurnaktis dar 
toli. Per tą laiką... 

- Tu ką tik iš dušo? - pasiteiravo jis. 

Ji linktelėjo. 

- Dailios kojytės, - tarė jis, ir ji pajuto į save 
įsmeigtas akis. - Bobikės, - filosofiškai ištarė jis. - Ką ten 
slepi po tuo chalatėliu? 

Ji išplėtė akis. 

Jis prajuko. 

- Taip aš ir galvojau. Gražu. Pats tas per tokį 
karštį. Kada ateis Karela? 

Jinai neatsakė. 

- Septintą, aštuntą, devintą? Ar jis šiandien budi? 
- stebėjo ją. - Nieko iš tavęs neišpeši, a? Kada jis budi - 
nuo ketvirtos iki vidurnakčio? Žinoma, kitaip dabar tikriau- 

siai būtų su tavim. Na, ką gi, mes taip pat galime patogiai 
įsitaisyti - juk teks palūkėti. Ar šiuose namuose yra ko 
išgeri? 

Tedi linktelėjo. 

- Ko turi? Džino? Ruginės? Burbono? - žiūrėjo į 
ją. - Džino? Toniko turi? Ne, ką? Sodos vandens? Gerai, 
sumaišyk man “Kolinzą''. Ei, kur tu? 

Tėdi mostelėjo į virtuvę. 

- Einu su tavim, - tarė jis. 

Nusekė paskui ją į virtuvę. Atidariusi šaldytuvą, ji 
išėmė nugertą sodos vandens butelį. 

- Ar šviežio neturi? - paklausė jis. 

Atsisukusi nugara, ji negalėjo perskaityti jo lūpų. 
Čiupęs už peties, jis apsuko merginą. Ranka nepaleido 
peties. 

- Klausiau, ar turi šviežią butelį, - tarė jis. 

Ji linktelėjo ir pasilenkusi paėmė nuo žemuti- 
nės šaldytuvo lentynėlės nepradėtą butelį. Iš vaisių dėžės 
išėmė citrinas, paskui priėjo prie bufeto paimti džino. 

- Bobikės, - pakartojo jis vėl. 

Į aukštą stiklinę ji įpylė dvigubą porciją džino. 
Įdėjusi cukraus, pasuko prie vienos iš lentynų. 

- Ei! Tik be pokštų. Tiesiog supjaustyk citriną, ir 
tiek. 

Ji perpjovė citriną ir išspaudėabi puseles į stiklinę. 
Pylė sodos vandens, kol pripildė tris ketvirčius stiklinės, 
paskui vėl priėjo prie šaldytuvo paimti ledo. Paruošusi 
kokteilį, padavė jam. 

- Pasidaryk sau, - tarė jis. 

Ji papurtė galvą. 

- Sakyta, pasidaryk! Aš nemėgstu gerti vienas. 

Pavargusi ir kantri, jį sumaišė sau gėrimą. 

- Eime. Atgal į svetainę. 

Jie grįžo į svetainę, kur jis raukydamasis taisėsi 
krėsle, kol įsitaisė taip, kad petys būtų patogiai. 

- Kai į duris pasibels, - tarė jis, - sėdėk sau tyliai, 
ir tiek, supratai? O dabar eik ir atrakink. 

Priėjusi ji atrakino duris. Ir dabar, žinodama, kad 
durys neužrakintos, žinodama, kad įėjęs Stivas atsidurs 
akis į akį su nutaikytu į jį 45-uku, ji pajuto, kaip baimė 
it voratinklis ima raizgyti jai širdį. 

- Ko susimąstei? - paklausė jis. 

Ji gūžtelėjo pečiais. Grįžusi į kambarį, atsisėdo 
prieš jį, veidu į duris. 

- Skanu, - tarė jis. - Nagi, išgerk. 

Ji siurbtelėjo “Kolinzo"'; mintys sukosi apie tą 
akimirką, kada įžengs Stivas. 

- Žinai, aš ruošiuosi jį užmušti, - pasakė jis. 

Ji žvelgė į jį plačiai išplėstomis akimis. 

- Dabar, šiaip ar taip, jau jokio skirtumo, tiesa? 
Vienu faraonu daugiau ar mažiau. Taip bus truputį geriau 
- tau taip neatrodo? 

Ji nesuprato - nuostaba išryškėjo jos veide. 

- Taip geriausia, - paaiškino jis. - Jeijis ką žino, na, 
ką gi, - nereikia palikti jo gyvo. O jei nieko nežino - tai 
paryškins bendrą vaizdą, -jis pasimuistė krėsle. - Viešpatie, 
reikėtų pasirūpinti tuo petimi. Kaip tau patinka tas šlykš- 
tynė daktaras? Čia jau visus pranoksta, ar ne? O aš 
maniau - jų pareiga gydyti. 

“Jis kalba taip, kaip ir visi, - mąstė ji. - Tik apie 
mirtį pernelyg paprastai. Jis ruošiasi nužudyti Stivą." 

- Šiaip artaip, mes ruošėmės į Mechiką. Ketinome 
išvykti šiandien po pietų, kol tavo draugelis neišlindo su 
savo genialia idėja. Iškeliausim rytoj. Kai tik tai sutvar- 
kysiu, - jisai patylėjo. - Kaip manai, ar aš Mechike rasiu 
gerą gydytoją? Viešpatie, ir ką tik Žmogus gali iškrėsti, 
a? -jis įdėmiai stebėjo jos veidą. - Ar kada nors buvai 
įsimylėjusi? 

Nustebusi, sumišusi ji žiūrėjo į jį. Nebuvo pana- 
šus į žudiką. Ji linktelėjo. 

- Ką? Tą faraoną? 

Ji vėl linktelėjo. 

- Na, ką gi, gaila, - atrodė, kad jis nuoširdžiai 
apgailestauja. - Pasiutiškai gaila, meilute, bet ką jau 

reikia, tą reikia. Kitos išeities nėra, supranti, tiesa? Noriu 
pasakyti - kitos išeities nebuvo nuo pat pradžių, nuo pat 
tos akimirkos, kai aš viso to ėmiausi. O jei pradėjai - 
turi eiti iki galo. Dabar tai gyvybės ar mirties klau- 
simas, supranti? Viešpatie, ir ko tik Žmogus nepadarai. 
Na, tu pati žinai, - jis patylėjo. - Dėl jo tu nužudytum, 
tiesa? 

Ji dvejojo. 

- Dėl jo - dėl jo nužudytum, ar ne? - pakartojo 
jis. 

Ji linktelėjo. 

- Taigi? Taigi taip, - jis nusišypsojo. - Aš ne 
profesionalas, tu žinai. Aš mechanikas. Tokia mano 
specialybė. Ir velniškai geras mechanikas. Kaip manai - 
aš įstengsiu gauti darbą Mechike? 

Tedi gūžtelėjo pečiais. 

- Aišku - juk jie ten turi automobilių. Automobilių 
yra visur. Paskui, vėliau, kai viskas aprims, mes grįšime 
į Valstijas. Po velnių, anksčiau ar vėliau viskas turi 
aprimti. Bet ką aš noriu tau pasakyti - aš ne profesionalus 
žudikas, nemanyk. Tiesiog paprastas vaikinas. 

Jos akys buvo nepatiklios. 

- Ką, ne? Nagi, sakau tau. Kartais nebūna kitos 
išeities. Jei viskas rodos taip beviltiška ir kažkas paai- 
škina tau, kad yra išeitis, - tvarka, tu griebiesi jos. Iki tų 
trijų faraonų aš niekad nebuvau niekam bloga padaręs. 
Manai, aš norėjau juos nužudyti? Išgyventi - štai ir viskas. 
Yra dalykų, kuriuos privalai padaryti. Et, kokį velnią tu 
supranti? Tu tiktai kurtinė. 

Ji sėdėjo ir žvelgė į jį. 

- Moteris įsismelkia tau po odą. Yra tokių moterų. 
Klausyk, aš daug matęs. Aš tikrai daug matęs. Bobelių 
turėjau tiek, kad nesuskaičiuosi. Bet šita - kitokia. Kitokia 
nuo pat pradžių. Ji tiesiog įsiėdė man po oda. Tiesiog 
įsismelkė. Kai taip atsitinka, negali nei valgyti, nei 
miegoti - nieko. Tik mąstai apie ją kiaurą dieną. O ką 
daryti, kai suvok'. jog tikrai jos neturėsi, kol... na... kol 

tu... po velnių, nejau ji neprašė jį skyrybų? Ar aš kaltas, 
kad jis buvo užsispyręs, tas kalės vaikas? Ką gi, jis ir 
dabar užsispyręs - tik dabar jau negyvas. 

Tedi nukreipė akis jam nuo veido. Sužiuro į 
duris už jo, paskui žvilgsnis nuslydo į durų rankeną. 

- Ir pasiėmė drauge du bičiulius, - jis žiūrėjo į 
savo stiklinę. - Taip ir baigėsi. Reikėjo jam elgtis 
protingai. Tokia moteris kaip jinai... Viešpatie, dėl tokios 
moters ką tik nori padarysi. Ką tik nori! Tik būni su ja 
viename kambary, ir jau nori... 

Tedi kaip pakerėta žvelgė į durų rankeną. Ūmai ji 
pakilo. Atsivėdėjo ir sviedė į jį savo taurę. Ši atsimušė 
jam į kaktą, skystis ištiško ir nutekėjo jam per petį. Jis 
pašoko įtūžio iškreiptu veidu, atstatęs į ją 45-uką. 

- Tu kvaila kale! - subliuvo. - Kodėl, po velnių, 
taip padarei? 


DVIDEŠIMT ANTRAS SKYRIUS 


Karela išėjo iš skyriaus lygiai pusę septynių. 
Hevilendas dar nebuvo grįžęs po vakarienės, bet ilgiau 
laukti jis nebegalėjo. Nenorėjo, kad Tedi būtų viena 
namuose po to kvailo pokšto, kurį iškrėtė Sevidžas. 

Jis greitai važiavo į Riverhedą, nekreipdamas 
dėmesio nei į šviesoforus, nei į eismo ženklus. | nieką 
nekreipė dėmesio. Galvojo tiktai apie viena - Žmogų su 
45-uku ir nebylę merginą. 

Privažiavęs jos namus, pažvelgė aukštyn į jos 
langą. Užuolaidos neužtrauktos. Bute, atrodo, visai ramu. 
Jam truputį atlėgo; jis jėjo į laiptinę. Pakilo laiptais 
smarkiai plakančia širdimi. Žinojo - nereikėtų taip jau- 
dintis, tačiau negalėjo atsikratyti įkyrios nuojautos, kad 
Sevidžo straipsnis užtraukė Tedi pavojų. 

Sustojo prie durų. Girdėjo kažkokį nenutrūkstantį 
burblenimą, tarsi viduje būtų buvęs įjungtas radijas. Jis 
siekė durų rankenos. Įprastu judesiu lėtai judino ją į 
abi puses, laukdamas pasigirstant jos žingsnių; žinojo - 
tik pamačiusi sutartą ženklą ji prieis prie durų. 

Išgirdo atstumiamos kėdės bildesį, paskui kažkas 
riktelėjo: “Tu kvaila kale! Kodėl, po velnių, taip pada- 
rei?" 

Akimirksniu viską suprato. Stvėręs savo 38-uką, 
kita ranka atiapojo duris. 

Žmogus atsisuko. 

- Tu!.. - riktelėjo jis; 45-ukas šoktelėjo jo ran- 
koje. 

Karela iššovė žemyn, tuo pačiu metu kniūpsto- 
mis puldamas ant grindų į kambarį. Pirmieji du šūviai 
pataikė vyriškiui į šlaunį. Vyras sukniubo, pistoletas iškrito 
jam iš rankos. Karela atlaužė gaiduką ir laukė. 

- Tu, bjaurybe, - pasakė žmogus ant grindų. - Tu, 
bjaurybe. 

Karela pakilo. Paėmęs nuo žemės 45-uka, įsikišo 
jį į užpakalinę kelnių kišenę. 

- Kelkis, - tarė jis. - Viskas gerai, Tedi? 

Tedi linktelėjo. Žvelgdama į žmogų ant grindų, ji 
sunkiai alsavo. 

- Ačiū, kad įspėjai, - pasakė Karela. Jis vėl atsi- 
suko į vyriškį. - Kelkis! 

- Negaliu, tu bjaurybe. Kodėl tu į mane šovei? 
Dėl Dievo meilės, kodėl tu į mane šovei? 

- Kodėl tu nušovei tris policininkus? 

Vyriškis nutilo. 

- Kuo tu vardu? - paklausė Karela. 

- Merseris. Polas Merseris. 

- Nemėgsti policininkų? 

- Aš juos dievinu. 

- Tai kas tada? 

- Manau, jūs palyginsite mano pistoletą su tuo, 
ką jau turite? 

-Velniškai teisingai, - pasakė Karela. - Neturijokio 
šanso, Merseri. 

- Ji mane prikurstė, - tarė Merseris; tamsus jo 
veidas dar labiau apniuko. - Ji tikroji žudikė. Aš tik 
spaudžiau leistuką. Ji sakė, kad mes turime jį nužudyti, 
sakė - tai vienintelė išeitis. Kitus mes pridėjom tik dėl 
vaizdo, kad atrodytų, jog čia siautėja kažkoks tipas, 
kuris nekenčia policininkų. Bet mintis buvo jos. Kodėl aš 
vienas turėčiau atsakyti? 

- Kieno mintis? - paklausė Karela. 

- Elis, - pasakė Merseris. - Matai... mes norėjom, 
kad tai būtų panašu į neapykantą policininkams. No- 
rėjom... 

- Taip ir atrodė, - pratarė Karela. 


Kai Elis Buš atgabeno į skyrių, ji buvo apsivilkusi 
ramiapilkos spalvos suknele. Sėdėjo skyriaus kambaryje, 
susikėlusi koją ant kojos. 

- Ar turite cigaretę, Stivai? - paklausė. 

Karela padavė jai cigaretę, bet nepridegė. Ji 
sėdėjo su cigarete burnoje, kol pasidarė aišku, jog pati 
gaus ją prisidegti. Tada ramiai čirkštelėjo degtuką. 

- Nair ką? - pasiteiravo Karela. 

- Na ir ką? - pakartojo ji, gūžtelėjusi pečiais. - 
Viskas baigta, juk taip? 

- Kaip jūs turėjote jo nekęsti. Turėjot nekęst jo 
kaip maro. 

- Čia jau jūs režisierius, - pasakė Elis. - O aš tik 
žvaigždė. 

- Nesimaivykit, Elis! - piktai tarstelėjo Karela. - 
Niekuomet gyvenime nesu sušėręs moteriai, bet, Dievas 
mato... 

- Nusiraminkite, - tarė ji jam. - Viskas baigta. Jūs 
gausite savo auksinę žvaigždutę, o paskui... 

- Elis... 

- Kokio velnio jūs iš manęs norite? Kad pulčiau 
raudoti? Aš jo nekenčiau, girdit? Nekenčiau jo didelių 
besigraibstančių letenų ir kvailų rudų gaurų - nekenčiau 
visko, suprantat? 

- Merseris sakė, kad jūs prašėt skyrybų. Tai 
tiesa? 

- Ne, aš neprašiau skyrybų. Henkas niekuomet 
nebūtų sutikęs. 

- Kodėl nesuteikėt jam galimybės? 

- Kuriems galams? Na, o jis pats? Laikė uždaręs 
tame prakeiktame bute, kur aš laukdavau, kol jis grįš 
po kokio apiplėšimo, pjautynių ar muštynių. Nejau tai 
gyvenimas moteriai? 

- Kai tekėjote, žinojote, kad jisai policininkas. 

Elis nutylėjo. 

- Galėjote paprašyti skyrybų, Elis. Galėjote pa- 
bandyti. 

- Velniai rautų, nenorėjau. Norėjau, kadjisai mirtų. 

- Na, ką gi, jis mirė. Jis ir dar kiti du. Dabar 
turėtumėt džiūgauti. 

Elis staiga nusišypsojo. 

- Visa tai manęs pernelyg nejaudina, Stivai. 

- Ne? 

- Prisiekusiųjų teisme turėtų būti vyrų, - jinai 
patylėjo. - O vyrams aš patinku. 


Prisiekusiųjų teisme iš tiesų buvo aštuoni vyrai. 

Nuosprendžiui priimti jiems prireikė lygiai šešių 
minučių. 

Kai prisiekusiųjų seniūnas skaitė sprendimą, o 
teisėjas paskelbė nuosprendį, Merseris kūkčiojo. Elis 
išklausė teisėją šaltai ir abejingai, atlošusi pečius, aukštai 
pakelta galva. 

Prisiekusiųjų teismas abu pripažino kaltais pirmo 
laipsnio žmogžudyste, ir teisėjas pasmerkė juodu mirti 
elektros kėdėje. 


Rugpjūčio devynioliktą Stivenas Karelair Teodora 
Franklin klausė savo nuosprendžio. 

- Ar kuriam nors iš jūsų žinoma priežastis, kuri 
kliudytų judviem susijungti santuokos ryšiais? Jei kuris 
nors iš čia dalyvaujančių galėtų pateikti priežastį, dėl 
kurios abi pusės negalėtų būti sujungtos Iegaliais 
santuokos ryšiais, tegul kalba dabar arba vėliau apskritai 
tyli. 

Leitenantas Bernsas tylėjo. Detektyvas Helas 
Vilis nepratarė nė žodžio. Nedidelė draugų ir artimųjų 
grupelė sudrėkusiomis akimis žvelgė į porą. 

Miesto savivaldybės sekretorius atsisuko į Kare- 
lą. 


- Ar jūs, Stivai Luisai Karela, imate sau į žmcnas 
šią moterį bendram gyvenimui teisėtoje santuokoje? Ar 
mylėsite, gerbsite ir globosite ją, kaip dera ištikimam 
vyrui, - jai sveikai esant ir ligai ištikus, džiaugsmuose ir 
varguose, ir būsite jai ištikimas iki gyvos galvos? 

- Taip, - pasakė Karela. - Taip, mylėsiu, gerbsiu ir 
globosiu. Aš imu ją į žmonas. Taip. 

- Ar jūs, Teodora Franklin, imate sau į vyrus šį 
vyriškį bendram gyvenimui teisėtoje santuokoje? Ar 
mylėsite, gerbsite ir branginsite jį, kaip dera ištikimai 
Žmonai, - jam sveikam esant ir ligai ištikus, džiaugs- 
muose ir varguose, ir būsite jam ištikima iki gyvos gal- 
vos? 

Tedi linktelėjo. Jos akys buvo sklidinos ašarų, 
tačiau veide neblėso ekstazės kupina šypsena. 

- Kadangi abu jūs pareiškėte sutikimą susituokti 
ir patvirtinote tai prieš visus čia susirinkusius, remda- 
masis valdžia, suteikta man šios valstijos įstatymų, 
skelbiu jus vyru ir žmona. Ir tegu Dievas laimina jūsų 
sąjungą. 

Karela apkabino ją, pabučiavo. Valdininkas 
šypsojosi. Leitenantas Bernsas krenkštelėjo. Vilis pakėlė 
akis į lubas. Kai Karela paleido Tedi, ją pabučiavo 
valdininkas. Pabučiavo Bernsas. Pabučiavo Vilis. Visa 
vyriškoji draugų ir artimųjų pusė ėjo jos pabučiuoti. 

Karela paikai šypsojosi. 

- Greičiau grįžk, - tarė jam Bernsas. 

- Greičiau grįžti? Man medaus mėnuo, Pitai! 

- Na, ką gi, vis tiek greičiau grįžk. Kaip mes be 
tavęs suksimės šitame skyriuje? Juk tu vienintelis poli- 
cininkas mieste, kuriam pakanka drąsos stoti prieš už- 
sispyrusį, nepagrįstai savimi pasikliaujantį detektyvą - 
leitenantą Bernsą... 

- Ak, eik po velnių, - šypsodamasis tarė Karela. 

Vilis paspaudė jam ranką. 

- Sėkmės, Stivai. Ji nuostabi mergina. 

- Dėkui, Helai. 

Tedi priėjo prie jo. Jis ją apkabino. 

- Nagi, - tarė, - eime. 

Drauge jie išėjo iš salės. 

Bernsas susimąstęs žvelgė jiems pavymui. 

- Jis geras policininkas, - pasakė. 

- Aha, - atsiliepė Vilis. 

- Eime, - tarė Bernsas. - Eime pažiūrėti, kas naujo 
kontoroje. 

Drauge jiedu nusileido į gatvę. 

- Reikia nusipirkti laikraštį, - pasakė Bernsas. 
Stabtelėjęs prie kiosko, jis paėmė Sevidžo laikraštį. Pra- 
nešimai apie teismo procesą buvo jau išstumti iš pirmųjų 
puslapių. Atsirado svarbesnių naujienų. 

Antraštės trumpai skelbė: 


KARŠČIO BANGA ATSLŪGSTA! 
LAIMINGA DIENA! 


Makbeinas E. 
Ma223 Žmogus, kuris nekentė policininkų: Romanas 
/E. McBain; Iš anglų k. vertė 
J. Ramunytė. - V.:Zaltvykslė, 1994. - 204,[1] p. 


ISBN 9986-06-006-0 


Visus didžiulio Amerikos miesto 87-0jo policijos sky- 
riaus detektyvus sukrečia Žinia: Žuvo jų kolega. Netru- 
kus žudiko kulka atneša mirtį dar vienam policininkui. Kas 
žudikas - maniakas, siautėjantis miesto gatvėse, Žmogus, 
kuris nekenčia policininkų? Ar bus lemta įminti šią mįslę 
detektyvui Stivui Karelai, ar mirtis pasiglemš ir jį? 


UDK 820(73)-3 


Ed McBain 


ŽMOGUS, KURIS NEKENTĖ POLICININKŲ 


Romanas 


Iš anglų kalbos vertė 
JONĖ RAMUNYTĖ 


Redaktorė AGNĖ IEŠMANTAITĖ. 
Techniniai redaktoriai JUOZAS KRIVAS 
ir VIDAS VALUNTONIS. 
Dailininkė ELZĖ GRAFAITĖ. 


SL 034. 1984 02 09. Leidyb. apsk. I. 19,3. Tiražas 14 000 egz. 
Užsakymas Nr. 224. 
Leido “Žaltvykslės"' leidykla, Laisvės pr. 43-89, 2044 Vilnius. 
Spausdino Valstybinė įmonė "Spauda", Laisvės pr. 60, 2044 Vilnius. 


94 ŽALTVYKSLĖ'39 


